# Glosarioa

miniaplikazioa

An applet is a small, interactive application that resides within a panel, for example the Volume Control. Each applet has a simple user interface that you can operate with the mouse or keyboard.

mahaigaina

GNOME mahaigainaren parte honetan ez dago interfazearen elementu grafikorik, adibidez, panelak eta leihoak.

mahaigainaren atzeko planoa

Mahaigainari aplikatzen zaion irudia edo kolorea.

mahaigaineko objektua

Mahaigainean dagoen ikono bat da, eta fitxategiak, karpetak eta aplikazioak irekitzeko erabil dezakezu. Mahaigaineko objektuak erabil ditzakezu sarritan erabiltzen dituzun fitxategi, karpeta eta aplikazioetarako sarbide erosoa izateko.

DNS izena

Sareko ordenagailu baten identifikatzaile alfabetiko esklusiboa.

tiradera

Tiraderak panelen luzapen irristakorrak dira, eta tiradera-ikono batetik ireki edo itxi ditzakezu.

fitxategi-luzapena

Fitxategi baten izenaren azken zatia, izeneko azken puntuaren (.) ondoren agertzen dena. Adibidez, `irudia.jpeg` fitxategiaren luzapena `jpeg` da.

Fitxategi-luzapenak fitxategiaren mota identifikatzen du. Nautilus fitxategi-kudeatzaileak informazio hori erabiltzen du fitxategiarekin zer egin erabakitzeko fitxategia irekitzean. Informazio gehiago nahi izanez gero, ikusi nautilus-open-file.

formateatu

Euskarriak formateatzea euskarriak fitxategi-sistema jakin batean erabiltzeko prestatzea da. Euskarriak formateatzean, haietan lehendik dagoen informazioa gainidazten da.

GNOMErekin bateragarria den aplikazioa

GNOMEren programazio-liburutegi estandarrak erabiltzen dituen aplikazioa GNOMErekin bateragarria den aplikazioa da. Adibidez, Nautilus fitxategi-kudeatzailea eta gedit testu-editorea GNOMErekin bateragarriak dira.

IP helbidea

Sareko ordenagailu baten zenbakizko identifikatzaile esklusiboa.

laster-bideak

Laster-tekla tekla bat edo teklen konbinazio bat da, ekintzak egiteko ohiko moduen alternatiba gisa erabiltzen dena.

abiarazlea

Abiarazleak aplikazio jakin bat abiarazi, komando bat exekutatu edo fitxategi bat irekitzen du. Abiarazlea panel edo menu batean egon daiteke.

menu-barra

Menu-barra aplikazio-leiho baten gainean dagoen barra da, eta aplikazioko menuak izaten ditu.

MIME mota

Internet Postako Xede Anitzeko Hedapenaren (MIME) motak fitxategi baten formatua identifikatzen du. MIME motaren bidez aplikazioek fitxategiak irakur ditzakete. Adibidez, posta elektronikoko aplikazio batek `image/png` MIME mota erabil dezake mezu elektroniko bati erantsitako fitxategia Portable Networks Graphic (PNG) den detektatzeko.

muntatu

Muntatzea fitxategi-sistema bat bertara sartzeko moduan jartzea da. Fitxategi-sistema bat muntatzean, fitxategi-sistema hori azpidirektorio gisa eransten zaio ordenagailuko fitxategi-sistemari.

panela

Panela leiho baten banaketa bat da. Adibidez, Nautilus leihoak albo-panela eta ikusteko panela ditu.

hobespen-tresna

GNOME mahaigainaren portaeraren zati bat kontrolatzen duen software-tresna da.

laster-teklak

Laster-teklak tekla-sakatzeak dira, eta ekintza bat azkar egiteko modua eskaintzen dute.

pilatze-ordena

Pantailako leihoak ordena horretan pilatzen dira bata bestearen gainean.

egoera-barra

Egoera-barra leihoen beheko barra da, eta leihoan une horretan ikusten ari zarenari buruzko informazioa ematen du.

esteka sinbolikoa

Beste fitxategi edo karpeta bat seinalatzen duen fitxategi mota berezi bat. Esteka sinboliko batean ekintza bat egiten duzunean, ekintza hori esteka horrek seinalatzen duen fitxategi edo karpetan egingo da.

tresna-barra

Aplikazio batean gehien erabiltzen diren botoiak dituen barra da. Orokorrean, tresna-barra menu-barraren azpian agertzen da.

Baliabide Identifikatzaile Uniformea (Uniform Resource Identifier)

Baliabide Identifikatzaile Uniformea (URI) fitxategi-sistema bateko edo webeko kokaleku jakin bat identifikatzen duen katea da. Adibidez, web-orri baten helbidea URI da.

Baliabide Lokalizatzaile Uniformea (Uniform Resource Locator)

Baliabide Lokalizatzaile Uniformea (URL) webeko kokaleku jakin baten helbidea da.

ikuspegia

Nautilus-en osagaia da, eta fitxategi mota jakin bat ikusteko panelean bistaratzeko aukera ematen du. Adibidez, Nautilus-ek ikono-ikuspegia dauka, eta horren bidez karpeten edukia ikono gisa bistara daiteke. Nautilus-ek zerrenda-ikuspegia ere badu eta kasu horretan karpeten edukia zerrenda gisa bistaratzen da.

laneko area

Laneko area GNOME mahaigainean lanerako erabil dezakezun area bereizi bat da.