# Сесии на работната среда

Този раздел предоставя информация за влизане, изключване, стартиране, управление и приключване на сесия на работната среда GNOME.

## Стартиране на сесия

Сесия е периодът от време, което прекарвате в GNOME, между влизане и излизане от системата. По време на сесия използвате вашите програми, печатете, преглеждате уеб и т.н.

Влизането в GNOME започва вашата сесия. Екранът за идентификация е вашият портал към работната среда GNOME: там въвеждате вашето потребителско име и парола и избирате опции като език, който искате GNOME да използва за вашата сесия.

Обикновено, излизането от системата завършва вашата сесия, но можете да изберете да запазите състоянието на вашата сесия и да я възстановите следващия път, когато използвате GNOME: вижте gosstartsession-2.

### Влизане в GNOME

За да започнете сесия, извършете следните стъпки:

1. В екранът за идентфикация, натиснете иконата Сесия. Изберете работна среда GNOME от списъка с достъпни работни среди. На повечето потребители няма да им се налага да извършват тази стъпка, защото GNOME обикновено вече е работната среда по подразбиране.

2. Въведете вашето потребителско име в полето Потребител и после натиснете клавиша Enter.

3. Въведете вашата парола в полето Парола и после натиснете клавиша Enter.

Когато влезете успешно, на GNOME ще му отнеме малко време да се стартира. Когато е готов, ще видите работния плот и можете да започнете да използвате вашия компютър.

Първият път, когато влезете, мениджърът на сесии ще стартира нова сесия. Ако сте влизали преди и сте запазили настройките за предишната сесия, когато сте излизали, мениджърът на сесии ще възстанови вашата предишна сесия.

Ако искате да изключите или рестартирате системата преди да влезете, натиснете иконата Опции в екрана за идентификация. Ще се отвори меню. Изберете опцията, която желаете, после натиснете OK.

Разпространителят или производителя на вашата система може да е променил екран за идентификация, така че вече да няма иконата Опции. В такъв случай опцията за изключване на вашия компютър, може да се намира в иконата Други или като натиснете отделен бутон за Изключване.

### Използване на различен език

За да влезете в сесия с различен език, извършете следните действия.

1. В екрана за идентификация, натиснете иконата Език. Изберете езикът, който желаете от списъка с налични езици.

2. Въведете вашето потребителско име в полето Потребител и после натиснете клавиша Enter.

3. Въведете вашата парола в полето Парола и после натиснете клавиша Enter.

Когато влезете в сесия на различен език, ще се промени езика за потребителския интерфейс, но не и клавиатурната подредба. За да изберете клавиатурна подредба, използвайте аплета Клавиатурна подредба.

Доставчикът или производителя на вашата система може да е променил екрана за влизане, така че вече да няма икона Език. В такъв случай, настройката за смяна на езика на сесия може да се намери като натиснете Други.

## Заключване на вашия екран

Икона за заключване на екрана.

Заключването на вашия екран попречва достъп до вашите програми и информация, като ви позволява да оставите компютъра защитен. Докато вашия екран е заключен, изпълнява се предпазител на екрана.

За да заключите екранът, извършете едно от следните действия:

- Натиснете Система Заключване на екрана.

- Ако бутонът Заключване на екрана е поставен в панел, натиснете бутона Заключване на екрана.

  Бутонът Заключване на екрана по подразбинане не е добавен в панелите. За да го добавите, вижте panels-addobject.

За да отключите екрана, преместете вашата мишка или натиснете някой клавиш, въведете вашата парола в прозореца Заключен екран и после натиснете клавиша Enter.

Ако друг потребител иска да използва компютъра докато е заключен, той може да премести мишката или да натисне клавиш и да натисне бутона Смяна на потребител. Ще се покаже екран за идентифициране и той ще може да влезе със собствения си акаунт. Той няма да има достъп до никоя ваша програма или информация. Когато той излезе от системата, екранът отново ще се заключи и вие можете да използвате вашата сесия като отключите екрана.

Можете да оставите съобщение за потребител, който е заключил екрана си. Преместете мишката или натиснете някой клавиш и после натиснете бутона Оставяне на съобщение. Напишете вашето съобщение в полето и натиснете Запазване. Вашето съобщение ще се покаже, когато потребителя отключи екрана.

## Автоматично стартиране на програми при влизане в системата

Можете да изберете определени програми да се стартират автоматично, когато влизате в сесия. Примерно, може да искате да се стартира уеб браузър, веднага щом влезете в сесията. Програмите, които се стартират автоматично, когато влезете се наричат стартиращи програми. Стартиращите програми се запазват автоматично и се затварят безопасно от мениджър на сесия, когато излизате и се рестартират, когато влезете.

Инструментът за настройки на Сесии ви позволява да укажете кои програми да се стартират автоматично, когато влизате. Има два раздела. Разделът Начални програми и раздела Опции.

### Раздел 'Начални програми'

Можете да използвате раздела 'Начални програми' за добавяне, променяне и премахване на начални програми.

В този раздел е показан списък на началните програми. Този списък показва кратко описание на всяка програма, заедно с кутийка за отмятане, която показва дали началната програма е разрешена или не. Програмите, които не са разрешени, няма да се стартират автоматично, когато влезете.

#### Разрешаване/Забраняване на начални програми

За да разрешите на програма да се стартира автоматично, отбележете кутийката до съответната програма.

За да забраните програма да се стартира автоматично, премахнете отметката от кутийката.

#### Добавяне на нова начална програма

За да добавите нова начална програма, извършете следните стъпки:

1. Натиснете Добавяне. Това ще отвори прозореца Добавяне на начална програма.

2. Използвайте текстовото поле Име, за да въведете име за новата начална програма.

3. Използвайте текстовото поле Команда, за да укажете командата, която ще извика програмата. Примерно, командата `gedit` ще стартира Текстов редактор. Ако не знаете точната команда, натиснете бутона Избор, за да изберете пътя на командата.

4. Въведете описание на програмата в полето Коментари. Ще видите това като описание на програмата в списъка с начални програми.

5. Натиснете Добавяне. Програмата ще се добави към списъка с начални програми с отбелязана отметка (разрешена).

#### Премахване на начална програма

За да премахнете начална програма, изберете я от списъка с начални програми и натиснете бутона Премахване.

#### Редактиране на начална програма

За да редактирате съществуваща начална програма, изберете я от списъка с начални програми и натиснете Редактиране. Ще се отвори прозорец, който ще ви позволи да редактирате свойствата на програмата. Вижте gosstartsession-212 за повече информация за опциите достъпни в този прозорец.

### Раздел 'Опции'

Мениджърът на сесии може да запомни, кои програми се изпълняват, когато излизате или може автоматично да ги рестартира, когато влезете отново. Ако искате това да се случва всеки път, когато излизате, отбележете Автоматично запомняне на стартираните програми при изход от сесията. Ако искате това да се случи само веднъж, натиснете Запомняне на изпълняващите се програми преди да излезете.

## Завършване на сесия

Когато свършите работата с компютъра си, можете да изберете да направите едно от следните:

- Да излезете от вашата сесия и да оставите компютъра готов за друг потребител да започне да работи с него. За да излезете от GNOME, изберете Система Излизане `потребител` .

- Да изключите компютъра и да изключите електрозахранването. За да изключите компютъра изберете Система Изключване и натиснете Изключване в прозореца.

- В зависимост от конфигурацията на вашия компютър, също можете да Приспите вашия компютър. По време на спане, използва се по-малко електричество, но всички програми и документи, които сте отворили остават в оригиналното си състояние и ще са отворени, когато събудите компютъра. Можете да събудите компютъра като преместите вашата мишка или натиснете клавиш на клавиатурата.

Някои производители и разпространители ви позволяват да приспите вашия компютър по два начина, често наречени Заспиване и Дълбоко заспиване. И двете ще оставят вашите файлове и програми отворени, но едното ще изключи компютъра, а другото ще остави компютъра включен, но в енергоспестяващ режим, който използва много по-малко електричество.

Когато завършите сесия, програмите с незапазени данни ще ви предупредят. Можете да изберете да запазите вашата работа или да откажете командата за излизане или изключване.

Преди да завършите сесия, можете да искате да запазите вашите текущи настройки, така че да можете да възстановите сесията по-късно. В инструмента за настройки на Сесии, можете да изберете опция за автоматично запазване на вашите текущи настройки.