# Menu-barra nagusia erabiltzea

GNOME paneleko menu-barra nola erabili azaltzen da kapitulu honetan.

GNOMEn sartzeko puntu nagusietako bat da paneleko menu-barra. Erabili Aplikazioak menua aplikazioak abiarazteko, Lekuak ordenagailuko edo sareko kokalekuak irekitzeko, Sistema sistema pertsonalizatzeko, GNOMEren laguntza eskuratzeko, eta GNOMEtik irteteko edo ordenagailua itzaltzeko.

Ondoko atalek hiru menu horiek azaltzen dituzte.

Lehenespenez, Goiko ertzeko panelean egoten da panelaren menu-barra. Baina paneleko beste edozein objektu bezala, menu-barra beste panel batera eraman dezakezu, edo menu-barraren instantzia bat baino gehiago eduki ditzakezu paneletan. Informazio gehiago nahi izanez gero, ikusi panel-menus.

## Aplikazioak menua

Aplikazioak menuak azpimenuen hierarkia du, eta hortik GNOMEren aplikazio eta hobespen-tresna estandarrak abiaraz ditzakezu.

Azpimenu bakoitza kategoria bati dagokio. Adibidez, Soinua eta bideoa azpimenuan, CDak erreproduzitzeko eta soinua grabatzeko aplikazioak aurkituko dituzu.

Aplikazio bat abiarazteko, egin urrats hauek:

1. Ireki Aplikazioak menuaren gainean klik eginez.

2. Eraman sagua menuan beherantz, erabili nahi duzun aplikazioa daukan kategoriara. Azpimenu bakoitza ireki egingo da, kategoriaren gainean sagua pasatzean.

3. Egin klik aplikazioaren menu-elementuan.

Aplikazio berria instalatzen duzunean, automatikoki gehitzen zaio Aplikazioak menuari dagokion kategorian. Adibidez, istanteko mezularitzako aplikazio bat instalatzen baduzu, VoIP aplikazio bat edo FTP bezero bat instalatzen baduzu, Internet azpimenuan aurkituko duzu.

## Lekuak menua

Lekuak menuak ordenagailuko eta sare lokaleko leku askotara joateko modu azkarra eskaintzen du. Lekuak menuak elementu hauek irekitzeko aukera ematen dizu:

- Zure etxeko karpeta

- Mahaigainaren karpeta, mahaigainean bistaratzen diren elementuei dagokie.

- Nautilus-eko laster-marketako elementuak. Informazio gehiago nahi izanez gero, ikusi nautilus-bookmarks.

- Ordenagailua. Unitate guztiak erakusten ditu.

- Nautilus CD/DVD sortzailea. Informazio gehiago nahi izanez gero, ikusi nautilus-cdwriter.

- Sare lokala. Informazio gehiago nahi izanez gero, ikusi nautilus-accessnetwork.

Menuko azken hiru elementuek ekintzak egiten dituzte kokalekuak ireki baino.

- Konektatu zerbitzarira aukerak sareko zerbitzari bat aukeratzeko bide ematen dizu. Informazio gehiago nahi izanez gero, ikusi nautilus-server-connect.

- Bilatu fitxategiak aukerak ordenagailuan fitxategiak bilatzeko aukera ematen dizu. Honi buruz gehiago jakiteko, ikusi Fitxategiak bilatzeko eskuliburua.

- Azken dokumentuak azpimenuak duela gutxi irekitako dokumentuak zerrendatzeko aukera ematen dizu. Azpimenuko azken sarrerak garbitu egiten du zerrenda.

## Sistema menua

Sistema menuak aukera ematen dizu GNOME mahaigainaren hobespenak ezartzeko, GNOMEren erabilerari buruzko laguntza eskuratzeko, eta GNOMEtik irteteko edo ordenagailua itzaltzeko.

- Kontrol-zentroa izeneko elementuak ordenagailua konfiguratzeko hobespen-tresnak dauzka. Hobespen-tresna horien erabilerari buruzko informazio gehiago nahi izanez gero, ikusi prefs.

- Laguntza elementuak Laguntza-arakatzailea abiarazten du.

- GNOMEri buruz elementuak GNOMEri buruzko sarrera laburra, GNOMEren webgunearen estekak eta kredituak ditu.

- Blokeatu pantaila komandoak pantaila-babeslea abiarazten du, eta zure pasahitza eskatzen du mahaigainera itzultzeko. Informazio gehiago nahi izanez gero, ikusi lock-screen.

- Hautatu Amaitu saioa GNOMEtik irteteko, edo erabiltzailez aldatzeko.

- Hautatu Itzali GNOME saioa amaitu eta ordenagailua itzaltzeko edo berrabiarazteko.

Informazio gehiago nahi izanez gero saioa amaitzeari edo ordenagailua itzaltzeari buruz, ikusi shutdown.

## Panelaren menu-barra pertsonalizatzea

Menu hauen edukia alda dezakezu:

- Aplikazioak menua

- Sistema Hobespenak azpimenua

- Sistema Administrazioa azpimenua

Menu horietako elementuak editatzeko, egin klik eskuineko botoiarekin panelaren menu-barran, eta hautatu Editatu menuak. Menu-diseinuaren leihoa irekiko da.

Menu-diseinuaren leihoak menuak zerrendatzen ditu ezkerreko panelean. Azpimenuak bistaratzeko edo ezkutatzeko, egin klik gezi zabaltzaileetan. Aukeratu ezkerreko paneleko menu bat bere elementuak eskuineko panelean zerrendatuta bistaratzeko.

Menu batetik elementu bat kentzeko, desautatu zerrendan. Elementua berriro gehi daiteke menuan, berriro hautatuz.

Sistema-administratzailearen gidak informazio gehiago dauka GNOMEn menuak inplementatzeari buruz, eta administratzaileek nola pertsonaliza ditzaketen ere azaltzen du.