# Βασικές ικανότητες

Αυτό το κεφάλαιο σας εισάγει τις βασικές ικανότητες που χρειάζεστε για να εργαστείτε με την επιφάνεια εργασίας GNOME.

## Ικανότητες ποντικιού

Αυτή η ενότητα περιγράφει τη χρήση των κουμπιών ποντικιού, και τη σημασία των διαφόρων ειδών δείκτη ποντικιού.

Ένα ποντίκι είναι μία δεικτική συσκευή που σας επιτρέπει να μετακινείτε το δείκτη ποντικιού στην οθόνη. Ο δείκτης ποντικιού είναι συνήθως ένα μικρό βέλος με το οποίο δείχνετε αντικείμενα στην οθόνη. Πιέζοντας κάποιο κουμπί στο ποντίκι εκτελείτε μία συγκεκριμένη ενέργεια στο αντικείμενο πάνω στο οποίο βρίσκεται ο δείκτης, και εξαρτάται από το ποιο κουμπί πιέζετε στο ποντίκι.

### Συμβάσεις κουμπιών ποντικιού

Οι οδηγίες σε αυτό το εγχειρίδιο αφορούν ποντίκια με τρία κουμπιά, συσκευές ποντικιού για δεξιόχειρες, τον πλέον συνηθισμένο τύπο. Αν χρησιμοποιείτε κάποιον άλλο τύπο ποντικιού ή δεικτικής συσκευής, θα πρέπει να προσέξετε να εντοπίσετε τα αντίστοιχα κουμπιά σε αυτό. Αν χρησιμοποιείτε ποντίκι για αριστερόχειρες δείτε την παράγραφο για τον καθορισμό διεύθυνσης ποντικιού παρακάτω.

Αν καθορίσετε στη συσκευή ποντικιού σας να λειτουργεί για αριστερόχειρες, θα πρέπει να αντιστρέψετε τις συνθήκες κουμπιών του ποντικιού που χρησιμοποιούνται στο παρόν εγχειρίδιο. Αυτό εφαρμόζεται κανονικά και στις περισσότερες τεκμηριώσεις και σε πολλές άλλες εφαρμογές.

Ορισμένες συσκευές ποντικιού δε διαθέτουν μεσαίο κουμπί. Aν έχετε συσκευή ποντικιού δύο κουμπιών, τότε το σύστημά σας μπορεί να είναι διαμορφωμένο ώστε να χρησιμοποιεί κούρδισμα επιτρέποντας την προσομοίωση τρίτου κουμπιού. Αν το κούρδισμα είναι ενεργοποιημένο, χρειάζεται να πατηθούν ταυτόχρονα το δεξί και το αριστερό κουμπί του ποντικιού , για να προσομοιωθεί το μεσαίο κουμπί. Ένα μεσαίο κουμπί δεν είναι αυστηρά αναγκαίο για τη χρήση του GNOME.

Οι συνθήκες κουμπιού για το ποντίκι που χρησιμοποιούνται σε αυτό το εγχειρίδιο είναι οι ακόλουθες:

Αριστερό κουμπί ποντικιού

- Το κουμπί στην αριστερή πλευρά μιας συσκευής ποντικιού. Αυτό είναι το βασικό κουμπί ποντικιού, που χρησιμοποιείται για επιλογή, ενεργοποίηση, πάτημα κουμπιών κ.λπ... Όταν σας προτρέπουν να κάνετε "κλικ" αυτό συνεπάγεται το πάτημα του αριστερού κουμπιού, εκτός αν σας δίνεται διαφορετική συγκεκριμένη οδηγία.

Μεσαίο κουμπί ποντικιού

- Το μεσαίο κουμπί μιας συσκευής ποντικιού. Σε πολλές συσκευές ποντικιού με ροδέλα κύλισης, η ροδέλα κύλισης μπορεί να έχει τη δυνατότητα να πιέζεται και να χρησιμοποιείται ως μεσαίο κουμπί.

Δεξί κουμπί ποντικιού

- Το κουμπί στη δεξιά πλευρά μίας συσκευής ποντικιού. Συχνά, αυτό το κουμπί εμφανίζει ένα μενού σχετικό με το αντικείμενο κάτω από τον δείκτη.

Χρησιμοποιείστε τις Προτιμήσεις ποντικιού για να αντιστρέψετε τη διεύθυνση της συσκευής ποντικιού. Θα χρειαστείτε σε αυτήν την περίπτωση να αντιστρέψετε τις συνθήκες των κουμπιών για το ποντίκι που χρησιμοποιούνται σε αυτό το εγχειρίδιο και άλλες τεκμηριώσεις GNOME. Δείτε την prefs-mouse για περισσότερες πληροφορίες σχετικά με τη ρύθμιση για τις προτιμήσεις του ποντικιού σας.

### Ενέργειες ποντικιού

Οι ακόλουθες συνθήκες χρησιμοποιούνται σε αυτό το εγχειρίδιο για την περιγραφή ενεργειών που μπορείτε να εκτελέσετε με το ποντίκι:

Ενέργεια | Ορισμός
Κλικ | Πιέστε και ελευθερώστε το αριστερό κουμπί του ποντικιού, χωρίς να κινήσετε το ποντίκι.
Αριστερό κλικ ποντικιού | Ίδιο όπως κλικ. Ο όρος 'αριστερό κλικ' χρησιμοποιείται όπου μπορεί να υπάρξει σύγχυση με το δεξί κλικ.
Μεσαίο κλικ ποντικιού | Πιέστε και ελευθερώστε το μεσαίο κουμπί του ποντικιού, χωρίς να κινήσετε το ποντίκι.
Δεξί κλικ ποντικιού | Πιέστε και ελευθερώστε το δεξί κουμπί του ποντικιού, χωρίς να κινήσετε το ποντίκι.
Διπλό κλικ | Πιέστε και ελευθερώστε το αριστερό κουμπί του ποντικιού δύο φορές σε γρήγορη διαδοχή χωρίς να μετακινήσετε το ποντίκι. Μπορείτε να ρυθμίσετε την ευαισθησία στα διπλά κλικ αλλάζοντας τη ρύθμιση Διάρκεια διπλού κλικ: δείτε την prefs-mouse για περισσότερες πληροφορίες.
Πάτημα και σύρσιμο | Πιέστε και μην ελευθερώσετε το αριστερό κουμπί του ποντικιού, και κατόπιν μετακινείστε το ποντίκι με το κουμπί πατημένο, και ελευθερώστε το στο τέλος της μετακίνησης. Η ενέργεια συρμού με το ποντίκι χρησιμοποιείται σε πολλές διαφορετικές περιστάσεις. Αυτό μετακινεί ένα αντικείμενο μέσα στην οθόνη με το ποντίκι. Το αντικείμενο αφήνεται στην τοποθεσία όπου το κουμπί του ποντικιού ελευθερώνεται. Αυτή η ενέργεια επίσης ονομάζεται σύρσιμο και άφημα. Κάνοντας κλικ σε ένα στοιχείο της διεπαφής για τη μετακίνησή του μερικές φορές ονομάζεται άδραγμα. Για παράδειγμα, μπορείτε να αλλάξετε τη θέση ενός παραθύρου σέρνοντάς το από τη γραμμή τίτλου, ή να μετακινήσετε ένα αρχείο σέρνοντας το εικονίδιό του από ένα παράθυρο και αφήνοντάς το σε ένα άλλο. Το αριστερό κουμπί ποντικιού χρησιμοποιείται συνήθως για εκτέλεση ενεργειών με συρμό, αν και το μεσαίο κουμπί ποντικιού μερικές φορές χρησιμοποιείται για κάποια εναλλακτική ενέργεια συρμού.
Πάτημα και κράτημα | Πιέστε και μην ελευθερώσετε το αριστερό κουμπί ποντικιού.

Μπορείτε να εκτελέσετε τις παρακάτω ενέργειες με το ποντίκι:

Αριστερό κουμπί ποντικιού

- - Επιλογή κειμένου.

  - Επιλογή αντικειμένων.

  - Σύρσιμο αντικειμένων.

  - Ενεργοποίηση αντικειμένων.

Μεσαίο κουμπί ποντικιού

- - Επικόλληση κειμένου.

  - Μετακίνηση αντικειμένων.

  - Μετακίνηση παραθύρου στο πίσω μέρος.

Δεξί κουμπί ποντικιού

- Χρησιμοποιείστε το δεξί κουμπί του ποντικιού για να ανοίξετε ένα σχετικό μενού για ένα αντικείμενο, αν υπάρχει τέτοιο μενού. Για τα περισσότερα αντικείμενα, μπορείτε επίσης να χρησιμοποιήσετε τη συντόμευση πληκτρολογίου Shift F10 για να ανοίξετε το σχετικό μενού αφού επιλέξετε το αντικείμενο.

Για παράδειγμα, όταν προβάλλετε αρχεία στο διαχειριστή αρχείων, επιλέγετε ένα αρχείο κάνοντας κλικ με το αριστερό κουμπί ποντικιού και ανοίγετε ένα αρχείο κάνοντας διπλό κλικ πάλι με το αριστερό κουμπί. Κάνοντας κλικ με το δεξί κουμπί θα εμφανιστεί ένα σχετικό μενού για εκείνο το αρχείο.

Στις περισσότερες εφαρμογές, μπορείτε να επιλέξετε κείμενο με το αριστερό κουμπί του ποντικιού και να το επικολλήσετε σε μία άλλη εφαρμογή χρησιμοποιώντας το μεσαίο κουμπί. Αυτό ονομάζεται πρωτεύουσα επικόλληση επιλογής, και λειτουργεί ξεχωριστά από τις κανονικές λειτουργίες του προχείρου.

Για να επιλέξετε περισσότερα από ένα αντικείμενα, μπορείτε να κρατήσετε πατημένο το πλήκτρο Ctrl για την επιλογή πολλαπλών αντικειμένων, ή κρατήστε πατημένο το πλήκτρο Shift για να επιλέξετε μία συνεχή ποσότητα αντικειμένων. Μπορείτε επίσης να σύρετε ένα περιορισμένο κουτί για την επιλογή πολλών αντικειμένων αρχίζοντας να σέρνετε το δείκτη στον κενό χώρο γύρω από τα αντικείμενα και σχηματίζοντας ένα παραλληλόγραμμο.

### Δείκτες ποντικιού

Καθώς χρησιμοποιείτε το ποντίκι, η εμφάνιση του δείκτη του ποντικιού μπορεί να μεταβληθεί. Η εμφάνιση του δείκτη παρέχει ανάδραση σχετικά με κάποια συγκεκριμένη λειτουργία, τοποθεσία, ή κατάσταση.

Οι ακόλουθοι δείκτες ποντικιού παρουσιάζονται καθώς το ποντίκι περνάει πάνω από διάφορα στοιχεία της οθόνης:

Οι δείκτες του ποντικιού σας θα διαφέρουν από εκείνους που παρουσιάζονται εδώ αν χρησιμοποιείτε κάποιο διαφορετικό θέμα δείκτη ποντικιού. Ο διανομέας ή πωλητής σας μπορεί να έχει καθορίσει κάποιο διαφορετικό θέμα ως προεπιλογή.

Κανονικός δείκτης. Κανονικός δείκτης

- Ο δείκτης ποντικιού εμφανίζεται κατά τη διάρκεια κανονικής χρήσης του ποντικιού.

Απασχολημένος δείκτης. Απασχολημένος δείκτης

- Αυτός ο δείκτης εμφανίζεται πάνω από ένα παράθυρο κατά τη διάρκεια εκτέλεσης κάποιας εργασίας. Δεν έχετε τη δυνατότητα να χρησιμοποιήσετε το ποντίκι για να εισάγετε οτιδήποτε σε αυτό το παράθυρο, αλλά μπορείτε να μεταβείτε σε κάποιο άλλο παράθυρο και να εργαστείτε σε αυτό.

Δείκτης αλλαγής μεγέθους. Δείκτης αλλαγής μεγέθους.

- Αυτός ο δείκτης υποδεικνύει ότι μπορείτε να χρησιμοποιήσετε τον έλεγχο για την αλλαγή μεγέθους τμημάτων της διεπαφής. Αυτό εμφανίζεται πάνω από τα άκρα των παραθύρων και μεταβάλλει το μέγεθος χειριστών ανάμεσα στα πλαίσια σε ένα παράθυρο. Η διεύθυνση των βελών προσδιορίζει προς ποια διεύθυνση μπορείτε να αλλάξετε μέγεθος.

Δείκτης χειρός Δείκτης χειρός

- Ο δείκτης εμφανίζεται όταν περνάτε πάνω από ένα δεσμό υπερκειμένου, σε μία ιστοσελίδα για παράδειγμα. Αυτός ο δείκτης υποδεικνύει ότι μπορείτε να κάνετε κλικ στο δεσμό για να φορτώσετε ένα νέο έγγραφο ή να εκτελέσετε κάποια ενέργεια.

Δείκτης I-beam Δείκτης I-beam

- Αυτός ο δείκτης εμφανίζεται όταν το ποντίκι βρίσκεται πάνω από κείμενο που μπορείτε να επιλέξετε ή να επεξεργαστείτε. Κάντε κλικ για να τοποθετήσετε το δρομέα στο σημείο που θέλετε να πληκτρολογήσετε κείμενο, ή σύρετε για να επιλέξετε κείμενο.

Οι παρακάτω δείκτες ποντικιού εμφανίζονται όταν σύρετε ένα αντικείμενο όπως ένα αρχείο, ή ένα τμήμα κειμένου. Υποδεικνύουν το αποτέλεσμα της ελευθέρωσης του κουμπιού στο ποντίκι για το άφημα του αντικειμένου που μεταφέρεται.

Μετακίνηση δρομέα. Δείκτης μετακίνησης

- Αυτός ο δείκτης υποδεικνύει ότι όταν αφήσετε το αντικείμενο, αυτό μετακινείται από την προηγούμενη στην νέα τοποθεσία.

Δρομέας αντιγραφής. Δείκτης αντιγραφής

- Αυτός ο δείκτης υποδεικνύει ότι όταν αφήσετε το αντικείμενο, δημιουργείται ένα αντίγραφο του αντικειμένου στη θέση που το αφήνετε.

Δρομέας συμβολικού δεσμού. Δείκτης συμβολικού δεσμού

- Αυτός ο δείκτης σας υποδεικνύει ότι όταν αφήσετε το αντικείμενο, δημιουργείται ένας συμβολικός δεσμός προς το αντικείμενο εκεί που αφήνετε το αντικείμενο αυτό. Ένας συμβολικός δεσμός είναι ένας ειδικός τύπος αρχείου που οδηγεί σε άλλο αρχείο ή φάκελο. Για περισσότερες λεπτομέρειες πάνω σε αυτό, δείτε την nautilus-symlink.

Δρομέας ερώτησης. Δείκτης ερώτησης

- Αυτός ο δείκτης σας δείχνει ότι όταν αφήσετε το αντικείμενο, θα έχετε μία επιλογή ενεργειών. Θα εμφανιστεί ένα μενού για να σας δώσει τη δυνατότητα να επιλέξετε ποια ενέργεια θα προτιμούσατε να εκτελέσετε. Για παράδειγμα, μπορεί να σας δοθεί η δυνατότητα να μετακινήσετε, να αντιγράψετε, ή να δημιουργήσετε ένα συμβολικό δεσμό.

Δείκτης μη διαθεσιμότητας. Δείκτης μη διαθεσιμότητας

- Αυτός ο δείκτης υποδεικνύει ότι δε μπορείτε να αφήσετε το αντικείμενο στη συγκεκριμένη τοποθεσία. Ελευθέρωση του κουμπιού στο ποντίκι αυτή τη στιγμή δε θα επιφέρει κανένα αποτέλεσμα: το αντικείμενο που σύρατε θα επιστρέψει στην αρχική του τοποθεσία.

Δείκτης μετακίνησης αντικειμένου του πίνακα εφαρμογών. Δείκτης μετακίνησης αντικειμένου του πίνακα εφαρμογών

- Αυτός ο δείκτης εμφανίζεται όταν σύρετε έναν πίνακα εφαρμογών ή ένα αντικείμενο πίνακα εφαρμογών με το μεσαίο κουμπί του ποντικιού. Δείτε το panels για περισσότερες πληροφορίες πάνω στους πίνακες εφαρμογών.

Δείκτης μετακίνησης παραθύρου. Δείκτης μετακίνησης παραθύρου

- Αυτός ο δείκτης ποντικιού εμφανίζεται όταν σύρετε ένα παράθυρο για να το μετακινήσετε. Δείτε την windows-manipulating για περισσότερες πληροφορίες στη μετακίνηση παραθύρων.

## Ικανότητες πληκτρολογίου

Σχεδόν για κάθε ενέργεια που μπορείτε να εκτελέσετε με το ποντίκι, έχετε τη δυνατότητα να την εκτελέσετε και με το πληκτρολόγιο. Τα Πλήκτρα συντόμευσης σας παρέχουν ένα γρήγορο τρόπο για την εκτέλεση μιας ενέργειας.

Μπορείτε να χρησιμοποιήσετε πλήκτρα συντόμευσης για να εκτελείτε γενικές ενέργειες στην επιφάνεια εργασίας GNOME και να εργάζεστε με αντικείμενα διεπαφής όπως πίνακες εφαρμογών και παράθυρα. Μπορείτε επίσης να χρησιμοποιήσετε τα πλήκτρα συντόμευσης σε εφαρμογές. Για να προσαρμόσετε τα πλήκτρα συντόμευσης, χρησιμοποιείστε το εργαλείο προτίμησης Συντομεύσεις πληκτρολογίου. Δείτε την prefs-keyboard-shortcuts για περισσότερες πληροφορίες σχετικά με διαμόρφωση συντομεύσεων πληκτρολογίου.

Πολλοί πληκτρολόγια PC διαθέτουν δύο ειδικά πλήκτρα για το λειτουργικό σύστημα Windows: ένα πλήκτρο με το λογότυπο Microsoft Windows™και ένα πλήκτρο για πρόσβαση σε σχετικά μενού.

Στο GNOME, το πλήκτρο Windows είναι συχνά ρυθμισμένο να λειτουργεί ως επιπρόσθετο πλήκτρο τροποποιητή, με το όνομα πλήκτρο Super. Το σχετικό πλήκτρο μενού μπορεί να χρησιμοποιηθεί για πρόσβαση στο σχετικό μενού του επιλεγμένου αντικειμένου, όπως και η συντόμευση Shift F10.

Μπορείτε επίσης να τροποποιήσετε τις προτιμήσεις της επιφάνειας εργασίας GNOME για να χρησιμοποιήσετε ιδιότητες προσιτότητας. Δείτε την prefs-keyboard-a11y για περισσότερες πληροφορίες σχετικά με τις ιδιότητες προσιτότητας.

Οι παρακάτω ενότητες περιγράφουν τα πλήκτρα συντόμευσης που μπορείτε να χρησιμοποιήσετε στην επιφάνεια εργασίας και τις εφαρμογές.

### Καθολικά πλήκτρα συντόμευσης

Το καθολικά πλήκτρα συντόμευσης σας δίνουν τη δυνατότητα να χρησιμοποιείτε το πληκτρολόγιο για να εκτελείτε ενέργειες σχετικές με την επιφάνεια εργασίας, παρά στο τρέχον επιλεγμένο παράθυρο ή εφαρμογή. Ο παρακάτω πίνακας παρουσιάζει μερικά καθολικά πλήκτρα συντόμευσης:

Πλήκτρο συντόμευσης | Λειτουργία
Alt F1 | Άνοιγμα Μενού εφαρμογών.
Alt F2 | Εμφάνιση διαλόγου Εκτέλεση εφαρμογής. Δείτε την tools-run-app για περισσότερες πληροφορίες.
Print Screen | Λήψη στιγμιότυπου για ολόκληρη την επιφάνεια εργασίας. Δείτε την tools-screenshot για περισσότερες λεπτομέρειες.
Alt Print Screen | Λήψη στιγμιότυπου οθόνης του τρέχοντος εστιασμένου παραθύρου.
Ctrl Alt Βελάκια | Εναλλαγή στους χώρους εργασίας στη συγκεκριμένη διεύθυνση του τρέχοντος χώρου εργασίας. Δείτε την overview-workspaces για περισσότερες πληροφορίες πάνω στην εργασία σε πολλαπλούς χώρους εργασίας.
Ctrl Alt D | Ελαχιστοποίηση όλων των παραθύρων και εστίαση στην επιφάνεια εργασίας.
Alt Tab | Εναλλαγή μεταξύ παραθύρων. Εμφανίζεται μία λίστα παραθύρων που μπορείτε να επιλέξετε. Ελευθερώστε τα πλήκτρα για να επιλέξετε ένα παράθυρο. Μπορείτε να πιέσετε το πλήκτρο Shift για να μεταβείτε κυκλικά στα παράθυρα με αντίστροφη σειρά.
Ctrl Alt Tab | Εναλλάξτε την εστίαση μεταξύ των πινάκων εφαρμογών και της επιφάνειας εργασίας. Θα εμφανιστεί μία λίστα αντικειμένων που μπορείτε να επιλέξετε. Ελευθερώστε τα πλήκτρα για να επιλέξετε ένα αντικείμενο. Μπορείτε να πιέσετε το πλήκτρο Shift για με μεταβείτε κυκλικά στα αντικείμενα με αντίστροφη σειρά.

### Πλήκτρα συντόμευσης παραθύρου

Τα πλήκτρα συντόμευσης παραθύρου σας επιτρέπουν τη χρήση του πληκτρολογίου για την εκτέλεση ενεργειών στο τρέχον εστιασμένο παράθυρο. Ο παρακάτω πίνακας παρουσιάζει μερικά πλήκτρα συντόμευσης παραθύρου:

Πλήκτρο συντόμευσης | Λειτουργία
Alt Tab | Εναλλαγή μεταξύ παραθύρων. Εμφανίζεται μία λίστα παραθύρων που μπορείτε να επιλέξετε. Ελευθερώστε τα πλήκτρα για να επιλέξετε ένα παράθυρο. Μπορείτε να πιέσετε το πλήκτρο Shift για να μεταβείτε κυκλικά στα παράθυρα με αντίστροφη σειρά.
Alt F4 | Κλείσιμο τρέχοντος εστιασμένου παραθύρου.
Alt F5 | Απομεγιστοποιείστε το τρέχον παράθυρο, αν αυτό είναι μεγιστοποιημένο.
Alt F7 | Μετακίνηση τρέχοντος εστιασμένου παραθύρου. Αφού πιέσετε αυτό το πλήκτρο συντόμευσης, μπορείτε να μετακινήσετε το παράθυρο με το ποντίκι ή τα πλήκτρα βελών. Για να τελειώσετε τη μετακίνηση, κάντε κλικ με το ποντίκι ή πιέστε οποιοδήποτε πλήκτρο στο πληκτρολόγιο.
Alt F8 | Αλλαγή μεγέθους σε τρέχον εστιασμένο παράθυρο. Αφού πιέσετε αυτό το πλήκτρο συντόμευσης, μπορείτε να αλλάξετε το μέγεθος χρησιμοποιώντας το ποντίκι ή τα πλήκτρα βελών. Για να τελειώσετε με την τροποποίηση μεγέθους κάντε κλικ με το ποντίκι ή πιέστε ένα οποιοδήποτε πλήκτρο στο πληκτρολόγιο.
Alt F9 | Ελαχιστοποίηση τρέχοντος παραθύρου.
Alt F10 | Μεγιστοποίηση τρέχοντος παραθύρου.
Alt Διάστημα | Ανοίξτε ένα μενού παραθύρου για το τρέχον επιλεγμένο παράθυρο. Το μενού παραθύρου σας επιτρέπει να εκτελείτε ενέργειες στο παράθυρο, όπως ελαχιστοποίηση, μετακίνηση μεταξύ χώρων εργασίας, και κλείσιμο.
Shift Ctrl Alt Βελάκια | Μετακινείστε το τρέχον παράθυρο σε κάποιο άλλο χώρο εργασίας στην καθορισμένη διεύθυνση. Δείτε την overview-workspaces για περισσότερες πληροφορίες σχετικά με την εργασία σε πολλαπλούς χώρους εργασίας.

### Πλήκτρα εφαρμογών

Τα πλήκτρα συντόμευσης εφαρμογών σας επιτρέπουν να εκτελείτε ενέργειες για την εφαρμογή. Μπορείτε να χρησιμοποιήσετε πλήκτρα συντόμευσης για να εκτελέσετε ενέργειες εφαρμογής γρηγορότερα από ότι αν χρησιμοποιούσατε ένα ποντίκι. Ο παρακάτω πίνακας παρουσιάζει μία λίστα με μερικά συνήθη πλήκτρα συντόμευσης εφαρμογών:

Πλήκτρο συντόμευσης | Ενέργεια
Ctrl N | Δημιουργία νέου εγγράφου ή παραθύρου.
Ctrl X | Αποκοπή του επιλεγμένου κειμένου στο πρόχειρο.
Ctrl C | Αντιγραφή του επιλεγμένου κειμένου στο πρόχειρο.
Ctrl V | Επικόλληση του αποθηκευμένου κειμένου από το πρόχειρο.
Ctrl Z | Αναίρεση της τελευταίας ενέργειας.
Ctrl S | Αποθήκευση του τρέχοντος εγγράφου στο δίσκο.
F1 | Φόρτωση του εγγράφου βοήθειας διαδικτύου για την εφαρμογή.

Πέρα από αυτά τα πλήκτρα συντόμευσης, όλες οι εφαρμογές υποστηρίζουν ένα σύνολο πλήκτρων για περιήγηση και εργασία με τη διεπαφή χρήστη. Αυτά τα πλήκτρα σάς επιτρέπουν να εκτελείτε ενέργειες που μπορούν κανονικά να εκτελεστούν με τη χρήση του ποντικιού. Ο παρακάτω πίνακας περιγράφει μερικά πλήκτρα ελέγχου για τη διεπαφή:

Πλήκτρα | Ενέργεια
Βελάκια ή το πλήκτρο Tab | Μετακίνηση μεταξύ ελέγχων στη διεπαφή ή αντικειμένων σε μία λίστα.
Enter ή διάστημα | Ενεργοποίηση ή επιλογή αντικειμένου.
F10 | Ενεργοποίηση του πλέον αριστερού μενού στο παράθυρο εφαρμογής.
Shift F10 | Ενεργοποίηση του μενού περιεχομένου για το επιλεγμένο αντικείμενο.
Esc | Κλείσιμο μενού χωρίς επιλογή αντικειμένου από μενού, ή ακύρωση ενέργειας συρμού.

### Πλήκτρα πρόσβασης

Μία γραμμή μενού είναι μία γραμμή στο πάνω μέρος ενός παραθύρου που περιέχει τα μενού για την εφαρμογή. Ένα πλήκτρο πρόσβασης είναι ένα υπογραμμισμένο γράμμα σε μία γραμμή μενού, ένα μενού ή διάλογο το οποίο μπορείτε να χρησιμοποιείτε για την εκτέλεση κάποιας ενέργειας. Σε μία γραμμή μενού, το πλήκτρο πρόσβασης για κάθε μενού εμφανίζεται υπογραμμισμένο.

Για το άνοιγμα ενός μενού, κρατήστε πατημένο το πλήκτρο Alt, και κατόπιν πιέστε το πλήκτρο πρόσβασης. Στο μενού, το πλήκτρο πρόσβασης για κάθε μενού είναι υπογραμμισμένο. Για να επιλέξετε ένα αντικείμενο μενού όταν το μενού προβάλλεται, μπορείτε απλά να πιέσετε το πλήκτρο πρόσβασης για το αντικείμενο του μενού.

Για παράδειγμα, για να ανοίξετε ένα νέο παράθυρο στην εφαρμογή Βοήθεια, πιέστε Alt Α για να ανοίξετε το μενού Αρχείο, και κατόπιν πιέστε N για να ενεργοποιήσετε το αντικείμενο του μενού Νέο παράθυρο.

Μπορείτε επίσης να χρησιμοποιήσετε τα πλήκτρα πρόσβασης για να έχετε πρόσβαση στοιχεία σε ένα διάλογο. Σε ένα διάλογο, στα περισσότερα στοιχεία ένα γράμμα εμφανίζεται υπογραμμισμένο. Για να έχετε πρόσβαση σε ένα συγκεκριμένο στοιχείο διαλόγου, κρατήστε πατημένο Alt, και κατόπιν πιέστε το πλήκτρο πρόσβασης.