# Οδηγός προσιτότητας επιφάνειας εργασίας GNOME

## Εισαγωγή στην προσιτότητα

Αυτό το κεφάλαιο σας εισάγει στις λειτουργίες προσιτότητας της επιφάνειας εργασίας GNOME.

Κάθε λογισμικό πρέπει να διαθέτει χαρακτηριστικά προσιτότητας, τα οποία επιτρέπουν στα άτομα με αναπηρίες να το χρησιμοποιούν εύκολα και αποδοτικά. Πρόσφατες νομοθετικές πράξεις, όπως η Ενότητα 508 του Νόμου περί Αποκατάστασης των ΗΠΑ (Section 508 of the U.S. Rehabilitation Act), προέβαλαν ιδιαίτερα την ανάγκη παροχής προσιτού λογισμικού.

Η επιφάνεια εργασίας GNOME είναι εύκολη στη χρήση και περιέχει πολλά χαρακτηριστικά προσιτότητας. Όλες οι υποστηριζόμενες εφαρμογές και τα βοηθήματα του GNOME έχουν σχεδιαστεί με ιδιαίτερη προσοχή στην προσιτότητα και τη χρηστικότητα. Οι χρήστες με σωματικές αναπηρίες, όπως μειωμένη όραση ή κινητικά προβλήματα, μπορούν να αξιοποιούν πλήρως τις δυνατότητες της επιφάνειας εργασίας GNOME χάρη στα διαθέσιμα εργαλεία προσαρμογής. Αυτά τα εργαλεία επιτρέπουν στους χρήστες να ρυθμίζουν κάθε πτυχή της εμφάνισης και της συμπεριφοράς της επιφάνειας εργασίας.

Η δυνατότητα εύκολης προσαρμογής της επιφάνειας εργασίας GNOME συνεισφέρει ιδιαίτερα στην προσιτότητά της. Στον οδηγό αυτό περιγράφονται όλες οι διαθέσιμες επιλογές για την κάλυψη διαφόρων αναγκών.

### Σύντομο ευρετήριο

Αν ενδιαφέρεστε για συγκεκριμένο θέμα, χρησιμοποιήστε τους ακόλουθους συνδέσμους:

Αν επιθυμείτε να εκφωνούνται τα περιεχόμενα της οθόνης, διαβάστε την ενότητα για την Όρκα.

Αν χρειάζεστε γραμματοσειρές με μεγάλους χαρακτήρες, ανατρέξτε στην Επιλογή θεμάτων και την Προσαρμογή γραμματοσειρών.

Για να μεγεθύνετε ολόκληρη ή μέρος της οθόνης, δείτε την ενότητα του Μεγεθυντή.

Αν προτιμάτε να χρησιμοποιείτε συσκευή κατάδειξης αντί για το πληκτρολόγιο, μπορείτε να επιλέξετε τις κατάλληλες ρυθμίσεις για το πληκτρολόγιο οθόνης. Ανατρέξτε στην ενότητα για το Πληκτρολόγιο οθόνης GNOME (gok).

Αν μπορείτε να πιέζετε μόνο ένα πλήκτρο τη φορά, διαβάστε για τα Διαδοχικά πλήκτρα στην ενότητα Ρύθμισης προσιτού πληκτρολογίου.

Αν τείνετε να κρατάτε τα πλήκτρα πατημένα για περισσότερο χρόνο από τον προβλεπόμενο (και βλέπετε να επαναλαμβάνεται ο ίδιος χαρακτήρας στην οθόνη), διαβάστε για τα Αργά πλήκτρα στην ενότητα Ρύθμισης προσιτού πληκτρολογίου.

Αν τείνετε να ξαναπατάτε πολλές φορές τα πλήκτρα (επαναλαμβάνοντας τον ίδιο χαρακτήρα στην οθόνη), διαβάστε για την Αναπήδηση πλήκτρων στην ενότητα Ρύθμισης προσιτού πληκτρολογίου.

Για περισσότερες πληροφορίες σχετικά με την προσιτή χρήση ποντικιών και συσκευών κατάδειξης, δείτε τις ενότητες MouseTweaks και Ρύθμιση προσιτού πληκτρολογίου. Περιγράφουν εργαλεία που προσφέρουν πολλά βοηθήματα προσιτότητας για συσκευές κατάδειξης και πληκτρολόγια.

## Γενικές συμβουλές προσιτότητας

Στην ενότητα αυτή περιγράφονται τεχνολογίες χρήσιμες για άτομα με διάφορες μορφές αναπηρίας. Αναλυτικότερα:

- Βασικές εντολές πληκτρολογίου - καλύπτει ορισμένες βασικές εντολές πληκτρολογίου.

- Πλοήγηση μέσω πληκτρολογίου - επιτρέπει στους χρήστες να πλοηγούνται στην επιφάνεια εργασίας χωρίς να χρησιμοποιούν ποντίκι ή άλλες συσκευές κατάδειξης.

- Προσιτή είσοδος - επιλέγει πιο προσιτές ρυθμίσεις για την οθόνη εισόδου.

### Βασικές εντολές πληκτρολογίου

Πριν προχωρήσετε, βεβαιωθείτε ότι γνωρίζετε τις ακόλουθες βασικές εντολές του GNOME:

Alt F1 [Debian] - εμφάνιση και ενεργοποίηση του κύριου μενού της επιφάνειας εργασίας GNOME, που παρέχει πρόσβαση στις Εφαρμογές, τις Τοποθεσίες και το Σύστημα.

Σε συστήματα Solaris και Windows,η συντόμευση είναι Ctrl Esc.

Alt F2 ή Meta R - εμφάνιση του διαλόγου Εκτέλεση, όπου μπορείτε να εισάγετε εντολές τερματικού, με ή χωρίς παραμέτρους. Αν μια από τις παραμέτρους είναι όνομα αρχείου, χρησιμοποιήστε το κουμπί Εκτέλεση με αρχείο για να εντοπίσετε εύκολα το ζητούμενο αρχείο. Αυτός ο διάλογος περιέχει και μια λίστα των εγκατεστημένων εφαρμογών, που μπορεί να αποδειχθεί καλή εναλλακτική λύση σε σχέση με το μενού συστήματος στο Debian (Alt F1).

Σε συστήματα Solaris και Windows, η συντόμευση είναι Meta R. Τα πλήκτρα meta ή super είναι τα πλήκτρα τροποποίησης που φέρουν το λογότυπο του λειτουργικού συστήματος.

Tab και Shift Tab - μετακίνηση της εστίασης μεταξύ των διαφορετικών ελέγχων μιας εφαρμογής. Με το Tab μεταβαίνετε στον επόμενο έλεγχο, ενώ με το Shift Tab στον προηγούμενο. Έλεγχοι είναι όλα τα στοιχεία τα οποία μπορεί να χειριστεί ο χρήστης και με τα οποία μπορεί να αλληλεπιδρά· συμπεριλαμβάνουν τα κουμπιά, τις αναπτυσσόμενες λίστες, τα πεδία κειμένου, κτλ. Τα Ctrl Tab και Shift Ctrl Tab αντικαθιστούν τα Tab και Shift Tab, όπου αυτά χρησιμοποιούνται για άλλο σκοπό από τον εστιασμένο έλεγχο.

Alt Tab και Shift Alt Tab - εναλλαγή μεταξύ των εκτελούμενων εφαρμογών. Αν εκτελείτε περισσότερα από ένα προγράμματα, χρησιμοποιήστε Alt Tab για να μεταβείτε στην επόμενη εφαρμογή και Shift Alt Tab για να μεταβείτε στην προηγούμενη. Τα Alt Esc και Shift Alt Esc επίσης επιτρέπουν την εναλλαγή μεταξύ των εφαρμογών, αλλά δεν εμφανίζουν το παράθυρο προεπισκόπησης των εφαρμογών.

### Προσιτή είσοδος

Η επιφάνεια εργασίας GNOME περιλαμβάνει λειτουργία προσιτής εισόδου, που επιτρέπει στους χρήστες να:

- Συνδέονται στην επιφάνεια εργασίας, ακόμη και αν αντιμετωπίζουν προβλήματα στη χρήση της οθόνης, του ποντικιού ή του πληκτρολογίου με το συνήθη τρόπο.

- Εκκινούν τις βοηθητικές τεχνολογίες κατά την είσοδο, αντιστοιχίζοντας κάποια ενέργεια του χρήστη σε συγκεκριμένη εφαρμογή βοηθητικής τεχνολογίας. Ο χρήστης μπορεί να εκτελεί την ενέργεια είτε από απλό πληκτρολόγιο, είτε από πληκτρολόγιο, συσκευή κατάδειξης ή συσκευή με διακόπτες συνδεδεμένα σε θύρα USB ή PS/2 (ποντικιού). Αυτές οι ενέργειες του χρήστη ονομάζονται χειρονομίες.

- Αλλάζουν την οπτική εμφάνιση του διαλόγου εισόδου πριν την είσοδο του χρήστη· π.χ., να χρησιμοποιούν ένα θέμα υψηλής αντίθεσης για να βελτιώνουν την ορατότητα.

Προς το παρόν, οι λειτουργίες προσιτής εισόδου υποστηρίζονται πλήρως μόνο από συστήματα Solaris.

#### Ενεργοποίηση προσιτής εισόδου

Για να αποκτήσετε υποστήριξη της προσιτότητας στο GNOME, θα πρέπει να ενεργοποιήσετε τις υποδομές προσιτότητας. Από τη γραμμή εντολών, πληκτρολογήστε την ακόλουθη εντολή και μετά αποσυνδεθείτε:

`gconftool-2 --set "/desktop/gnome/interface/accessibility" --type boolean "True"`

Από το γραφικό περιβάλλον, επιλέξτε Σύστημα Προτιμήσεις Βοηθητικές τεχνολογίες από το κύριο μενού. Σημειώστε την επιλογή Ενεργοποίηση βοηθητικών τεχνολογιών και μετά πατήστε Κλείσιμο και αποσύνδεση.

Στην επόμενη είσοδό σας, θα έχει ενεργοποιηθεί η υποστήριξη βοηθητικών τεχνολογιών για την επιφάνεια εργασίας σας.

Για να ρυθμίσετε το GDM από το γραφικό περιβάλλον (προτιμότερη μέθοδος), ακολουθήστε τα παρακάτω βήματα:

1. Συνδεθείτε ως χρήστης `root`.

2. Εκτελέστε την εντολή gdmsetup από το τερματικό. Ενδέχεται να χρειαστεί επανεκκίνηση του συστήματος μετά την έξοδο από την εφαρμογή.

Για να ρυθμίσετε το GDM αν δεν διαθέτετε πρόσβαση σε γραφικό περιβάλλον, θα πρέπει να τροποποιήσετε ορισμένα αρχεία:

1. Συνδεθείτε ως χρήστης `root`.

2. Ανοίξτε το αρχείο `/etc/X11/gdm/custom.conf`.

3. Εντοπίστε την ακόλουθη γραμμή στο αρχείο:

   `#AddGtkModules=false`

   και αντικαταστήστε την με την εξής:

   `AddGtkModules=true`

   Αυτό το βήμα ενεργοποιεί τα GtkModules.

4. Εντοπίστε την ακόλουθη γραμμή στο αρχείο:

   `#GtkModulesList=gail:atk-bridge:dwellmouselistener:keymouselistener`

   και διαγράψτε το `#` στην αρχή της γραμμής, έτσι ώστε να παραμείνουν τα εξής:

   `GtkModulesList=gail:atk-bridge:dwellmouselistener:keymouselistener`

   Καθεμιά από τις παραπάνω γραμμές πρέπει να αποτελεί μία γραμμή στο αρχείο `custom.conf`, χωρίς να διακόπτεται από αλλαγές γραμμής, ακόμη και αν στον οδηγό εμφανίζεται να καταλαμβάνει δύο ή περισσότερες γραμμές.

   Αυτό το βήμα φορτώνει όλα τα GtkModules και ενεργοποιεί βοηθητικές τεχνολογίες όπως το Πληκτρολόγιο οθόνης και ο Αναγνώστης και μεγεθυντής οθόνης. Μπορείτε να επεξεργαστείτε την παραπάνω γραμμή, έτσι ώστε να φορτώνονται μόνο τα GtkModules που χρειάζεστε. Για παράδειγμα:

   - Αν θέλετε να χρησιμοποιείτε τον Αναγνώστη και μεγεθυντή οθόνης, πρέπει να συμπεριλάβετε τα `gail` και `atk-bridge`.

   - Αν πρόκειται να χρησιμοποιήσετε συσκευή κατάδειξης χωρίς κουμπιά ή διακόπτες, πρέπει να συμπεριλάβετε τα `gail`, `atk-bridge` και `dwellmouselistener`.

   - Αν χρησιμοποιείτε συσκευές κατάδειξης με διακόπτες, εναλλακτικά πληκτρολόγια, ή συσκευές με κουμπιά και διακόπτες, πρέπει να συμπεριλάβετε το `keymouselistener`.

   - Το Πληκτρολόγιο οθόνης λειτουργεί και χωρίς τα `gail` και `atk-bridge`, αλλά με περιορισμένες δυνατότητες.

   Για πλήρη προσιτότητα, πρέπει να συμπεριλάβετε τα `gail` και `atk-bridge`.

5. Αποθηκεύστε το αρχείο `/etc/X11/gdm/custom.conf`.

   Αν κάνατε αλλαγές στο `/etc/X11/gdm/custom.conf` αφού είχατε ενεργοποιήσει το GDM, μπορείτε να εκτελέσετε την ακόλουθη εντολή για να επανεκκινήσετε το GDM και να ενεργοποιήσετε τις αλλαγές σας:

   `gdm-restart`

6. Ανοίξτε το αρχείο `/etc/group` και προσθέστε τα ακόλουθα στη γραμμή `audio`:

   `,gdm`

   Αυτό το βήμα ενεργοποιεί τις λειτουργίες ομιλίας για το GDM.

7. Επανεκκινήστε το σύστημά σας.

Όλες οι διανομές προϋποθέτουν την ύπαρξη Xserver, συνήθως του Xorg για συστήματα Linux και OpenSolaris. Θα τα βρείτε στους δύο καταλόγους `/etc/X11` και `/usr/bin`. Σε Linux, συνήθως υπάρχει ένας συμβολικός σύνδεσμος στο `/etc/X11/X` που παραπέμπει στο εκτελέσιμο `Xorg` στο `/usr/bin/Xorg`. Σε OpenSolaris, μπορείτε να το βρείτε με την εντολή `ps -ef | grep X`.

Για να ενεργοποιήσετε ή να απενεργοποιήσετε επεκτάσεις του Xorg, τροποποιήστε το αρχείο `/etc/X11/xorg.conf` και προσθέστε τις ακόλουθες παραμέτρους:

    Section "Extensions"
      Option "Composite"         "Enable"
      Option "other extensions"  "Enable/Disable"
    EndSection

#### Εκκίνηση βοηθητικών τεχνολογιών στην είσοδο

Αν έχετε φορτώσει τα GtkModules `keymouselistener` και `dwellmouselistener` στο αρχείο ρυθμίσεων του GDM, θα μπορείτε να συνδυάζετε κάποιες ενέργειες του χρήστη με την εκκίνηση συγκεκριμένων βοηθητικών τεχνολογιών κατά την είσοδο. Αυτές οι ενέργειες ονομάζονται χειρονομίες. Οι χειρονομίες και οι εφαρμογές που τους αντιστοιχούν βρίσκονται αποθηκευμένες στα εξής αρχεία ρυθμίσεων του GDM:

- `/etc/X11/gdm/modules/AccessKeyMouseEvents`

- `/etc/X11/gdm/modules/AccessDwellMouseEvents`

Αν τροποποιήσετε αυτά τα αρχεία, θα πρέπει να επανεκκινήσετε το σύστημά σας για να εφαρμοστούν οι αλλαγές.

Οι παρακάτω ενότητες περιέχουν παραδείγματα χειρονομιών που μπορούν να προστεθούν στα αρχεία ρυθμίσεων του GDM.

Κάθε χειρονομία πρέπει να περιέχεται σε μία μόνο γραμμή του αρχείου `AccessKeyMouseEvents` και να μη διακόπτεται από αλλαγές γραμμής, ακόμη και αν τα παραδείγματα στον οδηγό εμφανίζονται να καταλαμβάνουν δύο ή περισσότερες γραμμές.

##### Εκκίνηση Αναγνώστη οθόνης με συντόμευση πληκτρολογίου

Τροποποιήστε το αρχείο `AccessKeyMouseEvents` για να συνδέσετε συντομεύσεις του πληκτρολογίου με συγκεκριμένες βοηθητικές τεχνολογίες. Για παράδειγμα, οι επόμενες γραμμές σας επιτρέπουν να κρατάτε πατημένα για ένα δευτερόλεπτο τα Ctrl S ή Ctrl M για να εκκινήσετε την ομιλία ή τη μεγέθυνση, αντίστοιχα:

`<Control>s 1 1000 10000 /usr/bin/orca -n -d main-window`

`<Control>m 1 1000 10000 /usr/bin/orca -n -d main-window -e magnifier`

##### Εκκίνηση Πληκτρολογίου οθόνης με χειρονομία διακόπτη ή κουμπιού

Τροποποιήστε το αρχείο `AccessKeyMouseEvents` για να συνδέσετε το πάτημα διακοπτών, κουμπιών ή πλήκτρων με συγκεκριμένες βοηθητικές τεχνολογίες. Επειδή για πολλούς χρήστες του Πληκτρολογίου οθόνης η βασική συσκευή εισόδου είναι ένας διακόπτης ή κουμπί, αυτή η δυνατότητα διευκολύνει την εκκίνηση του Πληκτρολογίου οθόνης κατά την είσοδο.

Αν διαπιστώσετε ότι συχνά εκκινούνται κάποιες εφαρμογές κατά λάθος, μπορείτε να χρησιμοποιήσετε χειρονομίες που να περιλαμβάνουν πολλαπλά πατήματα διακοπτών, ή μια ελάχιστη διάρκεια. Για παράδειγμα, η ακόλουθη γραμμή εκκινεί το Πληκτρολόγιο οθόνης στη λειτουργία αντίστροφης σάρωσης, κάθε φορά που ο χρήστης πατά το διακόπτη Switch 2 τρεις φορές εντός δύο δευτερολέπτων, όπου κάθε πάτημα διαρκεί τουλάχιστον 100 χιλιοστά του δευτερολέπτου:

`<Switch2>3 100 2000 gok --login --accessmethod=inversescanning --scan-action=switch1 --select-action=switch2`

Για τους χρήστες που χρησιμοποιούν μόνο ένα διακόπτη ίσως είναι προτιμότερο να εκκινούν το Πληκτρολόγιο οθόνης στη λειτουργία αυτόματης σάρωσης. Η ακόλουθη γραμμή εκκινεί το Πληκτρολόγιο οθόνης στη λειτουργία αυτόματης σάρωσης, όταν ο χρήστης κρατά πατημένο το διακόπτη μιας συσκευής εναλλακτικής πρόσβασης για περισσότερα από τέσσερα δευτερόλεπτα:

`<Switch>1 4000 5000 gok --login --accessmethod=automaticscanning --scan-action=switch1 --select-action=switch1`

Για περισσότερες πληροφορίες σχετικά με τις λειτουργίες του Πληκτρολογίου οθόνης, ανατρέξτε στη διαδικτυακή βοήθεια του Πληκτρολογίου οθόνης.

##### Εκκίνηση Πληκτρολογίου οθόνης μόνο με χειρονομία κίνησης

Μπορείτε να ορίσετε χειρονομίες που περιλαμβάνουν μόνο την κίνηση μιας συσκευής κατάδειξης, όπως είναι το ποντίκι ή άλλες εναλλακτικές συσκευές. Η σύνταξη που χρησιμοποιείται για τη χειρονομία παραμένει η ίδια, όποια συσκευή και αν χρησιμοποιείτε. Τροποποιήστε το αρχείο `AccessKeyMouseEvents` για να αντιστοιχίσετε χειρονομίες κίνησης σε συγκεκριμένες βοηθητικές τεχνολογίες.

Αν έχει φορτωθεί το GtkModule `dwellmouselistener`, τότε οι εναλλακτικές συσκευές κατάδειξης συνδέονται προσωρινά με τον κύριο δείκτη. Αυτό σημαίνει ότι όταν ο χρήστης κινεί την εναλλακτική συσκευή κατάδειξης, μετακινείται και ο δείκτης στην οθόνη.

Για παράδειγμα, η γραμμή που ακολουθεί εκκινεί το Πληκτρολόγιο οθόνης σε λειτουργία κλικ παραμονής, αν μετακινήσετε το δείκτη στην οθόνη ως εξής: ξεκινώντας μέσα στο διάλογο εισόδου βγάζετε τον δείκτη έξω από το διάλογο, περνώντας από την πάνω πλευρά του διαλόγου· επιστρέφετε το δείκτη μέσα στο διάλογο, περνώντας πάλι από την πάνω πλευρά του διαλόγου· ξανά εκτός διαλόγου, περνώντας από την αριστερή πλευρά του διαλόγου· επιστροφή στο διάλογο περνώντας πάλι από την αριστερή πλευρά του διαλόγου· και ούτω καθεξής και για την κάτω και δεξιά πλευρά του διαλόγου, έτσι ώστε να σχηματίζεται ένας σταυρός.

`TTLLBBRR O 10000 gok --login --access-method=dwellselection --input-device=MOUSE[3]`

Σημειώστε ότι η παράμετρος `--input-device` πρέπει να περιέχει το κατάλληλο όνομα για τη συγκεκριμένη συσκευή εισόδου (π.χ., συσκευή κατάδειξης κεφαλής ή trackball), δηλαδή το όνομα που αναφέρεται στο αρχείο `/etc/X11/XF86Config`.

#### Πρόσθετες απαιτήσεις προσιτής εισόδου

Για να μπορεί η λειτουργία προσιτής εισόδου να χρησιμοποιεί εναλλακτικές συσκευές κατάδειξης και διακόπτες (όπως διακόπτες εισπνοής-εκπνοής, διακόπτες αμαξιδίων και trackballs), ίσως χρειαστεί να τροποποιήσετε τις ρυθμίσεις του εξυπηρετητή Χ του συστήματός σας, προκειμένου να αναγνωρίζονται οι συσκευές αυτές. Η λειτουργία προσιτής εισόδου και το Πληκτρολόγιο οθόνης μπορούν να συνεργαστούν με τις περισσότερες συσκευές εξομοίωσης ποντικιού, συμπεριλαμβανομένων των μονών διακοπτών USB και των διαφόρων συσκευών κατάδειξης που μοιάζουν με ποντίκια.

Η εναλλακτική συσκευή εισόδου δεν πρέπει να ρυθμίζεται έτσι ώστε να ελέγχει τον κύριο δείκτη στην οθόνη. Μια τέτοια ρύθμιση μπορεί να προκαλέσει απρόβλεπτες συμπεριφορές ή ακόμη και καταστάσεις από τις οποίες δεν θα μπορεί να επανέλθει ο χρήστης της εναλλακτικής συσκευής χωρίς να χρησιμοποιήσει το πρωτεύον πληκτρολόγιο ή ποντίκι. Για να αποφύγετε τυχόν προβλήματα, αφαιρέστε όλα τα γνωρίσματα `SendCore` και `AlwaysCore` από κάθε γραμμή `InputDevice` του αρχείου ρυθμίσεων του εξυπηρετητή Χ.

### Πλοήγηση μέσω πληκτρολογίου

Αυτή η ενότητα περιγράφει πώς μπορείτε να πλοηγηθείτε στην επιφάνεια εργασίας GNOME χρησιμοποιώντας μόνο το πληκτρολόγιο. Η λειτουργία αυτή απευθύνεται στους χρήστες που αντιμετωπίζουν προβλήματα στη χρήση ποντικιού ή άλλων συσκευών κατάδειξης.

#### Εισαγωγή στην πλοήγηση μέσω πληκτρολογίου

Αυτή η ενότητα περιγράφει τις βασικές συντομεύσεις πληκτρολογίου που σας επιτρέπουν να πλοηγείστε στην επιφάνεια εργασίας χρησιμοποιώντας το πληκτρολόγιο.

Ορισμένες από τις συντομεύσεις που αναφέρονται εδώ είναι προσαρμόσιμες και μπορούν να τροποποιηθούν. Το κείμενο σημειώνει ποιες συντομεύσεις είναι προσαρμόσιμες. Δείτε την keynav-36 για πληροφορίες σχετικά με την προσαρμογή των συντομεύσεων πληκτρολογίου.

##### Βασικές συντομεύσεις πληκτρολογίου

Ο ακόλουθος πίνακας καταγράφει τις βασικές συντομεύσεις πληκτρολογίου που μπορείτε να χρησιμοποιήσετε για την πλοήγηση στην επιφάνεια εργασίας. Οι ειδικές συντομεύσεις που ισχύουν για ορισμένα μόνο στοιχεία και ελέγχους περιγράφονται στις αντίστοιχες ενότητες του κεφαλαίου.

Πλήκτρα | Λειτουργία
Tab | Εστίαση στο επόμενο στοιχείο ή έλεγχο.
Shift Tab | Αντιστροφή της κατεύθυνσης πλοήγησης και εστίαση στο προηγούμενο στοιχείο ή έλεγχο. Γενικά, το πλήκτρο Shift αντιστρέφει την κατεύθυνση πλοήγησης.
Ctrl Tab | Εστίαση στο επόμενο στοιχείο ή έλεγχο όταν το πλήκτρο Tab χρησιμοποιείται για άλλη λειτουργία. Για παράδειγμα, σε πεδία κειμένου, όπου όταν πατάτε Tab, το σύστημα εισάγει ένα στηλοθέτη. Για να εστιάσετε στο προηγούμενο στοιχείο ή έλεγχο, πατήστε Shift Ctrl Tab.
βέλη | Πλοήγηση εντός ενός στοιχείου ή ελέγχου.
διάστημα | Ενεργοποίηση του εστιασμένου στοιχείου ή ελέγχου. Για παράδειγμα, αν είναι εστιασμένο ένα κουμπί, αυτή η ενέργεια ισοδυναμεί με κλικ του ποντικιού πάνω στο κουμπί.
Esc | Κλείσιμο παραθύρου, μενού ή συρταριού.
F7 | Μετάβαση στη λειτουργία πλοήγησης δρομέα. Στην πληροφορική, η πλοήγηση δρομέα είναι μια μορφή πλοήγησης μέσω του πληκτρολογίου, όπου ένας δρομέας, (γνωστός και ως "δρομέας κειμένου", "δρομέας εισαγωγής κειμένου" ή "δρομέας επιλογής κειμένου"), χρησιμοποιείται για την πλοήγηση και επιλογή κειμένου. Για περισσότερες πληροφορίες σχετικά με τη λειτουργία πλοήγησης δρομέα, δείτε την keynav-52.

##### Καθολικές συντομεύσεις πληκτρολογίου

Ο παρακάτω πίνακας περιγράφει τις συντομεύσεις που μπορείτε να χρησιμοποιείτε οπουδήποτε στην επιφάνεια εργασίας GNOME.

Πλήκτρα | Λειτουργία
Alt F1 | Άνοιγμα Κύριου μενού εφαρμογών. Μπορείτε να τροποποιήσετε αυτή τη συντόμευση. Σε συστήματα Solaris, η συντόμευση είναι Ctrl-Esc (όπως και στα Microsoft Windows).
Alt F2 | Άνοιγμα του διαλόγου Εκτέλεση εφαρμογής. Μπορείτε να τροποποιήσετε αυτή τη συντόμευση. Σε συστήματα Solaris, η συντόμευση είναι Meta-R (όπως και στα Microsoft Windows). Τα πλήκτρα meta ή super είναι τα πλήκτρα τροποποίησης που φέρουν το λογότυπο του λειτουργικού συστήματος.
Print Screen | Εκκίνηση της εφαρμογής στιγμιοτύπων οθόνης και λήψη στιγμιότυπου ολόκληρης της οθόνης. Μπορείτε να τροποποιήσετε αυτή τη συντόμευση.
Alt Print Screen | Εκκίνηση της εφαρμογής στιγμιοτύπων οθόνης και λήψη στιγμιότυπου του εστιασμένου παραθύρου. Μπορείτε να τροποποιήσετε αυτή τη συντόμευση.
F1 | Αν το εστιασμένο στοιχείο είναι παράθυρο ή διάλογος εφαρμογής, αυτή η συντόμευση ανοίγει τη Βοήθεια για τη συγκεκριμένη εφαρμογή.
Ctrl F1 | Αν το εστιασμένο στοιχείο είναι πίνακας εφαρμογών ή παράθυρο εφαρμογής, αυτή η συντόμευση ενεργοποιεί ή απενεργοποιεί την εμφάνιση υποδείξεων οθόνης για τα αντικείμενα του πίνακα ή του παραθύρου.
Shift F10 | Άνοιγμα αναδυόμενου μενού για το εστιασμένο στοιχείο (αν υπάρχει αναδυόμενο μενού για αυτό το στοιχείο).

#### Πλοήγηση στο παρασκήνιο της επιφάνειας εργασίας

Το παρασκήνιο της επιφάνειας εργασίας είναι το τμήμα της επιφάνειας εργασίας GNOME που δεν περιέχει εφαρμογές και στοιχεία της διεπαφής, όπως είναι τα παράθυρα και οι πίνακες εφαρμογών. Ο πίνακας που ακολουθεί καταγράφει τις συντομεύσεις πληκτρολογίου που χρησιμοποιούνται για την πλοήγηση στο παρασκήνιο της επιφάνειας εργασίας και τα αντικείμενά του. Τα αντικείμενα του παρασκηνίου της επιφάνειας εργασίας είναι τα εικονίδια που εμφανίζονται πάνω στο παρασκήνιο της επιφάνειας εργασίας και σας επιτρέπουν να ανοίγετε αρχεία, φακέλους ή εφαρμογές.

Πλήκτρα | Λειτουργία
Ctrl Alt D | Προσωρινή απόκρυψη όλων των παραθύρων και εστίαση στην επιφάνεια εργασίας. Για να επαναφέρετε τα παράθυρα, πατήστε και πάλι Ctrl Alt D. Μπορείτε να τροποποιήσετε αυτή τη συντόμευση. Σε συστήματα Solaris, η συντόμευση είναι Meta-D (όπως και στα Microsoft Windows). Τα πλήκτρα meta ή super είναι τα πλήκτρα τροποποίησης που φέρουν το λογότυπο του λειτουργικού συστήματος.
Ctrl Alt Tab | Εμφάνιση ενός αναδυόμενου παραθύρου με εικονίδια που αντιστοιχούν στο παρασκήνιο της επιφάνειας εργασίας και στους πίνακες εφαρμογών. Κρατήστε πατημένα τα Ctrl Alt και πιέστε επανειλημμένα το Tab για να εναλλάσσετε την εστίαση μεταξύ παρασκηνίου επιφάνειας εργασίας και πινάκων εφαρμογών. Μπορείτε να τροποποιήσετε αυτή τη συντόμευση.
βέλη | Εστίαση σε γειτονικά αντικείμενα του παρασκηνίου της επιφάνειας εργασίας (αν είναι εστιασμένο το παρασκήνιο της επιφάνειας εργασίας).
Ακολουθία χαρακτήρων που αντιστοιχεί στους `Χ` πρώτους χαρακτήρες του ονόματος ενός αντικειμένου του παρασκηνίου της επιφάνειας εργασίας. | Αν είναι εστιασμένο το παρασκήνιο της επιφάνειας εργασίας, εστίαση στο αντικείμενο του παρασκηνίου της επιφάνειας εργασίας του οποίου το όνομα ξεκινά με τους χαρακτήρες αυτούς.
F2 | Μετονομασία του εστιασμένου αντικειμένου του παρασκηνίου της επιφάνειας εργασίας.
Shift F10 | Άνοιγμα του αναδυόμενου μενού για το εστιασμένο αντικείμενο του παρασκηνίου της επιφάνειας εργασίας.
Ctrl F10 | Άνοιγμα του μενού του παρασκηνίου επιφάνειας εργασίας.

#### Πλοήγηση στους πίνακες εφαρμογών

Οι πίνακες εφαρμογών είναι περιοχές από όπου μπορείτε να εκτελείτε ειδικά προγράμματα, εφαρμογές και μικροεφαρμογές. Ο πιο συνηθισμένος πίνακας εφαρμογών είναι ο πίνακας που καλύπτει όλο το πλάτος του κάτω μέρους της επιφάνειας εργασίας. Ο πίνακας που ακολουθεί καταγράφει τις συντομεύσεις πληκτρολογίου που επιτρέπουν την πλοήγηση στους πίνακες εφαρμογών και τα αντικείμενά τους.

Πλήκτρα | Λειτουργία
Ctrl Alt Tab | Εστίαση σε έναν πίνακα εφαρμογών. Αυτή η συντόμευση εμφανίζει ένα αναδυόμενο παράθυρο με εικονίδια που αντιστοιχούν στο παρασκήνιο της επιφάνειας εργασίας, στους πίνακες εφαρμογών και στα τυχόν συρτάρια. Κρατήστε πατημένα τα Ctrl Alt και πιέστε επανειλημμένα το Tab για να εναλλάσσετε την εστίαση μεταξύ παρασκηνίου επιφάνειας εργασίας, πινάκων εφαρμογών και συρταριών. Αν είστε ιδιαίτερα επιδέξιοι, μπορείτε να προσθέσετε και το Shift, που σας επιτρέπει να κινηθείτε προς τα πίσω. Μπορείτε να τροποποιήσετε αυτή τη συντόμευση.
Tab | Εστίαση στο επόμενο αντικείμενο του πίνακα εφαρμογών.
F10 | Άνοιγμα του μενού Εφαρμογές, αν είναι εστιασμένο το μενού στον πίνακα εφαρμογών. Συνεχίστε να πατάτε το F10 για να εναλλάσσετε την εστίαση μεταξύ του μενού Εφαρμογές και της λίστας παραθύρων. Η συμπεριφορά αυτού του πλήκτρου μπορεί να διαφέρει ανάλογα με τις συνθήκες και τις ρυθμίσεις του συγκεκριμένου χρήστη.
διάστημα | Ενεργοποίηση ενός αντικειμένου του πίνακα εφαρμογών. Για παράδειγμα, άνοιγμα ενός μενού ή εκκίνηση μιας εφαρμογής.
Shift F10 | Άνοιγμα του αναδυόμενου μενού ενός αντικειμένου του πίνακα εφαρμογών.
Ctrl F10 | Άνοιγμα του αναδυόμενου μενού του πίνακα εφαρμογών.

##### Μετακίνηση αντικειμένων πινάκων εφαρμογών

Μπορείτε να μετακινήσετε ένα εστιασμένο αντικείμενο πίνακα εφαρμογών σε διαφορετική τοποθεσία στον πίνακα εφαρμογών ή το συρτάρι. Επίσης, μπορείτε να μετακινήσετε το αντικείμενο στον επόμενο πίνακα εφαρμογών. Για να μετακινήσετε το αντικείμενο, ακολουθήστε τα παρακάτω βήματα:

1. Πατήστε Tab για να εστιάσετε στο αντικείμενο.

2. Πατήστε Shift F10 για να ανοίξετε το αναδυόμενο μενού του αντικειμένου.

3. Χρησιμοποιήστε τα βέλη για να επιλέξετε Μετακίνηση από το μενού.

4. Χρησιμοποιήστε τις συντομεύσεις του ακόλουθου πίνακα για να ολοκληρώσετε τη μετακίνηση:

   Πλήκτρα | Λειτουργία
   βέλη | Μετακίνηση του αντικειμένου αριστερά/δεξιά αν πρόκειται για οριζόντιο πίνακα εφαρμογών, ή πάνω/κάτω για κατακόρυφο.
   Shift + βέλη | Move the object with focus, pushing any other objects encountered.
   Ctrl + βέλη | Μετακίνηση του αντικειμένου και ανταλλαγή θέσεων με τυχόν άλλα αντικείμενα που παρεμβάλλονται στην πορεία του.
   Tab | Μετακίνηση του αντικειμένου στον επόμενο πίνακα εφαρμογών.
   διάστημα | Όλοκλήρωση της διαδικασίας μετακίνησης.

Στα ακόλουθα παραδείγματα φαίνονται οι συνέπειες των διαφόρων ενεργειών μετακίνησης στα αντικείμενα ενός πίνακα εφαρμογών:

Εμφάνιση | Περιγραφή
Τμήμα ενός πίνακα εφαρμογών που περιλαμβάνει τρία αντικείμενα. Από τα αριστερά προς τα δεξιά, εμφανίζονται τα εικονίδια για τα: Geyes, Έλεγχο έντασης ήχου και Βοήθεια. | Εμφάνιση ενός πίνακα εφαρμογών με τρία αντικείμενα, πριν γίνει η μετακίνηση.
Τμήμα ενός πίνακα εφαρμογών που περιλαμβάνει τρία αντικείμενα. Από τα αριστερά προς τα δεξιά, εμφανίζονται τα εικονίδια για τα: Geyes, Έλεγχο έντασης ήχου και Βοήθεια. | Συνέπειες της χρήσης των βελών για τη μετακίνηση του αντικειμένου Geyes στον πίνακα εφαρμογών. Τα βέλη χρησιμοποιούνται για τη μετακίνηση των αντικειμένων αριστερά ή δεξιά, μέχρι να φτάσουν στο επόμενο αντικείμενο του πίνακα εφαρμογών.
Τμήμα ενός πίνακα εφαρμογών που περιλαμβάνει τρία αντικείμενα. Από τα αριστερά προς τα δεξιά, εμφανίζονται τα εικονίδια για τα: Geyes, Έλεγχο έντασης ήχου και Βοήθεια. | Συνέπειες της χρήσης των Shift + βέλη για τη μετακίνηση του αντικειμένου Geyes στον πίνακα εφαρμογών. Τα Shift + βέλη χρησιμοποιούνται για να σπρώξουν τον Έλεγχο έντασης ήχου και τη Βοήθεια, ώστε να δημιουργηθεί χώρος για το αντικείμενο που μετακινείται.
Τμήμα ενός πίνακα εφαρμογών που περιλαμβάνει τρία αντικείμενα. Από τα αριστερά προς τα δεξιά, εμφανίζονται τα εικονίδια για τα: Έλεγχο έντασης ήχου, Βοήθεια και Geyes. | Συνέπειες της χρήσης των Ctrl + βέλη για τη μετακίνηση του αντικειμένου Geyes στον πίνακα εφαρμογών. Τα Ctrl + βέλη χρησιμοποιούνται για να αναγκάσουν το μετακινούμενο αντικείμενο να ανταλλάξει θέσεις με τον Έλεγχο έντασης ήχου και τη Βοήθεια μόλις τα βρει στο δρόμο του.

Τα κλειδωμένα αντικείμενα των πινάκων εφαρμογών δεν μπορούν να μετακινηθούν. Για να ξεκλειδώσετε ένα αντικείμενο πίνακα εφαρμογών, ανοίξτε το μενού του και αποεπιλέξτε την επιλογή Κλείδωμα στον πίνακα εφαρμογών.

##### Πλοήγηση σε συρτάρια

Τα συρτάρια είναι αναπτυσσόμενες επεκτάσεις των πινάκων εφαρμογών. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την είσοδο και την έξοδο από συρτάρια. Από τη στιγμή που θα ανοίξετε ένα συρτάρι, μπορείτε να πλοηγηθείτε στα περιεχόμενά του με τον ίδιο τρόπο που πλοηγείστε και σε έναν πίνακα εφαρμογών. Δείτε την keynav-5 για πληροφορίες σχετικά με την πλοήγηση στους πίνακες εφαρμογών.

Πλήκτρα | Λειτουργία
διάστημα | Άνοιγμα και κλείσιμο του εστιασμένου συρταριού.
βέλη | Είσοδος στο εστιασμένο συρτάρι.
Esc | Κλείσιμο του συρταριού και εστίαση στο αντικείμενο του συρταριού στον πίνακα εφαρμογών.

##### Πλοήγηση σε μενού πινάκων εφαρμογών

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε μενού των πινάκων εφαρμογών.

Πλήκτρα | Λειτουργία
διάστημα | Άνοιγμα του εστιασμένου μενού.
βέλη | Πλοήγηση στο μενού.
διάστημα | Επιλογή ενός στοιχείου μενού.
Shift F10 | Άνοιγμα του αναδυόμενου μενού ενός στοιχείου μενού (αν υπάρχει).
Esc | Κλείσιμο του μενού.

##### Πλοήγηση σε μικροεφαρμογές

Οι μικροεφαρμογές είναι μικρές εφαρμογές που βρίσκονται τοποθετημένες σε πίνακες εφαρμογών. Μπορείτε να χρησιμοποιείτε το πληκτρολόγιο για να πλοηγείστε σε όλες τις μικροεφαρμογές και να ανοίγετε τα αναδυόμενα μενού τους. Όμως, αν η μικροεφαρμογή δεν περιέχει ελέγχους στους οποίους μπορείτε να εστιάσετε, δεν θα μπορείτε να πλοηγείστε στους ελέγχους της μικροεφαρμογής. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε μικροεφαρμογές.

Πλήκτρα | Λειτουργία
διάστημα | Ενεργοποίηση του εστιασμένου ελέγχου της μικροεφαρμογής, αν η μικροεφαρμογή διαθέτει ενεργοποιήσιμους ελέγχους. Αν δε διαθέτει κανένα ενεργοποιήσιμο έλεγχο, τότε το διάστημα δεν έχει καμία επίδραση.
βέλη | Πλοήγηση σε ελέγχους μικροεφαρμογών
Shift F10 | Ανοίξτε το αναδυόμενο μενού της μικροεφαρμογής. Για να πλοηγηθείτε στο μενού, χρησιμοποιήστε τις κλασικές συντομεύσεις για πλοήγηση σε μενού. Δείτε την keynav-24 για πληροφορίες σχετικά με την πλοήγηση σε μενού.

#### Πλοήγηση σε χώρους εργασίας

Οι χώροι εργασίας είναι διακριτοί μεταξύ τους χώροι, όπου μπορείτε να εργάζεστε. Η επιφάνεια εργασίας σας μπορεί να περιλαμβάνει αρκετούς χώρους εργασίας, καθένας από τους οποίους μπορεί να περιέχει διαφορετικά παράθυρα και διεργασίες. Έχετε τη δυνατότητα να μεταβαίνετε από τον ένα χώρο εργασίας στον άλλον. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στους χώρους εργασίας:

Πλήκτρα | Λειτουργία
Ctrl Alt + βέλη | Εστίαση στον επόμενο ή τον προηγούμενο χώρο εργασίας. Η συντόμευση εμφανίζει ένα αναδυόμενο παράθυρο με εικονίδια που αναπαριστούν τους χώρους εργασίας. Κρατήστε πατημένα τα Ctrl Alt και πιέστε επανειλημμένα τα βέλη για να εναλλάσσετε την εστίαση μεταξύ των χώρων εργασίας. Μπορείτε να τροποποιήσετε αυτή τη συντόμευση.
Ctrl Shift Alt + βέλη | Μετακίνηση του εστιασμένου παραθύρου στον επόμενο ή τον προηγούμενο χώρο εργασίας. Μπορείτε να τροποποιήσετε αυτή τη συντόμευση.

#### Πλοήγηση σε παράθυρα

Στις ενότητες που ακολουθούν περιγράφονται οι συντομεύσεις πληκτρολογίου που χρησιμοποιούνται για την πλοήγηση στα παράθυρα. Τα παράθυρα είναι ορθογώνια πλαίσια που εμφανίζονται στην οθόνη και περιέχουν μια εφαρμογή.

Μπορείτε να τροποποιήσετε όλες τις συντομεύσεις που αφορούν την πλοήγηση στα παράθυρα. Δείτε την keynav-10 για περισσότερες πληροφορίες.

##### Εστίαση παραθύρων

Για να μπορείτε να χρησιμοποιήσετε ή να τροποποιήσετε ένα παράθυρο, πρέπει πρώτα να εστιάσετε σε αυτό. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την εστίαση σε ένα παράθυρο:

Πλήκτρα | Λειτουργία
Alt Tab | Εμφάνιση ενός αναδυόμενου παραθύρου με εικονίδια που αντιστοιχούν στο παρασκήνιο της επιφάνειας εργασίας, στους πίνακες εφαρμογών και στα τυχόν συρτάρια. Κρατήστε πατημένο το Alt και πιέστε επανειλημμένα το Tab για να εναλλάσσετε τα παράθυρα, μέχρι να φτάσετε στο παράθυρο στο οποίο επιθυμείτε να εστιάσετε.
Alt Esc | Εστίαση σε κάθε παράθυρο με τη σειρά, μέχρι να επιλεγεί το παράθυρο που επιθυμείτε.
Alt F6 | Εναλλαγή μεταξύ όλων των παραθύρων της τρέχουσας εφαρμογής (π.χ., για μια εφαρμογή όπως ο Επεξεργαστής κειμένου, που μπορεί να ανοίγει πολλαπλά έγγραφα σε διαφορετικά παράθυρα).

##### Έλεγχος παραθύρων

Όταν έχετε εστιάσει σε ένα παράθυρο, μπορείτε να πραγματοποιήσετε διάφορες ενέργειες. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για τον έλεγχο του εστιασμένου παραθύρου:

Πλήκτρα | Λειτουργία
Alt διάστημα | Άνοιγμα του μενού του Παραθύρου.
Alt F4 | Κλείσιμο του παραθύρου.
Solaris: Άνοιγμα Linux:Alt F9 | Ελαχιστοποίηση του παραθύρου
Alt F10 | Μεγιστοποίηση του παραθύρου.
Alt F5 | Επαναφορά του μεγιστοποιημένου παραθύρου στο αρχικό του μέγεθος.

##### Μετακίνηση παραθύρων

Όταν έχετε εστιάσει σε ένα παράθυρο, μπορείτε να μετακινήσετε αυτό το παράθυρο οπουδήποτε στην οθόνη. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για τη μετακίνηση ενός παραθύρου:

Πλήκτρα | Λειτουργία
Alt F7 | Έναρξη της μετακίνησης. Ο δείκτης στην οθόνη μετατρέπεται σε σταυρό.
βέλη | Μετακίνηση του παραθύρου 10 εικονοστοιχεία τη φορά προς την κατεύθυνση του βέλους.
Ctrl + βέλη | Μετακίνηση του παραθύρου ένα εικονοστοιχείο τη φορά προς την κατεύθυνση του βέλους.
Shift + βέλη | Μετακίνηση του παραθύρου προς την κατεύθυνση του βέλους και τοποθέτησή του έτσι ώστε να αγγίζει την πλευρά του κοντινότερου παραθύρου, πίνακα εφαρμογών ή της οθόνης.
διάστημα | Ολοκλήρωση της μετακίνησης, με το παράθυρο να παραμένει στη νέα του θέση.
Esc | Ακύρωση της μετακίνησης και επαναφορά του παραθύρου στην αρχική του θέση.

##### Αλλαγή μεγέθους παραθύρων

Όταν έχετε εστιάσει σε ένα παράθυρο, μπορείτε να αυξήσετε ή να μειώσετε το μέγεθός του. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την αλλαγή του μεγέθους ενός εστιασμένου παραθύρου:

Πλήκτρα | Λειτουργία
Alt F8 | Έναρξη της αλλαγής μεγέθους.
βέλη | Αλλαγή του μεγέθους του παραθύρου προς την κατεύθυνση του βέλους.
διάστημα | Ολοκλήρωση της αλλαγής μεγέθους, με το παράθυρο να διατηρεί το νέο του μέγεθος.
Esc | Ακύρωση της αλλαγής μεγέθους και επαναφορά του παραθύρου στο αρχικό του μέγεθος.

##### Πλοήγηση σε παράθυρα με πλαίσια

Ένα παράθυρο με πλαίσια είναι ένα παράθυρο που χωρίζεται σε δύο ή περισσότερα πλαίσια. Ο Περιηγητής βοήθειας αποτελεί ένα παράδειγμα εφαρμογής που χρησιμοποιεί παράθυρα με πλαίσια.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε παράθυρα με πλαίσια:

Πλήκτρα | Λειτουργία
F6 | Εστίαση στο επόμενο πλαίσιο. Πιο συγκεκριμένα, εστίαση στον έλεγχο που ήταν εστιασμένος την προηγούμενη φορά που είχε εστιαστεί το πλαίσιο.
F8 | Εστίαση στην πρώτη λαβή αλλαγής μεγέθους του παραθύρου. Η λαβή αλλαγής μεγέθους εμφανίζεται εκεί όπου ενώνονται δύο πλαίσια, και σας επιτρέπει να αλλάζετε το μέγεθός τους. Πατήστε το F8 ξανά για να εστιάσετε στην επόμενη λαβή.

Όταν είναι εστιασμένη η λαβή αλλαγής μεγέθους, οι συντομεύσεις πληκτρολογίου που καταγράφονται στον επόμενο πίνακα χρησιμοποιούνται για την αλλαγή του μεγέθους των πλαισίων του παραθύρου:

Πλήκτρα | Λειτουργία
βέλη | Μικρή μετακίνηση της λαβής αλλαγής μεγέθους.
Ctrl + βέλη | Μεγαλύτερη μετακίνηση της λαβής αλλαγής μεγέθους.
Home | Σμίκρυνση του πλαισίου στο ελάχιστο επιτρεπόμενο μέγεθος. Για κατακόρυφα πλαίσια, σμίκρυνση του πλαισίου στα αριστερά της λαβής στο ελάχιστο επιτρεπόμενο μέγεθος. Για οριζόντια πλαίσια, σμίκρυνση του πλαισίου πάνω από τη λαβή στο ελάχιστο επιτρεπόμενο μέγεθος.
End | Μεγέθυνση του παραθύρου στο μέγιστο επιτρεπόμενο μέγεθος. Για κατακόρυφα πλαίσια, μεγέθυνση του πλαισίου στα αριστερά της λαβής στο μέγιστο επιτρεπόμενο μέγεθος. Για οριζόντια πλαίσια, μεγέθυνση του πλαισίου πάνω από τη λαβή στο μέγιστο επιτρεπόμενο μέγεθος.
διάστημα | Επικύρωση της τρέχουσας θέσης της λαβής αλλαγής μεγέθους και επιστροφή της εστίασης στον προηγούμενο εστιασμένο έλεγχο.
Esc | Επαναφορά στην αρχική της θέση της λαβής αλλαγής μεγέθους και επιστροφή της εστίασης στον προηγούμενο εστιασμένο έλεγχο.

#### Πλοήγηση σε εφαρμογές

Εφαρμογή είναι κάθε πρόγραμμα, βοήθημα ή άλλο πακέτο λογισμικού που εκτελείται στην επιφάνεια εργασίας σας. Οι εφαρμογές περιλαμβάνουν ορισμένα σταθερά συστατικά στις διεπαφές χρήστη τους:

Παράθυρα

- Τα παράθυρα είναι ορθογώνια πλαίσια που εμφανίζονται στην οθόνη και περιέχουν μια εφαρμογή. Δείτε την keynav-11 για πληροφορίες σχετικά με την πλοήγηση σε παράθυρα.

Διάλογοι

- Οι διάλογοι είναι αναδυόμενα παράθυρα που εμφανίζουν πληροφορίες ή αλληλεπιδρούν με το χρήστη. Δείτε την keynav-19 για πληροφορίες σχετικά με την πλοήγηση σε διαλόγους.

Έλεγχοι

- Έλεγχος είναι οποιοδήποτε στοιχείο της οθόνης αλληλεπιδρά με το χρήστη. Δείτε την keynav-23 για πληροφορίες σχετικά με την πλοήγηση στους διάφορους διαθέσιμους τύπους ελέγχων.

Αυτή η ενότητα του οδηγού περιγράφει τις βασικές συντομεύσεις πληκτρολογίου που χρησιμοποιούνται στις εφαρμογές και τους διαλόγους.

##### Βασικές συντομεύσεις πληκτρολογίου για πλοήγηση σε εφαρμογές

Επειδή ο αριθμός των εφαρμογών που μπορείτε να χρησιμοποιήσετε στην επιφάνεια εργασίας GNOME είναι τεράστιος, αυτός ο οδηγός δεν περιγράφει όλες τις εξειδικευμένες συντομεύσεις κάθε μεμονωμένης εφαρμογής. Ωστόσο, οι βασικές συντομεύσεις πληκτρολογίου είναι κοινές για πολλές εφαρμογές.

Τα πλήκτρα πρόσβασης είναι ένας ακόμη τρόπος γρήγορης πλοήγησης στις εφαρμογές του πληκτρολογίου. Το πλήκτρο πρόσβασης ενός ελέγχου ή στοιχείου μενού είναι ο υπογραμμισμένος χαρακτήρας.

Στον πίνακα που ακολουθεί καταγράφονται οι βασικές συντομεύσεις πληκτρολογίου που χρησιμοποιούνται για την πλοήγηση σε εφαρμογές:

Πλήκτρα | Λειτουργία
F10 | Άνοιγμα του πρώτου μενού στη γραμμή μενού της εφαρμογής.
Alt + πλήκτρο πρόσβασης | Άνοιγμα του μενού που αντιστοιχεί στο συγκεκριμένο πλήκτρο πρόσβασης.
πλήκτρα πρόσβασης | Επιλογή του στοιχείου του μενού που αντιστοιχεί στο συγκεκριμένο πλήκτρο πρόσβασης.
αριστερό βέλος και δεξί βέλος | Εναλλαγή εστίασης μεταξύ των μενού της γραμμής μενού.
πάνω βέλος και κάτω βέλος | Εστίαση εντός του μενού.
Esc | Κλείσιμο του ανοιχτού μενού και εστίαση στον προηγούμενο εστιασμένο έλεγχο (πριν εστιαστεί η γραμμή μενού).
Ctrl O | Άνοιγμα του διαλόγου επιλογής αρχείων.
Ctrl S | Άνοιγμα του διαλόγου αποθήκευσης.
Ctrl L | Άνοιγμα διαλόγου τοποθεσίας, για να πληκτρολογήσετε το όνομα του αρχείου που επιθυμείτε να ανοίξετε ή να αποθηκεύσετε.
Ctrl P | Άνοιγμα του διαλόγου εκτύπωσης, αν υπάρχει.
Ctrl C | Αντιγραφή του επιλεγμένου κειμένου στο γενικό πρόχειρο που χρησιμοποιείται από όλες τις εφαρμογές.
Ctrl X | Αποκοπή του επιλεγμένου κειμένου και μεταφορά του στο γενικό πρόχειρο που χρησιμοποιείται από όλες τις εφαρμογές.
Ctrl V | Επικόλληση του κειμένου του γενικού προχείρου (που χρησιμοποιείται από όλες τις εφαρμογές) στην τρέχουσα θέση του δρομέα.

##### Βασικές συντομεύσεις πληκτρολογίου για πλοήγηση σε διαλόγους

Στον πίνακα που ακολουθεί καταγράφονται οι βασικές συντομεύσεις πληκτρολογίου που χρησιμοποιούνται για την πλοήγηση σε διαλόγους:

Πλήκτρα | Λειτουργία
Alt πλήκτρο πρόσβασης | Ενεργοποίηση ή επιλογή του ελέγχου.
Tab | Εστίαση στον επόμενο έλεγχο.
Ctrl Page Up | Μετάβαση στην επόμενη σελίδα/καρτέλα του διαλόγου.
Ctrl Page Down | Μετάβαση στην προηγούμενη σελίδα/καρτέλα του διαλόγου.
Esc | Ακύρωση/κλείσιμο του διαλόγου. Ορισμένοι διάλογοι μεμονωμένων εφαρμογών μπορεί να αποθηκεύουν τις ρυθμίσεις με αυτή την επιλογή, αλλά αυτή η πρακτική δεν συνιστάται. Συνήθως, αυτοί οι διάλογοι διαθέτουν μόνο κουμπί Κλεισίματος, χωρίς να συνοδεύεται από κουμπιά Εντάξει/Εφαρμογή.
Return | Εκτέλεση της προεπιλεγμένης ενέργειας του διαλόγου. Συνήθως, η προεπιλεγμένη ενέργεια εφαρμόζει τυχόν αλλαγές και στη συνέχεια κλείνει το διάλογο. Το προεπιλεγμένο κουμπί συνήθως διαθέτει έντονο περίγραμμα, ενώ το επιλεγμένο κουμπί διαθέτει ακόμη εντονότερο περίγραμμα σε σχέση με το προεπιλεγμένο.

#### Πλοήγηση στο διαχειριστή αρχείων

Η προεπιλεγμένη λειτουργία του διαχειριστή αρχείων είναι η χωρική λειτουργία. Σε αυτή τη λειτουργία, κάθε φάκελος εμφανίζεται σε ξεχωριστό παράθυρο. Αντίστοιχα, η λειτουργία περιηγητή χρησιμοποιεί το ίδιο παράθυρο για όλους τους φακέλους.

Για περισσότερες πληροφορίες σχετικά με τις λειτουργίες του διαχειριστή αρχείων, ανατρέξτε στον οδηγό χρήσης του.

##### Πλοήγηση σε φακέλους

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε φακέλους μέσω του διαχειριστή αρχείων:

Πλήκτρα | Λειτουργία
βέλη | Επιλογή του επόμενου ή του προηγούμενου αρχείου ή φακέλου σύμφωνα με την κατεύθυνση του βέλους.
Ctrl + βέλη | Εστίαση στο επόμενο ή το προηγούμενο αρχείο ή φάκελο, αλλά όχι επιλογή του. Έτσι, καθίσταται δυνατή η επιλογή πολλαπλών, μη διαδοχικών αρχείων.
διάστημα | Άνοιγμα του εστιασμένου αρχείου ή φακέλου.
Ctrl + διάστημα | Επιλογή του εστιασμένου αντικειμένου.
Ακολουθία χαρακτήρων που αντιστοιχεί στους `Χ` πρώτους χαρακτήρες του ονόματος ενός αρχείου. | Επιλογή του πρώτου αρχείου ή φακέλου του οποίου το όνομα ξεκινά με τους χαρακτήρες αυτούς.
Home | Επιλογή του πρώτου αρχείου ή φακέλου του τρέχοντος φακέλου.
End | Επιλογή του τελευταίου αρχείου ή φακέλου του τρέχοντος φακέλου.
backspace | Άνοιγμα του γονικού φακέλου του τρέχοντος φακέλου.
Shift-F10 | Άνοιγμα του αναδυόμενου μενού ενός αρχείου ή φακέλου.
Ctrl-F10 | Άνοιγμα του αναδυόμενου μενού του τρέχοντος φακέλου (ισοδύναμο του δεξιού κλικ στο παρασκήνιο του πλαισίου προβολής).

##### Πλοήγηση στα τμήματα του παραθύρου περιηγητή

Στη λειτουργία περιηγητή το παράθυρο του διαχειριστή αρχείων περιέχει διάφορα τμήματα. Για την πλοήγηση στα τμήματα αυτά χρησιμοποιούνται συγκεκριμένες συντομεύσεις πληκτρολογίου:

Πλήκτρα | Λειτουργία
F6 | Εναλλαγή εστίασης μεταξύ της πλευρικής στήλης και του πλαισίου προβολής.
Shift F10 | Άνοιγμα του αναδυόμενου μενού της πλευρικής στήλης.

#### Λειτουργία πλοήγησης δρομέα

Ο πίνακας που ακολουθεί περιγράφει πώς μπορείτε να χρησιμοποιήσετε τη λειτουργία πλοήγησης δρομέα (για παράδειγμα, σε εφαρμογές που την υποστηρίζουν, όπως οι Yelp, Evolution, Epiphany και Firefox). Στην πληροφορική, η πλοήγηση δρομέα είναι μια μορφή πλοήγησης μέσω του πληκτρολογίου, όπου ένας δρομέας, (γνωστός και ως "δρομέας κειμένου", "δρομέας εισαγωγής κειμένου" ή "δρομέας επιλογής κειμένου"), χρησιμοποιείται για την πλοήγηση και επιλογή κειμένου.

Πλήκτρα | Λειτουργία
F7 | Μετάβαση στη λειτουργία πλοήγησης δρομέα [μόνο Yelp].
αριστερό βέλος | Μετακίνηση αριστερά κατά ένα χαρακτήρα.
δεξί βέλος | Μετακίνηση δεξιά κατά ένα χαρακτήρα.
πάνω βέλος | Μετάβαση προς τα πάνω κατά μία γραμμή.
κάτω βέλος | Μετακίνηση προς τα κάτω κατά μία γραμμή.
Ctrl + αριστερό βέλος | Μετακίνηση στην αρχή της προηγούμενης λέξης.
Ctrl + δεξί βέλος | Μετακίνηση στο τέλος της επόμενης λέξης.
Page Up | Μετακίνηση προς τα πάνω κατά μία σελίδα.
Page Down | Μετακίνηση προς τα κάτω κατά μία σελίδα.
Home | Μετακίνηση στην αρχή της τρέχουσας γραμμής.
End | Μετακίνηση στο τέλος της τρέχουσας γραμμής.
Shift + βέλη | Μετακίνηση από την τρέχουσα θέση προς μία νέα θέση, επιλέγοντας όλο το κείμενο μεταξύ των δύο σημείων.
Tab | Εστίαση στον επόμενο εστιάσιμο έλεγχο.
Shift Tab | Εστίαση στον προηγούμενο εστιάσιμο έλεγχο.
Enter | Ενεργοποίηση ενός κουμπιού , συνδέσμου ή άλλου ελέγχου.

#### Πλοήγηση στα συνήθη στοιχεία και ελέγχους

Οι επόμενες ενότητες περιγράφουν πώς μπορείτε να χρησιμοποιείτε το πληκτρολόγιο για να πλοηγείστε στα συνήθη στοιχεία και ελέγχους της διεπαφής χρήστη.

##### Πλοήγηση στα μενού

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε μενού:

Πλήκτρα | Λειτουργία
πάνω βέλος και κάτω βέλος | Εστίαση στο επόμενο ή το προηγούμενο στοιχείο του μενού.
δεξί βέλος | Αν το εστιασμένο στοιχείο του μενού είναι υπομενού, άνοιγμα του υπομενού και εστίαση στο πρώτο στοιχείο του υπομενού. Αν το εστιασμένο στοιχείο του μενού δεν είναι υπομενού, άνοιγμα του επόμενου μενού της γραμμής μενού.
αριστερό βέλος | Αν το εστιασμένο στοιχείο είναι στοιχείο υπομενού, εστίαση και πάλι στο υπομενού. Αν το εστιασμένο στοιχείο μενού δεν είναι στοιχείο υπομενού, άνοιγμα του προηγούμενου μενού στη γραμμή μενού.
Return | Επιλογή του εστιασμένου στοιχείου του μενού και κλείσιμο των ανοιχτών μενού.
πλήκτρο πρόσβασης | Επιλογή του στοιχείου του μενού που αντιστοιχεί σε αυτό το πλήκτρο πρόσβασης και κλείσιμο του μενού.
διάστημα | Επιλογή του εστιασμένου στοιχείου του μενού και κλείσιμο του μενού, εκτός αν το στοιχείο μενού είναι κουτάκι ή κουμπί επιλογής.
Esc | Κλείσιμο του μενού.

##### Πλοήγηση σε κουμπιά

Τα κουμπιά είναι έλεγχοι που χρησιμοποιούνται για να εκτελούν ενέργειες. Τα περισσότερα κουμπιά είναι ορθογώνια σε σχήμα και περιέχουν μια ετικέτα κειμένου.

###### Παράδειγμα κουμπιού

Κουμπί κλεισίματος.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε κουμπιά:

Πλήκτρα | Λειτουργία
διάστημα | Ενεργοποίηση του εστιασμένου κουμπιού. Ισοδύναμο του κλικ σε ένα κουμπί.
Return | Ενεργοποίηση του εστιασμένου κουμπιού, ή αν δεν υπάρχει εστιασμένο κουμπί, εκτέλεση της προεπιλεγμένης ενέργειας του διαλόγου.

##### Πλοήγηση σε κουμπιά επιλογής

Τα κουμπιά επιλογής είναι έλεγχοι που χρησιμοποιούνται όταν πρέπει να επιλέξετε ανάμεσα σε διάφορες αλληλοαποκλειόμενες επιλογές.

###### Παράδειγμα κουμπιών επιλογής

Παράδειγμα δύο κουμπιών επιλογής.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε μια ομάδα από κουμπιά επιλογής:

Πλήκτρα | Λειτουργία
βέλη | Επιλογή του επόμενου ή του προηγούμενου κουμπιού επιλογής και αποεπιλογή των υπόλοιπων κουμπιών της ομάδας.

##### Πλοήγηση σε κουτάκια επιλογής

Τα κουτάκια επιλογής είναι έλεγχοι που χρησιμοποιούνται για να επιλέγετε ή να αποεπιλέγετε διάφορες επιλογές.

###### Παράδειγμα κουτιού επιλογής

Παράδειγμα κουτιού επιλογής.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε κουτάκια επιλογής:

Πλήκτρα | Λειτουργία
διάστημα | Επιλογή ή αποεπιλογή του κουτιού επιλογής.

##### Πλοήγηση σε πλαίσια κειμένου

Τα πλαίσια κειμένου είναι έλεγχοι στους οποίους μπορείτε να πληκτρολογήσετε κείμενο.

###### Παράδειγμα πλαισίου κειμένου μονής γραμμής

Παράδειγμα πλαισίου κειμένου με μία γραμμή.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε πλαίσια κειμένου με μία γραμμή:

Πλήκτρα | Λειτουργία
αριστερό βέλος | Μετακίνηση του δρομέα κατά ένα χαρακτήρα προς τα αριστερά.
δεξί βέλος | Μετακίνηση του δρομέα κατά ένα χαρακτήρα προς τα δεξιά.
Ctrl αριστερό βέλος | Μετακίνηση του δρομέα στην αρχή της τρέχουσας λέξης. Κρατήστε πατημένο το Ctrl και πιέστε ξανά το αριστερό βέλος για να μετακινήσετε το δρομέα στην αρχή της προηγούμενης λέξης.
Ctrl δεξί βέλος | Μετακίνηση του δρομέα στο τέλος της τρέχουσας λέξης. Κρατήστε πατημένο το Ctrl και πιέστε ξανά το δεξί βέλος για να μετακινήσετε το δρομέα στο τέλος της επόμενης λέξης.
Home | Μετακίνηση του δρομέα στην αρχή της τρέχουσας γραμμής.
End | Μετακίνηση του δρομέα στο τέλος της τρέχουσας γραμμής.
Shift αριστερό βέλος ή δεξί βέλος | Επιλογή ενός χαρακτήρα κάθε φορά, είτε στα αριστερά, είτε στα δεξιά του δρομέα.
Shift Ctrl αριστερό βέλος ή δεξί βέλος | Επιλογή μιας λέξης κάθε φορά, είτε στα αριστερά, είτε στα δεξιά του δρομέα.
Shift Home | Επιλογή όλου του κειμένου στα αριστερά του δρομέα.
Shift End | Επιλογή όλου του κειμένου στα δεξιά του δρομέα.
Ctrl A | Επιλογή όλου του κειμένου σε ένα πεδίο κειμένου.

Πέρα από τις συντομεύσεις πληκτρολογίου που καταγράφονται στον προηγούμενο πίνακα, για τα πλαίσια κειμένου πολλαπλών γραμμών μπορείτε να χρησιμοποιήσετε και τις συντομεύσεις του πίνακα που ακολουθεί:

Πλήκτρα | Λειτουργία
Page Up | Μετακίνηση του δρομέα στην αρχή του ορατού κειμένου στο πλαίσιο. Πατήστε ξανά Page Up για μετακίνηση του δρομέα στην αρχή της προηγούμενης 'οθόνης' κειμένου.
Page Down | Μετακίνηση του δρομέα στο τέλος του ορατού κειμένου στο πλαίσιο. Πατήστε ξανά Page Down για μετακίνηση του δρομέα στο τέλος της επόμενης 'οθόνης' κειμένου.
Ctrl πάνω βέλος | Μετακίνηση του δρομέα στην αρχή της τρέχουσας παραγράφου. Κρατήστε πατημένο το Ctrl και πιέστε ξανά το πάνω βέλος για να μετακινήσετε το δρομέα στην αρχή της προηγούμενης παραγράφου.
Ctrl κάτω βέλος | Μετακίνηση του δρομέα στο τέλος της τρέχουσας παραγράφου. Κρατήστε πατημένο το Ctrl και πιέστε ξανά το κάτω βέλος για να μετακινήσετε το δρομέα στο τέλος της επόμενης παραγράφου.
Ctrl Page Up | Μετακίνηση του δρομέα μία 'οθόνη' αριστερά.
Ctrl Page Down | Μετακίνηση του δρομέα μία 'οθόνη' δεξιά.
Ctrl Home | Μετακίνηση του δρομέα στην αρχή του πλαισίου κειμένου.
Ctrl End | Μετακίνηση του δρομέα στο τέλος του πλαισίου κειμένου.
Ctrl Tab | Εστίαση στον επόμενο έλεγχο του διαλόγου.
Shift Page Up | Επιλογή όλου του κειμένου από την τρέχουσα θέση του δρομέα μέχρι την αρχή του ορατού κειμένου στην οθόνη. Κρατήστε πατημένο το Shift και πατήστε ξανά το Page Up για να επιλέξετε το κείμενο μέχρι την αρχή της προηγούμενης 'οθόνης'.
Shift Page Down | Επιλογή όλου του κειμένου από την τρέχουσα θέση του δρομέα μέχρι το τέλος του ορατού κειμένου στην οθόνη. Κρατήστε πατημένο το Shift και πατήστε ξανά το Page Down για να επιλέξετε το κείμενο μέχρι το τέλος της επόμενης 'οθόνης'.
Shift Home | Επιλογή του κειμένου μέχρι την αρχή της γραμμής.
Shift End | Επιλογή του κειμένου μέχρι το τέλος της γραμμής.
Shift Ctrl πάνω βέλος | Επιλογή του κειμένου μέχρι την αρχή της παραγράφου, και στη συνέχεια μέχρι την αρχή της προηγούμενης παραγράφου.
Shift Ctrl κάτω βέλος | Επιλογή του κειμένου μέχρι το τέλος της παραγράφου, και στη συνέχεια μέχρι το τέλος της επόμενης παραγράφου.
Shift Ctrl Home | Επιλογή του κειμένου μέχρι την αρχή του πλαισίου κειμένου.
Shift Ctrl End | Επιλογή του κειμένου μέχρι το τέλος του πλαισίου κειμένου.

##### Πλοήγηση σε πλαίσια αριθμού.

Τα πλαίσια αριθμού είναι έλεγχοι στους οποίους μπορείτε να πληκτρολογήσετε μια αριθμητική τιμή, ή να επιλέξετε την κατάλληλη τιμή από μια λίστα με τις διαθέσιμες τιμές.

###### Παράδειγμα πλαισίου αριθμού

Παράδειγμα πλαισίου αριθμού. Περιλαμβάνει ένα πλαίσιο κειμένου και πάνω και κάτω βέλη.

Οι συντομεύσεις πληκτρολογίου που χρησιμοποιούνται για την πλοήγηση στο πλαίσιο κειμένου του πλαισίου αριθμού καταγράφονται στην keynav-28. Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση με τα βέλη του πλαισίου αριθμού:

Πλήκτρα | Λειτουργία
πάνω βέλος ή κάτω βέλος | Μικρή αύξηση ή μείωση της τιμής του πλαισίου αριθμού.
Page Up ή Page Down | Μεγαλύτερη αύξηση ή μείωση της τιμής του πλαισίου αριθμού.

##### Περιήγηση σε αναπτυσσόμενες λίστες

Οι αναπτυσσόμενες λίστες είναι έλεγχοι που σας επιτρέπουν να επιλέγετε ένα από τα διαθέσιμα στοιχεία μιας λίστας. Οι αναπτυσσόμενες λίστες περιλαμβάνουν ένα κουμπί που εμφανίζει τα διαθέσιμα στοιχεία της λίστας.

###### Παράδειγμα αναπτυσσόμενης λίστας

Παράδειγμα αναπτυσσόμενης λίστας.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε αναπτυσσόμενες λίστες:

Πλήκτρα | Λειτουργία
διάστημα | Εκτέλεση μιας από τις παρακάτω λειτουργίες: Αν η αναπτυσσόμενη λίστα δεν είναι ανοιχτή, άνοιγμα της αναπτυσσόμενης λίστας. Αν η αναπτυσσόμενη λίστα είναι ανοιχτή, επικύρωση της τρέχουσας επιλογής και κλείσιμο της λίστας.
πάνω βέλος | Επιλογή του προηγούμενου στοιχείου της λίστας.
κάτω βέλος | Επιλογή του επόμενου στοιχείου της λίστας.
Esc | Κλείσιμο της λίστας χωρίς αλλαγή του επιλεγμένου στοιχείου.

##### Πλοήγηση σε πολυδύναμα πλαίσια

Τα πολυδύναμα πλαίσια είναι πλαίσια κειμένου που περιλαμβάνουν και αναπτυσσόμενη λίστα.

###### Παράδειγμα πολυδύναμου πλαισίου

Παράδειγμα πολυδύναμου πλαισίου. Περιλαμβάνει ένα πλαίσιο κειμένου και ένα κουμπί βέλους στο οποίο κάνετε κλικ για να εμφανίσετε την αναπτυσσόμενη λίστα.

Όταν το πλαίσιο κειμένου είναι εστιασμένο, οι συντομεύσεις πληκτρολογίου που χρησιμοποιούνται για την πλοήγηση εντός του είναι αυτές που καταγράφονται στην keynav-28. Παράλληλα, στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στην αναπτυσσόμενη λίστα, όταν είναι εστιασμένο το πλαίσιο κειμένου:

Πλήκτρα | Λειτουργία
πάνω βέλος | Επιλογή του προηγούμενου στοιχείου της αναπτυσσόμενης λίστας, χωρίς εμφάνιση της λίστας.
κάτω βέλος | Επιλογή του επόμενου στοιχείου της αναπτυσσόμενης λίστας, χωρίς εμφάνιση της λίστας.
Ctrl κάτω βέλος | Άνοιγμα της αναπτυσσόμενης λίστας.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στην αναπτυσσόμενη λίστα, όταν είναι εστιασμένη η αναπτυσσόμενη λίστα:

Πλήκτρα | Λειτουργία
πάνω βέλος | Επιλογή του προηγούμενου στοιχείου της λίστας.
κάτω βέλος | Επιλογή του επόμενου στοιχείου της λίστας.
Home | Επιλογή του πρώτου στοιχείου της λίστας.
End | Επιλογή του τελευταίου στοιχείου της λίστας.
Page Up | Επιλογή του πρώτου από τα ορατά στοιχεία της λίστας.
Page Down | Επιλογή του τελευταίου από τα ορατά στοιχεία της λίστας.
διάστημα | Επικύρωση της τρέχουσας επιλογής και κλείσιμο της αναπτυσσόμενης λίστας.
Ctrl Page Up | Κύλιση στα αριστερά της λίστας, αν χρειάζεται.
Ctrl Page Down | Κύλιση στα δεξιά της λίστας, αν χρειάζεται.

##### Πλοήγηση σε μπάρες αυξομείωσης

Οι μπάρες αυξομείωσης είναι έλεγχοι που σας επιτρέπουν να επιλέγετε τιμές από ένα συνεχόμενο πεδίο τιμών.

###### Παράδειγμα μπάρας αυξομείωσης

Παράδειγμα μπάρας αυξομείωσης. Περιλαμβάνει έναν έλεγχο που μπορεί να μετακινηθεί αριστερά ή δεξιά.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε μπάρες αυξομείωσης:

Πλήκτρα | Λειτουργία
αριστερό βέλος ή πάνω βέλος | Μικρή μετακίνηση του πλήκτρου αυξομείωσης αριστερά ή πάνω.
δεξί βέλος ή κάτω βέλος | Μικρή μετακίνηση του πλήκτρου αυξομείωσης δεξιά ή κάτω.
Page Up | Μεγαλύτερη μετακίνηση του πλήκτρου αυξομείωσης αριστερά ή πάνω.
Page Down | Μεγαλύτερη μετακίνηση του πλήκτρου αυξομείωσης δεξιά ή κάτω.
Home | Μετακίνηση του πλήκτρου αυξομείωσης στη μέγιστη τιμή.
End | Μετακίνηση του πλήκτρου αυξομείωσης στην ελάχιστη τιμή.

##### Πλοήγηση σε καρτέλες

###### Παράδειγμα διαλόγου με καρτέλες

Διάλογος επεξεργασίας προφίλ του Τερματικού του GNOME· περιέχει έξι καρτέλες.

Τα παράθυρα και οι διάλογοι συχνά διαιρούνται σε λογικές ενότητες, έτσι ώστε στο παράθυρο ή το διάλογο να εμφανίζεται μόνο μία ενότητα κάθε φορά. Ο έλεγχος αυτός, στο σύνολό του, ονομάζεται σημειωματάριο ή πίνακας καρτελών. Οι λογικές ενότητες ονομάζονται πίνακες, σελίδες ή καρτέλες, αν και μερικές φορές χρησιμοποιούνται οι όροι γραμμή καρτελών ή κεφαλίδα σημειωματαρίου για αναφορά στο σύνολο των λογικών ενοτήτων. Κάθε καρτέλα διακρίνεται από τις υπόλοιπες από την ετικέτα κειμένου της.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στις καρτέλες ενός παραθύρου ή διαλόγου, όταν είναι εστιασμένη η γραμμή καρτελών:

Πλήκτρα | Λειτουργία
αριστερό βέλος | Εστίαση στην προηγούμενη καρτέλα.
δεξί βέλος | Εστίαση στην επόμενη καρτέλα.
Tab ή Ctrl κάτω βέλος | Εστίαση στον πρώτο έλεγχο της εστιασμένης καρτέλας.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στις καρτέλες ενός παραθύρου ή διαλόγου, όταν είναι εστιασμένος ένας έλεγχος μιας καρτέλας:

Πλήκτρα | Λειτουργία
Ctrl Alt Page Up | Εστίαση στην προηγούμενη καρτέλα.
Ctrl Alt Page Down | Εστίαση στην επόμενη καρτέλα.
Ctrl Tab | Εστίαση στον επόμενο έλεγχο εκτός καρτελών.

##### Πλοήγηση σε λίστες

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε λίστες πολλαπλών στηλών, όταν είναι εστιασμένη η κεφαλίδα μιας στήλης:

Πλήκτρα | Λειτουργία
αριστερό βέλος ή δεξί βέλος | Εστίαση στην προηγούμενη ή την επόμενη κεφαλίδα στήλης.
διάστημα | Ενεργοποίηση της κεφαλίδας. Συνήθως, η ενέργεια αυτή ταξινομεί αλφαβητικά τη λίστα ως προς τη συγκεκριμένη στήλη.
Tab | Εστίαση στα περιεχόμενα της λίστας.

Στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση σε λίστες πολλαπλών στηλών, όταν είναι εστιασμένη η περιοχή της λίστας:

Πλήκτρα | Λειτουργία
βέλη | Επιλογή της επόμενης ή της προηγούμενης γραμμής ή στήλης.
Page Up | Επιλογή της πρώτης ορατής γραμμής των περιεχομένων της λίστας. Πατήστε ξανά το Page Up για να επιλέξετε την πρώτη γραμμή της προηγούμενης 'οθόνης'.
Page Down | Επιλογή της τελευταίας ορατής γραμμής των περιεχομένων της λίστας. Πατήστε ξανά το Page Up για να επιλέξετε την τελευταία γραμμή της επόμενης 'οθόνης'.
Home | Επιλογή της πρώτης γραμμής της λίστας.
End | Επιλογή της τελευταίας γραμμής της λίστας.
Shift + βέλη | Για λίστες που υποστηρίζουν την επιλογή πολλαπλών γραμμών, προσθήκη της επόμενης ή προηγούμενης γραμμής ή στήλης στις ήδη επιλεγμένες. Για λίστες που υποστηρίζουν την επιλογή μίας μόνο γραμμής, επιλογή της επόμενης ή προηγούμενης γραμμής ή στήλης.
Shift Page Up | Επιλογή όλων των γραμμών από την ήδη επιλεγμένη μέχρι την πρώτη ορατή γραμμή στην οθόνη.
Shift Page Down | Επιλογή όλων των γραμμών από την ήδη επιλεγμένη μέχρι την τελευταία ορατή γραμμή στην οθόνη.
Shift Home | Επιλογή όλων των γραμμών από την ήδη επιλεγμένη μέχρι την πρώτη γραμμή της λίστας.
Shift End | Επιλογή όλων των γραμμών από την ήδη επιλεγμένη μέχρι την τελευταία γραμμή της λίστας.
Ctrl + βέλη | Εστίαση στην επόμενη γραμμή ή στήλη χωρίς να την επιλέξετε. Μπορείτε να επιλέξετε περαιτέρω στοιχεία πατώντας το διάστημα.
Ctrl Page Up | Εστίαση στην πρώτη ορατή γραμμή χωρίς να την επιλέξετε.
Ctrl Page Down | Εστίαση στην τελευταία ορατή γραμμή χωρίς να την επιλέξετε.
Ctrl Home | Εστίαση στην πρώτη γραμμή της λίστας χωρίς να την επιλέξετε.
Ctrl End | Εστίαση στην τελευταία γραμμή της λίστας χωρίς να την επιλέξετε.
Return | Ενεργοποίηση αντικειμένων.
Ctrl A | Επιλογή όλων των γραμμών (για λίστες που υποστηρίζουν την επιλογή πολλαπλών γραμμών).
Shift Tab | Εστίαση στην κεφαλίδα της στήλης, αν υπάρχει η δυνατότητα.

##### Πλοήγηση σε δέντρα

Τα δέντρα είναι έλεγχοι της διεπαφής χρήστη που περιέχουν ενότητες που μπορούν να αναπτυχθούν ή να συμπτυχθούν. Συνήθως, τα δέντρα αναπαριστούν ιεραρχικές δομές.

###### Παράδειγμα δομής δέντρου

Δέντρο κατηγοριών του διαλόγου προτιμήσεων του gedit· περιλαμβάνει τρεις υποκατηγορίες.

Για την πλοήγηση σε δέντρα μπορείτε να χρησιμοποιήσετε τις συντομεύσεις πληκτρολογίου που καταγράφονται στην keynav-34. Παράλληλα, στον πίνακα που ακολουθεί καταγράφονται οι συντομεύσεις πληκτρολογίου που χρησιμοποιούνται για την πλοήγηση στα στοιχεία ενός δέντρου:

Πλήκτρα | Λειτουργία
+ (συν) ή shift δεξί βέλος | Ανάπτυξη του εστιασμένου στοιχείου.
- (μείον) ή shift αριστερό βέλος | Σύμπτυξη του εστιασμένου στοιχείου.
backspace | Επιλογή του γονικού στοιχείου.
Ctrl F | Εμφάνιση διαλόγου αναζήτησης για να πληκτρολογήσετε το όνομα του στοιχείου του δέντρου που ψάχνετε. Η αναζήτηση δεν υποστηρίζεται πάντα.

#### Προσαρμογή συντομεύσεων πληκτρολογίου

Χρησιμοποιήστε το εργαλείο προτιμήσεων Συντομεύσεις πληκτρολογίου για να εμφανίσετε τις προεπιλεγμένες συντομεύσεις πλοήγησης στην επιφάνεια εργασίας GNOME. Μπορείτε να τροποποιήσετε τις προεπιλεγμένες συντομεύσεις και να τις προσαρμόσετε στις επιθυμίες σας. Μπορείτε, επίσης, να δημιουργήσετε συντομεύσεις για την εκκίνηση εφαρμογών.

Για να ανοίξετε το εργαλείο προτιμήσεων Συντομεύσεις πληκτρολογίου, επιλέξτε Σύστημα Προτιμήσεις Συντομεύσεις πληκτρολογίου. Ο πίνακας Συντομεύσεις επιφάνειας εργασίας περιέχει τις συντομεύσεις που αντιστοιχούν στις διάφορες ενέργειες.

##### Ορισμός και εκκαθάριση συντομεύσεων πληκτρολογίου

Για να ορίσετε μια συντόμευση πληκτρολογίου, εκτελέστε τα παρακάτω βήματα:

1. Κάνετε κλικ στην ενέργεια της οποίας τη συντόμευση επιθυμείτε να τροποποιήσετε. Επισημαίνεται η αντίστοιχη γραμμή και το κείμενο Πληκτρολογήστε μια νέα συντόμευση ή πατήστε Backspace για εκκαθάριση εμφανίζεται στη στήλη των συντομεύσεων.

2. Πατήστε τα πλήκτρα που θέλετε να αντιστοιχίσετε στην ενέργεια. Η νέα συντόμευση εμφανίζεται στη στήλη Συντόμευση.

Για να απενεργοποιήσετε μια συντόμευση πληκτρολογίου, εκτελέστε τα παρακάτω βήματα:

1. Κάνετε κλικ στην ενέργεια της οποίας τη συντόμευση επιθυμείτε να απενεργοποιήσετε. Επισημαίνεται η αντίστοιχη γραμμή και το κείμενο Πληκτρολογήστε μια νέα συντόμευση ή πατήστε Backspace για εκκαθάριση εμφανίζεται στη στήλη των συντομεύσεων.

2. Πατήστε το πλήκτρο Backspace. Η συντόμευση απενεργοποιείται.

## Μειωμένη όραση ή τύφλωση

Τα προβλήματα όρασης ποικίλλουν πολύ, από τη μειωμένη όραση μέχρι την ολική τύφλωση. Τα συμπτώματα της μειωμένης όρασης μπορεί να είναι σκοτεινότητα, θολότητα, υπερβολική μυωπία ή υπερμετρωπία, αχρωματοψία, κτλ. Τα άτομα με αυτές τις αναπηρίες μπορεί να αντιμετωπίζουν προβλήματα στο να βλέπουν κείμενο ή εικόνες στην οθόνη του υπολογιστή και στο να εκτελούν ενέργειες που απαιτούν συντονισμό ματιών-χεριού, όπως η μετακίνηση του ποντικιού του υπολογιστή. Το πόσο ευανάγνωστο θα είναι το κείμενο για άτομα με μειωμένη όραση εξαρτάται σε μεγάλο βαθμό από το μέγεθος και το χρώμα του κειμένου.

Οι τεχνολογίες που μπορούν να βοηθήσουν τα άτομα με μειωμένη όραση ή τύφλωση είναι οι εξής:

- Βελτίωση εμφάνισης επιφάνειας εργασίας - Οι χρήστες μπορούν να αλλάξουν τις ρυθμίσεις της επιφάνειας εργασίας για να την καταστήσουν πιο ευανάγνωστη· μεταξύ άλλων, μπορούν να αυξήσουν το μέγεθος των γραμματοσειρών και να χρησιμοποιήσουν θέματα υψηλής αντίθεσης.

- Μεγεθυντής οθόνης - Λειτουργεί σαν μεγεθυντικός φακός. Ο χρήστης μπορεί να ελέγξει ποια περιοχή της οθόνης θα μεγεθυνθεί και να μετακινήσει το μεγεθυντή σε διαφορετικές περιοχές της οθόνης. Οι τεχνολογίες αυτού του είδους μπορεί να ονομάζονται και προγράμματα μεγάλων χαρακτήρων.

- Αναγνώστης οθόνης - Παρέχει τις πληροφορίες της οθόνης με μορφή συνθετικής ομιλίας και/ή ανανεώσιμης πινακίδας Μπράιγ. Συνήθως, μεταφράζονται μόνο οι πληροφορίες σε μορφή κειμένου. Για να μεταφραστούν τα γραφικά και άλλα αντικείμενα που δεν έχουν μορφή κειμένου, απαιτείται η ύπαρξη εναλλακτικού κειμένου που περιγράφει τα αντικείμενα. Οι τεχνολογίες αυτού του είδους μπορεί να ονομάζονται και βοηθήματα πρόσβασης τυφλών ή επιθεωρητές οθόνης.

### Βελτίωση της εμφάνισης της επιφάνειας εργασίας

Αυτό το κεφάλαιο περιγράφει μεθόδους αλλαγής της εμφάνισης της επιφάνειας εργασίας GNOME, έτσι ώστε να γίνει πιο προσιτή για χρήστες με προβλήματα στην όραση.

#### Δυνατότητες προσαρμογής

Υπάρχουν πολλοί τρόποι προσαρμογής της εμφάνισης της επιφάνειας εργασίας GNOME στις ανάγκες σας:

Θέματα

- Τα θέματα είναι ο πιο αποτελεσματικός τρόπος αλλαγής της εμφάνισης της επιφάνειας εργασίας με ομοιόμορφο τρόπο. Δείτε την themes-2 για περισσότερες πληροφορίες σχετικά με τα θέματα και το πώς θα αποκτήσετε την επιφάνεια εργασίας που επιθυμείτε.

Ρύθμιση μεμονωμένων εφαρμογών και συστατικών της επιφάνειας εργασίας

- Μπορείτε να προσαρμόσετε την εμφάνιση των διαφόρων συστατικών της επιφάνειας εργασίας ανάλογα με τις απαιτήσεις σας. Εκτός από την επιλογή θεμάτων, ή ως εναλλακτική λύση, μπορείτε να προσαρμόσετε την επιφάνεια εργασίας και μεμονωμένες εφαρμογές, όπως περιγράφεται στην themes-7.

Ο παρακάτω πίνακας συνοψίζει τις αλλαγές που μπορείτε να κάνετε στην επιφάνεια εργασίας GNOME και τον τρόπο επίτευξής τους. Αυτός ο οδηγός δεν περιέχει λεπτομερείς οδηγίες για την προσαρμογή της επιφάνειας εργασίας. Για λεπτομερείς οδηγίες σχετικά με τη χρήση των εργαλείων προσαρμογής που διαθέτει η επιφάνεια εργασίας, ανατρέξτε στη Βοήθεια καθενός εργαλείου, ή στον Οδηγό χρήστη.

#### Σύντομος οδηγός προσαρμογής της εμφάνισης της επιφάνειας εργασίας

Για να αλλάξετε... | Χρησιμοποιήστε...
Τη συνολική εμφάνιση της επιφάνειας εργασίας και να επιλέξετε τη χρήση χρωμάτων υψηλής ή χαμηλής αντίθεσης ή μεγάλων χαρακτήρων. | Την καρτέλα Θέμα του εργαλείου προτιμήσεων Εμφάνιση.
Μόνο την εμφάνιση του παρασκηνίου της επιφάνειας εργασίας. | Την καρτέλα Παρασκήνιο του εργαλείου προτίμησης Εμφάνιση, καθώς και το στοιχείο μενού Παρασκήνια και εμβλήματα του διαχειριστή αρχείων.
Την εμφάνιση του δείκτη του ποντικιού. | Την καρτέλα Θέμα του εργαλείου προτιμήσεων Εμφάνιση. Χρησιμοποιήστε την καρτέλα Δείκτης της επιλογής Προσαρμογή.
Τη γραμματοσειρά που χρησιμοποιείται στο παρασκήνιο και όλες τις εφαρμογές της επιφάνειας εργασίας. | Την καρτέλα Γραμματοσειρές του εργαλείου προτιμήσεων Εμφάνιση.
Τις προεπιλεγμένες γραμματοσειρές του Επεξεργαστή κειμένων, του Τερματικού ή της εφαρμογής Βοήθειας. | Κανονικά, αυτές οι εφαρμογές χρησιμοποιούν την προεπιλεγμένη γραμματοσειρά για τις εφαρμογές που έχει οριστεί στην καρτέλα Γραμματοσειρές του εργαλείου προτιμήσεων Εμφάνιση. Μπορείτε όμως να επιλέξετε διαφορετικές γραμματοσειρές από το διάλογο Προτιμήσεων μιας εφαρμογής.

#### Χρήση θεμάτων για προσαρμογή της επιφάνειας εργασίας

Αυτό το κεφάλαιο περιγράφει τον τρόπο χρήσης των θεμάτων για προσαρμογή της επιφάνειας εργασίας GNOME.

##### Εισαγωγή στα θέματα

Τα θέματα είναι ομάδες ταιριαστών ρυθμίσεων που καθορίζουν την εμφάνιση ενός ή μιας ομάδας συστατικών της επιφάνειας εργασίας. Μπορείτε να χρησιμοποιείτε τα θέματα για να τροποποιείτε και να ελέγχετε την εμφάνιση της επιφάνειας εργασίας με ομοιόμορφο τρόπο. Όταν επιλέγετε ένα θέμα, το σύστημα αλλάζει διάφορα συστατικά της επιφάνειας εργασίας ταυτόχρονα προκειμένου να επιτύχει το επιθυμητό αποτέλεσμα. Για παράδειγμα, αν επιλέξετε ένα θέμα που αυξάνει το μέγεθος των γραμματοσειρών της επιφάνειας εργασίας, θα αλλάξει και το μέγεθος των πινάκων εφαρμογών και των εικονιδίων, για να επιτευχθεί η μέγιστη δυνατή συμβατότητα με τη νέα γραμματοσειρά. Ορισμένα θέματα περιλαμβάνουν προαιρετικές ρυθμίσεις για την αυτόματη ρύθμιση των γραμματοσειρών· τα περισσότερα χρώματα των θεμάτων μπορούν να προσαρμοστούν στις απαιτήσεις σας.

Τα θέματα περιέχουν ρυθμίσεις που επηρεάζουν διάφορα τμήματα της επιφάνειας εργασίας GNOME, όπως παρακάτω:

Έλεγχοι

- Οι έλεγχοι ενός θέματος καθορίζουν την οπτική εμφάνιση όλων των παραθύρων, πινάκων εφαρμογών, και μικροεφαρμογών. Επίσης, καθορίζει την οπτική εμφάνιση σύμμορφων με το GNOME αντικειμένων διεπαφής που εμφανίζονται σε παράθυρα, πίνακες εφαρμογών, και μικροεφαρμογές, όπως είναι τα μενού, τα εικονίδια, και τα κουμπιά. Ορισμένες από τις επιλογές ρύθμισης ελέγχων που είναι διαθέσιμες έχουν σχεδιαστεί για συγκεκριμένες ανάγκες προσιτότητας.

Περίγραμμα Παραθύρων

- Το περίγραμμα παραθύρων καθορίζει την εμφάνιση μόνο των περιγραμμάτων των παραθύρων.

Εικονίδια

- Τα εικονίδια καθορίζουν την εμφάνιση των εικονιδίων στους πίνακες εφαρμογών και στο παρασκήνιο της επιφάνειας εργασίας.

##### Επιλογή θεμάτων

Για να επιλέξετε ένα θέμα, ακολουθήστε τα παρακάτω βήματα:

1. Επιλέξτε Σύστημα Προτιμήσεις Εμφάνιση. Θα βρείτε τα διαθέσιμα θέματα στην καρτέλα Θέμα.

2. Κάνετε κλικ σε ένα θέμα της λίστας για να το επιλέξετε. Το σύστημα εφαρμόζει αυτόματα το νέο θέμα στην επιφάνεια εργασίας. Επίσης, μπορεί να ρωτήσει αν επιθυμείτε να εφαρμόσετε τις προτεινόμενες γραμματοσειρές του θέματος.

   Τα διαθέσιμα θέματα μπορούν να καλύψουν διάφορες ανάγκες προσιτότητας, όπως περιγράφεται στον παρακάτω πίνακα:

   ##### Θέματα που ανταποκρίνονται σε απαιτήσεις προσιτότητας

   Όνομα Θέματος | Περιγραφή
   Υψηλή Αντίθεση | Σκοτεινό κείμενο σε φωτεινό παρασκήνιο· χρώματα υψηλής αντίθεσης.
   Αντιστροφή υψηλής αντίθεσης | Φωτεινό κείμενο σε σκοτεινό παρασκήνιο· χρώματα υψηλής αντίθεσης.
   Μεγάλοι χαρακτήρες | Αυτό το θέμα χρησιμοποιεί γραμματοσειρές αυξημένου μεγέθους 18pt. Τα χρώματα παρασκηνίου και προσκηνίου είναι αυτά του Προεπιλεγμένου θέματος. Για να χρησιμοποιήσετε τις συνιστώμενες γραμματοσειρές, κάνετε κλικ στο κουμπί Εφαρμογή γραμματοσειράς.
   Υψηλή αντίθεση και μεγάλοι χαρακτήρες | Αυτό το θέμα χρησιμοποιεί γραμματοσειρές αυξημένου μεγέθους 18pt. Επίσης, χρησιμοποιεί σκοτεινό κείμενο σε φωτεινό παρασκήνιο. Για να χρησιμοποιήσετε τις συνιστώμενες γραμματοσειρές, κάνετε κλικ στο κουμπί Εφαρμογή γραμματοσειράς.
   Αντιστροφή υψηλής αντίθεσης και μεγάλοι χαρακτήρες | Αυτό το θέμα χρησιμοποιεί γραμματοσειρές αυξημένου μεγέθους 18pt. Επίσης, χρησιμοποιεί φωτεινό κείμενο σε σκοτεινό παρασκήνιο. Για να χρησιμοποιήσετε τις συνιστώμενες γραμματοσειρές, κάνετε κλικ στο κουμπί Εφαρμογή γραμματοσειράς.

Σε ορισμένες διανομές του GNOME περιλαμβάνονται θέματα χαμηλής αντίθεσης με/χωρίς μεγάλους χαρακτήρες, που συμπληρώνουν τα θέματα υψηλής αντίθεσης.

Για να δείτε τους ελέγχους, το περίγραμμα παραθύρων και τα εικονίδια που αντιστοιχούν σε ένα θέμα, επιλέξτε το θέμα από το εργαλείο προτιμήσεων Εμφάνιση και κάνετε κλικ στο κουμπί Θέμα. Ο διάλογος Προσαρμογή περιέχει ξεχωριστή καρτέλα για καθεμιά κατηγορία. Σε κάθε καρτέλα εμφανίζονται όλες οι διαθέσιμες επιλογές, ενώ η τρέχουσα επιλογή εμφανίζεται επισημασμένη.

##### Αλλαγή ελέγχων θέματος

Για να αλλάξετε τους ελέγχους που αντιστοιχούν σε ένα θέμα, εκτελέστε τα ακόλουθα βήματα:

1. Στην καρτέλα Θέμα, επιλέξτε το θέμα που θέλετε να τροποποιήσετε.

2. Κάνετε κλικ στο κουμπί Προσαρμογή. Εμφανίζεται ο διάλογος Προσαρμογή θέματος.

3. Κάνετε κλικ στην καρτέλα Έλεγχοι για να εμφανίσετε τις διαθέσιμες επιλογές ελέγχων.

4. Επιλέξτε από τη λίστα την επιλογή ελέγχων που επιθυμείτε να αντιστοιχίσετε στο τρέχον θέμα, και μετά πατήστε Κλείσιμο. Ο ακόλουθος πίνακας αναφέρει τις διαθέσιμες επιλογές ελέγχων για χρήστες με απαιτήσεις προσιτότητας.

##### Έλεγχοι που ανταποκρίνονται σε απαιτήσεις προσιτότητας

Έλεγχοι | Περιγραφή
Υψηλή Αντίθεση | Σκοτεινό κείμενο σε φωτεινό παρασκήνιο· χρώματα υψηλής αντίθεσης.
Αντιστροφή υψηλής αντίθεσης | Φωτεινό κείμενο σε σκοτεινό παρασκήνιο· χρώματα υψηλής αντίθεσης.
Μεγάλοι χαρακτήρες | Αυξάνει το μέγεθος των ελέγχων, ώστε να χωρούν μεγαλύτερες γραμματοσειρές. Για να αυξήσετε το μέγεθος των γραμματοσειρών, πρέπει να χρησιμοποιήσετε το εργαλείο προτιμήσεων Γραμματοσειρές. Τα χρώματα παρασκηνίου και προσκηνίου είναι αυτά του Προεπιλεγμένου θέματος.
Υψηλή αντίθεση και μεγάλοι χαρακτήρες | Χρησιμοποιεί σκοτεινό κείμενο σε φωτεινό παρασκήνιο και χρώματα υψηλής αντίθεσης. Αυξάνει το μέγεθος των ελέγχων, ώστε να χωρούν μεγαλύτερες γραμματοσειρές. Για να αυξήσετε το μέγεθος των γραμματοσειρών, πρέπει να χρησιμοποιήσετε το εργαλείο προτιμήσεων Γραμματοσειρές.
Αντιστροφή υψηλής αντίθεσης και μεγάλοι χαρακτήρες | Χρησιμοποιεί φωτεινό κείμενο σε σκοτεινό παρασκήνιο και χρώματα υψηλής αντίθεσης. Αυξάνει το μέγεθος των ελέγχων, ώστε να χωρούν μεγαλύτερες γραμματοσειρές. Για να αυξήσετε το μέγεθος των γραμματοσειρών, πρέπει να χρησιμοποιήσετε το εργαλείο προτιμήσεων Γραμματοσειρές.

##### Αλλαγή περιγράμματος παραθύρων ενός θέματος

Για να αλλάξετε το περίγραμμα παραθύρων που αντιστοιχεί σε ένα θέμα, εκτελέστε τα ακόλουθα βήματα:

1. Στο εργαλείο προτίμησης Εμφάνιση, επιλέξτε την καρτέλα Θέμα, και στη συνέχεια επιλέξτε το θέμα που επιθυμείτε να τροποποιήσετε.

2. Κάνετε κλικ στο κουμπί Προσαρμογή. Εμφανίζεται ο διάλογος Προσαρμογή θέματος.

3. Κάνετε κλικ στην καρτέλα Περίγραμμα παραθύρων για να εμφανίσετε τις διαθέσιμες επιλογές περιγράμματος παραθύρων.

4. Επιλέξτε από τη λίστα την επιλογή περιγράμματος παραθύρων που επιθυμείτε να αντιστοιχίσετε στο τρέχον θέμα, και μετά πατήστε Κλείσιμο. Η επιλογή Atlanta έχει σχεδιαστεί για χρήστες με απαιτήσεις προσιτότητας.

##### Αλλαγή εικονιδίων θέματος

Για να αλλάξετε τα εικονίδια που αντιστοιχούν σε ένα θέμα, εκτελέστε τα ακόλουθα βήματα:

1. Στο εργαλείο προτίμησης Εμφάνιση, επιλέξτε την καρτέλα Θέμα, και στη συνέχεια επιλέξτε το θέμα που επιθυμείτε να τροποποιήσετε.

2. Κάνετε κλικ στο κουμπί Προσαρμογή. Εμφανίζεται ο διάλογος Προσαρμογή θέματος.

3. Κάνετε κλικ στην καρτέλα Εικονίδια για να εμφανίσετε τις διαθέσιμες επιλογές εικονιδίων.

4. Επιλέξτε από τη λίστα την επιλογή εικονιδίων που επιθυμείτε να αντιστοιχίσετε στο τρέχον θέμα, και μετά πατήστε Κλείσιμο. Ο ακόλουθος πίνακας αναφέρει τις διαθέσιμες επιλογές εικονιδίων για χρήστες με απαιτήσεις προσιτότητας.

##### Εικονίδια που ανταποκρίνονται σε απαιτήσεις προσιτότητας

Εικονίδια | Περιγραφή
Υψηλή Αντίθεση | Σκοτεινά εικονίδια σε φωτεινό παρασκήνιο· χρώματα υψηλής αντίθεσης.
Αντιστροφή υψηλής αντίθεσης | Φωτεινά εικονίδια σε σκοτεινό παρασκήνιο· χρώματα υψηλής αντίθεσης.

##### Δημιουργία προσωπικών θεμάτων

Για πληροφορίες σχετικά με τη δημιουργία των προσωπικών σας θεμάτων, δείτε τον Οδηγό διαχείρισης συστήματος.

#### Προσαρμογή μεμονωμένων συστατικών της επιφάνειας εργασίας

Αυτό το κεφάλαιο περιγράφει τον τρόπο προσαρμογής μεμονωμένων συστατικών της επιφάνειας εργασίας GNOME.

##### Προσαρμογή παρασκηνίου επιφάνειας εργασίας

Οι επιλογές θεμάτων δεν επηρεάζουν το παρασκήνιο της επιφάνειας εργασίας. Για να επιλέξετε ένα παρασκήνιο επιφάνειας εργασίας, επιλέξτε Σύστημα Προτιμήσεις Εμφάνιση και διαλέξτε παρασκήνιο από την καρτέλα Παρασκήνιο. Αν δεν έχει επιλεγεί παρασκήνιο, θα χρησιμοποιηθεί η πρώτη επιλογή της καρτέλας.

##### Προσαρμογή αντικειμένων παρασκηνίου επιφάνειας εργασίας

Το μέγεθος των εικονιδίων που εμφανίζονται στο παρασκήνιο της επιφάνειας εργασίας καθορίζεται από το εργαλείο προτιμήσεων του Διαχειριστή αρχείων. Για να αλλάξετε το μέγεθος των εικονιδίων, ακολουθήστε τα παρακάτω βήματα:

1. Από το παράθυρο του Διαχειριστή αρχείων, επιλέξτε Επεξεργασία Προτιμήσεις.

2. Επιλέξτε την καρτέλα Προβολές.

3. Στο τμήμα Προεπιλεγμένη προβολή εικονιδίων, επιλέξτε το επιθυμητό επίπεδο εστίασης από την αναπτυσσόμενη λίστα Προεπιλεγμένο επίπεδο εστίασης.

##### Προσαρμογή γραμματοσειρών

Η παρακάτω ενότητα περιγράφει τον τρόπο προσαρμογής των γραμματοσειρών της επιφάνειας εργασίας και των συχνά χρησιμοποιούμενων εφαρμογών.

Αν αντιμετωπίζετε προβλήματα με την προεπιλεγμένη γραμματοσειρά ή το μέγεθός της, μπορείτε να προσαρμόσετε τις ρυθμίσεις γραμματοσειρών της επιφάνειας εργασίας και του παρασκηνίου της επιφάνειας εργασίας, έτσι ώστε να ανταποκρίνονται στις ανάγκες σας.

Μπορείτε να καθορίσετε ξεχωριστές ρυθμίσεις για τις γραμματοσειρές των ακόλουθων εφαρμογών και συστατικών της επιφάνειας εργασίας:

- Όλη την επιφάνεια εργασίας (εκτός από το παρασκήνιο)

- Μόνο το παρασκήνιο της επιφάνειας εργασίας

- Τερματικού

- Τον επεξεργαστή κειμένου

- Βοήθεια

- Τον περιηγητή ιστοσελίδων

###### Προσαρμογή γραμματοσειρών επιφάνειας εργασίας

Το εργαλείο προτιμήσεων Εμφάνιση σας επιτρέπει να καθορίσετε προεπιλεγμένες γραμματοσειρές για την επιφάνεια εργασίας.

Για να ανοίξετε το εργαλείο προτιμήσεων Εμφάνιση, επιλέξτε Σύστημα Προτιμήσεις Εμφάνιση. Η καρτέλα Γραμματοσειρές περιλαμβάνει τις ακόλουθες επιλογές:

Γραμματοσειρά εφαρμογών

- Κάνετε κλικ σε αυτό το κουμπί για να επιλέξετε την προεπιλεγμένη γραμματοσειρά για το κείμενο που εμφανίζεται στην επιφάνεια εργασίας, κάτι που συμπεριλαμβάνει και το κείμενο σε παράθυρα και διαλόγους σύμμορφων με το GNOME εφαρμογών και μικροεφαρμογών.

  Αν χρησιμοποιείτε ένα έτοιμο θέμα και κάνετε κλικ στο κουμπί Εφαρμογή γραμματοσειράς, η γραμματοσειρά του θέματος θα αντικαταστήσει τη γραμματοσειρά που είχε επιλεγεί μέσω του εργαλείου προτιμήσεων Εμφάνιση.

Γραμματοσειρά εγγράφων

- Κάνετε κλικ σε αυτό το κουμπί για να επιλέξετε τη γραμματοσειρά που θα χρησιμοποιείται για την προβολή εγγράφων.

Γραμματοσειρά επιφάνειας εργασίας

- Κάνετε κλικ σε αυτό το κουμπί για να επιλέξετε τη γραμματοσειρά που θα χρησιμοποιείται αποκλειστικά για το κείμενο που εμφανίζεται στο παρασκήνιο της επιφάνειας εργασίας.

Γραμματοσειρά τίτλων παραθύρων

- Κάνετε κλικ σε αυτό το κουμπί για να επιλέξετε τη γραμματοσειρά που θα χρησιμοποιείται για το κείμενο που εμφανίζεται στη γραμμή τίτλου των παραθύρων.

Γραμματοσειρά σταθερού πλάτους

- Κάνετε κλικ σε αυτό το κουμπί για να επιλέξετε τη γραμματοσειρά που θα χρησιμοποιείται για την επεξεργασία εγγράφων.

Εμφάνιση γραμματοσειρών

- Για να καθορίσετε το πώς θα εμφανίζονται οι γραμματοσειρές στην οθόνη σας, επιλέξτε μία από τις παρακάτω επιλογές:

  - Μονόχρωμη

  - Βέλτιστα σχήματα

  - Βέλτιστη αντίθεση

  - Εξομάλυνση Subpixel

Αν χρησιμοποιείτε μεγάλες γραμματοσειρές, ίσως χρειαστεί να αλλάξετε το μέγεθος των πλαισίων ορισμένων εφαρμογών, όπως ο διαχειριστής αρχείων και ο περιηγητής βοήθειας.

Για περισσότερες πληροφορίες σχετικά με τις γραμματοσειρές και το εργαλείο προτιμήσεων Εμφάνιση, ανατρέξτε στον Οδηγό χρήστη.

###### Προσαρμογή γραμματοσειρών εφαρμογών

Η προεπιλογή για τις εφαρμογές GNOME είναι να χρησιμοποιούν τις προεπιλεγμένες γραμματοσειρές που έχουν οριστεί από το εργαλείο προτιμήσεων Εμφάνιση. Ωστόσο, οι παρακάτω εφαρμογές επιτρέπουν την προσαρμογή της προεπιλεγμένης γραμματοσειράς:

- Περιηγητής βοήθειας

- Τον επεξεργαστή κειμένου

- Τερματικού

- Τον περιηγητή ιστοσελίδων

#### Κάλυψη συγκεκριμένων απαιτήσεων προσιτότητας

Οι παρακάτω ενότητες συνοψίζουν τα βήματα που απαιτούνται για τη βελτίωση της προσιτότητας της επιφάνειας εργασίας σε συγκεκριμένους τομείς.

##### Επιφάνεια εργασίας υψηλής ή χαμηλής αντίθεσης

Για να αποκτήσετε επιφάνεια εργασίας με υψηλή ή χαμηλή αντίθεση, ακολουθήστε τα παρακάτω βήματα:

1. Χρησιμοποιήστε το εργαλείο προτιμήσεων Εμφάνιση για να επιλέξετε το επιθυμητό θέμα υψηλής ή χαμηλής αντίθεσης από την καρτέλα Θέμα.

2. Χρησιμοποιήστε την καρτέλα Παρασκήνιο για να προσαρμόσετε το παρασκήνιο της επιφάνειας εργασίας ως εξής:

   - Για την Ταπετσαρία επιφάνειας εργασίας επιλέξτε τη ρύθμιση Χωρίς ταπετσαρία.

   - Για το Χρώμα επιφάνειας εργασίας επιλέξτε τη ρύθμιση Ενιαίο χρώμα.

   - Επιλέξτε ένα χρώμα παρασκηνίου που να καλύπτει τις ανάγκες σας.

3. Στην εφαρμογή Τερματικό, βεβαιωθείτε ότι είναι σημειωμένη η επιλογή Χρήση των χρωμάτων του θέματος συστήματος στην καρτέλα Χρώματα του διαλόγου Επεξεργασία προφίλ.

4. Στην εφαρμογή gedit (Επεξεργαστής κειμένου), βεβαιωθείτε ότι είναι σημειωμένη η επιλογή Χρήση χρωμάτων προεπιλεγμένου θέματος στην καρτέλα Γραμματοσειρές & χρώματα του διαλόγου Προτιμήσεις.

##### Επιφάνεια εργασίας με μεγάλους χαρακτήρες

Για να αποκτήσετε επιφάνεια εργασίας με μεγάλους χαρακτήρες, ακολουθήστε τα παρακάτω βήματα:

1. Στο εργαλείο προτίμησης Εμφάνιση, επιλέξτε το θέμα Μεγάλοι χαρακτήρες.

2. Κάνετε κλικ στο κουμπί Εφαρμογή γραμματοσειράς για να αυξήσετε το μέγεθος των γραμματοσειρών που χρησιμοποιούνται για την επιφάνεια εργασίας και τα περιγράμματα των παραθύρων.

3. Χρησιμοποιήστε την επιλογή Γραμματοσειρά επιφάνειας εργασίας της καρτέλας Γραμματοσειρές για να αυξήσετε το μέγεθος της γραμματοσειράς που χρησιμοποιείται για τα αντικείμενα του παρασκηνίου της επιφάνειας εργασίας.

4. Αυξήστε το μέγεθος της γραμματοσειράς που χρησιμοποιείται για την προβολή των περιεχομένων στο παράθυρο της εφαρμογής Τερματικό.

5. Αν είναι σημειωμένη η επιλογή Χρήση προεπιλεγμένης γραμματοσειράς θέματος στο διάλογο Προτιμήσεις του gedit (Επεξεργαστή κειμένου), το gedit χρησιμοποιεί το μέγεθος γραμματοσειράς του θέματος μεγάλων χαρακτήρων που έχετε ήδη επιλέξει. Ωστόσο, αν δεν είναι σημειωμένη η επιλογή Χρήση προεπιλεγμένης γραμματοσειράς θέματος, θα πρέπει να αυξήσετε εσείς το μέγεθος της γραμματοσειράς που χρησιμοποιείται για την προβολή των περιεχομένων του παραθύρου του επεξεργαστή κειμένου gedit. Δείτε το Εγχειρίδιο gedit για περισσότερες πληροφορίες.

6. Αν χρησιμοποιείτε εφαρμογές που χρησιμοποιούν πλαίσια, όπως ο διαχειριστής αρχείων και ο περιηγητής βοήθειας, ίσως χρειαστεί να αλλάξετε το μέγεθος των πλαισίων για να χωρέσουν οι μεγάλοι χαρακτήρες. Δείτε τη διαδικτυακή βοήθεια των συγκεκριμένων εφαρμογών για περισσότερες πληροφορίες σχετικά.

### Όρκα: αναγνώστης οθόνης και μεγεθυντής

Η εφαρμογή αναγνώστη και μεγεθυντή οθόνης Όρκα επιτρέπει στους χρήστες με μειωμένη ή καθόλου όραση να χρησιμοποιούν την επιφάνεια εργασίας GNOME και τις εφαρμογές της. Η Όρκα περιέχει τις ακόλουθες λειτουργίες:

- Αναγνώστης οθόνης

  Ο αναγνώστης οθόνης επιτρέπει μη οπτική πρόσβαση στις τυπικές εφαρμογές της επιφάνειας εργασίας GNOME χρησιμοποιώντας συνθετική ομιλία και Μπράιγ για την έξοδο δεδομένων.

- Μεγεθυντής

  Ο μεγεθυντής παρέχει στους χρήστες με μειωμένη όραση αυτόματη μεγέθυνση των εστιασμένων περιοχών και μεγέθυνση πλήρους οθόνης.

Οι ενότητες που ακολουθούν περιέχουν πληροφορίες για την Όρκα και τον τρόπο χρήσης της.

#### Εισαγωγή στην Όρκα

##### Τι είναι η Όρκα;

Η Όρκα είναι μια ευέλικτη, επεκτάσιμη και ισχυρή βοηθητική τεχνολογία για άτομα με προβλήματα στην όραση. Η Όρκα χρησιμοποιεί διαφορετικούς συνδυασμούς σύνθεσης ομιλίας, Μπράιγ και μεγέθυνσης για να προσφέρει πρόσβαση σε εφαρμογές και εργαλεία που υποστηρίζουν το AT-SPI (δηλαδή την επιφάνεια εργασίας GNOME). Επίσης, η Όρκα είναι ελεύθερο λογισμικό ανοιχτού κώδικα.

##### Γιατί ονομάζεται Όρκα;

Ένας από τους πρώτους αναγνώστες οθόνης για DOS ήταν το Flipper, της εταιρείας Omnichron Corporation με έδρα το Μπέρκλεϊ στην Καλιφόρνια. Ονομάστηκε Flipper εν μέρει επειδή η τυφλή σύζυγος του υπεύθυνου προγραμματιστή είχε στο μυαλό της την παλαιά εικόνα των υπολογιστών που λειτουργούσαν με το ανοιγοκλείσιμο (flipping) διακοπτών. Και εν μέρει ως αναφορά στην ταινία Flipper με πρωταγωνιστή το ομώνυμο δελφίνι. Ο επόμενος αναγνώστης οθόνης για DOS screen reader, της εταιρείας Henter-Joyce με έδρα τη Φλόριντα, ονομάστηκε - "Jobs Access With Speech" (ή JAWS, όπως ήταν ο αγγλικός τίτλος της ταινίας 'Τα σαγόνια του καρχαρία'). Και ούτω καθεξής...

Αν και δεν υπάρχει κάποια υπαρκτή σχέση μεταξύ τυφλότητας και πλασμάτων της θάλασσας, υπάρχει σίγουρα μια παραδοσιακή σχέση όταν πρόκειται για λογισμικά ανάγνωσης οθόνης. Έτσι προέκυψε και η Όρκα. Και βεβαίως μια όρκα είναι πιο σκληρή από ένα Νέμο, μια Άριελ ή ένα Γουΐλι.

##### Ποιο είναι το χρονοδιάγραμμα;

Η Όρκα είναι μέρος της πλατφόρμας GNOME και οι εκδόσεις της Όρκας συμπίπτουν με τις εκδόσεις της πλατφόρμας GNOME.

##### Πώς μπορώ να ζητήσω μια νέα λειτουργία;

Σφάλματα και αιτήματα για βελτιώσεις ή νέα χαρακτηριστικά πρέπει να αναφέρονται στο Σύστημα παρακολούθησης σφαλμάτων GNOME. Οι διορθώσεις (patch) είναι πάντα ευπρόσδεκτες, ενώ πληροφορίες για τη δημιουργία διορθώσεων μπορείτε να βρείτε στην Εισαγωγή στο Subversion (SVN) για το GNOME.

##### Πού βρίσκεται η λίστα συζήτησης;

Μπορείτε να έρθετε σε επαφή με τους προγραμματιστές και άλλους χρήστες στέλνοντας ένα ηλεκτρονικό μήνυμα στη λίστα ταχυδρομείου της Όρκας (Αρχείο λίστας).

##### Υποστηρίζεται η Μπράιγ;

Ναι! Η Μπράιγ υποστηρίζεται μέσω BrlTTY και συνεργάζεται πολύ καλά με την Όρκα. Το BrlTTY υποστηρίζει σχεδόν όλες τις ανανεώσιμες πινακίδες Μπράιγ που κυκλοφορούν.

##### Υποστηρίζεται η συντετμημένη Μπράιγ;

Ναι, η Όρκα υποστηρίζει πλήρως τη χρήση συντετμημένης Μπράιγ.

##### Τι φωνές είναι διαθέσιμες;

Η Όρκα προσφέρει διεπαφές για τις υπηρεσίες ομιλίας `gnome-speech` και `emacspeak`. Επομένως, οι διαθέσιμες φωνές για την Όρκα εξαρτώνται αποκλειστικά από τις μηχανές ομιλίας που υποστηρίζουν αυτές οι υπηρεσίες ομιλίας. Από τις ελεύθερες μηχανές ομιλίας, συνήθως υποστηρίζονται οι eSpeak, Festival και FreeTTS. Από τις εμπορικές, οι συνήθεις είναι οι Fonix DECtalk, Loquendo, Eloquence, Cepstral και IBMTTS, ενώ αναμένονται και άλλες. Για περισσότερες εξελίξεις στον τομέα αυτό, μπορείτε να ελέγχετε κατά καιρούς το πακέτο `gnome-speech`.

##### Ποιες γλώσσες υποστηρίζονται;

Οι μεταφραστικές ομάδες του GNOME αποτελούνται από πολλούς ενθουσιώδεις εθελοντές σε όλον τον κόσμο. Οι μεταφραστικές ομάδες επιτελούν εξαίρετο έργο και σας προσφέρουν τις πιο πρόσφατες πληροφορίες για την κατάσταση των μεταφράσεων. Ανατρέξτε στη σελίδα μεταφράσεων της Όρκας για να δείτε τις διάφορες γλώσσες στις οποίες έχει μεταφραστεί ηΌρκα.

Σημείωση: η υποστήριξη μιας γλώσσας εξαρτάται και από το αν η μηχανή σύνθεσης ομιλίας υποστηρίζει τη συγκεκριμένη γλώσσα.

##### Πόσο καλά λειτουργεί η μεγέθυνση;

Προς το παρόν η Όρκα χρησιμοποιεί την υπηρεσία μεγέθυνσης `gnome-mag`. Το `gnome-mag` έχει ενσωματώσει την υποστήριξη ομαλότερης μεγέθυνσης πλήρους οθόνης, που εξαρτάται από ορισμένες πρόσφατες επεκτάσεις του εξυπηρετητή του Χ. Δυστυχώς, αυτές οι επεκτάσεις δεν λειτουργούν πάντα απρόσκοπτα σε όλες τις οθόνες, οπότε η ομαλή μεγέθυνση πλήρους οθόνης μπορεί να μη λειτουργεί πάντα.

#### Ενεργοποίηση Όρκας

Για να κάνετε τη ρύθμιση αποκλειστικά μέσω κειμένου, ανοίξτε ένα διάλογο εκτέλεσης εφαρμογής πατώντας Alt F2 ή Meta R και εισάγετε την εντολή `orca --text-setup` Enter.

Την πρώτη φορά που εκκινείται η Όρκα, θα πρέπει να απαντήσετε σε ορισμένες ερωτήσεις:

First you will be presented with a list of languages to choose from; there are currently about 64 languages and dialects supported. Most of this list will scroll off the screen, so you may have to use the terminal's scrollbar to view earlier parts of the list. Type in the number of your language choice (e.g., 7 for American English) and press Enter. You do not need to wait for the entire list to be spoken, and Orca attempts to make your default language the first choice (choice 1).

Στη συνέχεια, σας ζητείται να ρυθμίσετε την Ανακοίνωση λέξεων. Αυτή η επιλογή υποχρεώνει την Όρκα να ανακοινώνει μία μία τις λέξεις που πληκτρολογούνται. Πληκτρολογήστε y/ν για ναι ή n/ο για όχι και πατήστε Enter.

Η επόμενη επιλογή είναι η Ανακοίνωση πλήκτρων. Όταν είναι ενεργοποιημένη, ανακοινώνονται όλα τα πλήκτρα που πληκτρολογούνται. Πληκτρολογήστε y/ν για ναι ή n/ο για όχι και πατήστε Enter.

Τώρα επιλέξτε την επιθυμητή διάταξη πληκτρολογίου· ουσιαστικά, θα πρέπει να επιλέξετε τη διάταξη που αντιστοιχεί στον τύπο του πληκτρολογίου σας - 1 για διάταξη επιτραπέζιου υπολογιστή και 2 για διάταξη φορητού. Αυτή η επιλογή καθορίζει και το πλήκτρο που θα λειτουργεί ως πλήκτρο τροποποίησης της Όρκας. Η διάταξη επιτραπέζιου υπολογιστή χρησιμοποιεί το Insert, ενώ η διάταξη φορητού το Caps Lock. Τα πλήκτρα που είναι γνωστά ως πλήκτρα συστήματος, υπολογιστή, μετατόπισης ή τροποποίησης χρησιμοποιούνται σε συνδυασμό με άλλα πλήκτρα, και παρέχουν πρόσβαση, μέσω πληκτρολογίου, στις περισσότερες λειτουργίες των εφαρμογών.

Στη συνέχεια, διευκρινίστε αν χρειάζεστε έξοδο Μπράιγ. Αυτή η δυνατότητα προϋποθέτει την ύπαρξη συσκευής συμβατής με το BrlTTY. Πληκτρολογήστε y/ν για ναι ή n/ο για όχι και πατήστε Enter. Σημειώστε ότι, συνήθως, εδώ μπορείτε απλά να απαντήσετε με y/ν· η Όρκα θα επανέλθει χωρίς πρόβλημα και θα λειτουργήσει φυσιολογικά σε περίπτωση που δεν μπορεί να βρει το BrlTTY.

Τέλος, διευκρινίστε αν επιθυμείτε έξοδο Μπράιγ στην απλή οθόνη του υπολογιστή. Αυτή η επιλογή απευθύνεται κυρίως στους προγραμματιστές που θέλουν να ελέγξουν την έξοδο Μπράιγ, αλλά μπορεί να αξιοποιηθεί και σε άλλες περιπτώσεις, όπως για τη διάγνωση προβλημάτων και την επαλήθευση της εξόδου Μπράιγ. Πληκτρολογήστε y/ν για ναι ή n/ο για όχι και πατήστε Enter.

Αυτό ήταν όλο! Η Όρκα είναι τώρα έτοιμη για χρήση. Αν δεν έχει ενεργοποιηθεί ακόμη η προσιτότητα, η Όρκα την ενεργοποιεί, και σας ζητά να αποσυνδεθείτε και να κάνετε νέα είσοδο για να ενεργοποιηθούν οι σχετικές υπηρεσίες. Πληκτρολογήστε y/ν και πατήστε Enter για να επανεκκινήσετε τη συνεδρία σας.

Αφού ολοκληρώσετε τη ρύθμιση της Όρκας για την πρώτη της χρήση, πατήστε Alt F2 ή Meta R για να εμφανίσετε το διάλογο Εκτέλεσης, πληκτρολογήστε `orca` και πατήστε Enter. Οι λειτουργίες προσιτότητας θα πρέπει πλέον να έχουν ενεργοποιηθεί. Το γραφικό περιβάλλον ρύθμισης της Όρκας (configuration-gui) επίσης περιλαμβάνει μία επιλογή που επιτρέπει την αυτόματη εκκίνηση της Όρκας κατά την είσοδο.

If you plan to use the Magnifier portion of Orca in full screen mode, confirm the Xserver "Composite" extension is enabled: use Alt F2 or Meta R to bring up the Run dialog, type in `xdpyinfo` and press Enter. Look for the string "Composite" in the output.

#### Χρήση της Όρκας

##### Αρχική ρύθμιση

Όταν θα εκτελέσετε την Όρκα για πρώτη φορά, θα εισέλθετε αυτόματα στη λειτουργία ρύθμισης. Αν θέλετε να κάνετε τη ρύθμιση αργότερα, μπορείτε να χρησιμοποιήσετε την επιλογή `--setup` την επόμενη φορά που θα εκτελέσετε την Όρκα. Επιπλέον, όταν εκτελείται η Όρκα, μπορείτε να πατήσετε Insert Διάστημα για να εμφανίσετε το γραφικό περιβάλλον ρύθμισης της Όρκας (configuration-gui). Τέλος, η Όρκα προσφέρει και ένα εργαλείο ρύθμισης μέσω κειμένου, το οποίο μπορείτε να εκκινήσετε χρησιμοποιώντας την επιλογή `--text-setup` της Όρκας. Όποια επιλογή και αν χρησιμοποιήσετε, θα δημιουργηθεί ένα αρχείο `~/.orca/user-settings.py`, που θα περιέχει τις προτιμήσεις σας και το οποίο θα ενεργοποιεί τις υποδομές προσιτότητας. Θα πρέπει να αποσυνδεθείτε και να κάνετε νέα είσοδο για να εφαρμοστούν οι νέες ρυθμίσεις.

##### Εκτέλεση της Όρκας

Για να εκτελέσετε την Όρκα πληκτρολογήστε `orca` σε ένα παράθυρο τερματικού. Αν δεν έχετε πρόσβαση σε γραφικό περιβάλλον, μπορείτε να κάνετε το ίδιο και από ένα παράθυρο εικονικής κονσόλας. Αν έχετε εγκατεστημένο το γραφικό περιβάλλον, μπορείτε επίσης να πατήσετε Alt F2 ή Meta R για να εμφανίσετε το διάλογο εκτέλεσης εφαρμογής, και στη συνέχεια να πληκτρολογήσετε την εντολή `orca` (ακολουθούμενη από τυχόν προαιρετικές παραμέτρους), ακολουθούμενη από Enter. Αν εκτελέσετε την Όρκα από παράθυρο εικονικής κονσόλας, ή αν το γραφικό σας περιβάλλον δεν έχει ρυθμιστεί κατάλληλα για την ενεργοποίηση της προσιτότητας, η εφαρμογή θα περάσει απευθείας στη ρύθμιση μέσω κειμένου.

##### Έξοδος από την Όρκα

Για να τερματίσετε την Όρκα, πατήστε Insert Q (ή CapsLock Q στη διάταξη φορητού υπολογιστή). Θα εμφανιστεί ένας διάλογος επιβεβαίωσης. Επιλέξτε Έξοδος για έξοδο. Αν το σύστημα δεν ανταποκρίνεται, μπορείτε να δοκιμάσετε τα εξής:

- Πληκτρολογήστε την εντολή `orca --quit` από ένα παράθυρο τερματικού. Για παράδειγμα, πατήστε Ctrl Alt F1 (στις περισσότερες πλατφόρμες Linux) για να ανοίξετε μια εικονική κονσόλα, εισάγετε την εντολή, και μετά πατήστε Alt F7 για να επιστρέψετε στην επιφάνεια εργασίας. Έτσι, θα τερματιστεί η διεργασία της Όρκας και θα απελευθερωθούν οι πόροι του συστήματος. Μπορείτε, στη συνέχεια, να εκκινήσετε εκ νέου την Όρκα, χρησιμοποιώντας τις μεθόδους που αναφέρθηκαν προηγουμένως.

- Πατήστε Ctrl Alt Backspace για να τερματίσετε τη συνεδρία σας και να επιστρέψετε στο γραφικό παράθυρο εισόδου (δεν υποστηρίζεται από όλες τις διανομές Linux).

#### Γραφικό περιβάλλον ρύθμισης Όρκας

Το γραφικό περιβάλλον ρύθμισης της Όρκας σας επιτρέπει να προσαρμόζετε τη συμπεριφορά και τις λειτουργίες της Όρκας, όπως η ομιλία, η Μπράιγ και η μεγέθυνση. Για παράδειγμα, μπορείτε να επιλέξετε τη μηχανή σύνθεσης ομιλίας που επιθυμείτε να χρησιμοποιήσετε, το αν θα είναι ενεργοποιημένη η Μπράιγ, καθώς και τις προτιμήσεις μεγέθυνσης. Μπορείτε να επιλέξετε μεταξύ των γενικών διατάξεων πληκτρολογίου (φορητού ή επιτραπέζιου υπολογιστή), καθώς και να τροποποιήσετε μεμονωμένα στοιχεία στην υπάρχουσα διάταξη πληκτρολογίου. Για να εμφανίσετε το γραφικό περιβάλλον ρύθμισης της Όρκας, πατήστε Πλήκτρο_Όρκας Διάστημα, όπου το `Πλήκτρο_Όρκας` είναι το Insert αν χρησιμοποιείτε διάταξη επιτραπέζιου υπολογιστή (orca-desktop-keys) και το Caps Lock για τη διάταξη φορητού υπολογιστή (orca-laptop-keys). Αν επιθυμείτε να τροποποιήσετε τις ρυθμίσεις μιας μεμονωμένης εφαρμογής, πατήστε Πλήκτρο_Όρκας Διάστημα ενώ είναι εστιασμένη η εφαρμογή αυτή.

Το γραφικό περιβάλλον ρύθμισης της Όρκας είναι ένας διάλογος που περιέχει πολλές σελίδες σε καρτέλες, καθεμιά από τις οποίες περιγράφεται σε μία από τις ακόλουθες ενότητες.

##### Γενικά

Όρκα Γραφικό περιβάλλον ρύθμισης - Γενικά

Η σελίδα Γενικά σας επιτρέπει να προσαρμόσετε τα γενικά χαρακτηριστικά της Όρκας. Περιλαμβάνει τα εξής:

###### Διάταξη πληκτρολογίου

Η ενότητα διάταξης πληκτρολογίου σας επιτρέπει να διευκρινίσετε αν χρησιμοποιείτε πληκτρολόγιο φορητού (μικρό) ή επιτραπέζιου (μεγάλο, συμπεριλαμβάνει αριθμητικό πληκτρολόγιο) υπολογιστή. Μπορείτε να επιλέξετε τη διάταξη που επιθυμείτε από τις ακόλουθες επιλογές:

Επιτραπέζιος - αν επιλεγεί, θα χρησιμοποιηθεί η διάταξη πληκτρολογίου επιτραπέζιου υπολογιστή (orca-desktop-keys).

Φορητός - αν επιλεγεί, θα χρησιμοποιηθεί η διάταξη πληκτρολογίου φορητού υπολογιστή (orca-desktop-keys).

###### Εμφάνιση κύριου παραθύρου της Όρκας

Όρκα Γραφικό περιβάλλον ρύθμισης - Κύριο παράθυρο

Το κύριο παράθυρο της Όρκας σας παρέχει έναν γραφικό τρόπο εμφάνισης του γραφικού περιβάλλοντος ρύθμισης της Όρκας (ανοίγει και με τα Πλήκτρο_Όρκας Διάστημα, όπου το `Πλήκτρο_Όρκας` είναι το Insert αν χρησιμοποιείτε διάταξη επιτραπέζιου υπολογιστή (orca-desktop-keys) και το Caps Lock για τη διάταξη φορητού υπολογιστή (orca-laptop-keys). Πολλοί χρήστες ενοχλούνται από το κύριο παράθυρο της Όρκας, γιατί ο διαχειριστής παραθύρων το εμφανίζει ως επιλογή όταν πατάτε Alt Tab για να εναλλάσσεστε μεταξύ παραθύρων. Αν αποεπιλέξετε την επιλογή "Εμφάνιση κύριου παραθύρου Όρκας", η Όρκα δεν θα εμφανίζει πλέον το κύριο παράθυρό της

###### Έξοδος από την Όρκα χωρίς επιβεβαίωση

Φυσιολογικά, όταν πατάτε Πλήκτρο_Όρκας Q ή πατάτε το κουμπί Έξοδος στο κύριο παράθυρο της Όρκας, η Όρκα εμφανίζει ένα διάλογο επιβεβαίωσης που σας ρωτά αν πράγματι θέλετε να τερματίσετε την εφαρμογή. Για να μην εμφανίζεται ο διάλογος, αποεπιλέξτε αυτήν την επιλογή.

###### Απενεργοποίηση αποκλειστικής χρήσης πληκτρολογίου από gksu

Όταν εκτελείτε εντολές από το μενού εκκίνησης, πολλές διανομές χρησιμοποιούν την εφαρμογή gksu για να σας επιτρέπουν να εκτελέσετε τις εντολές (το gksu είναι ο διάλογος που ζητά το συνθηματικό σας). Όταν εκτελείται το gksu, ενεργοποιεί τη λειτουργία "αποκλειστικής χρήσης πληκτρολογίου", η οποία εμποδίζει τη μεταβίβαση των ενεργειών του πληκτρολογίου στις υπόλοιπες εφαρμογές της επιφάνειας εργασίας, συμπεριλαμβανομένης και της Όρκας. Το αποτέλεσμα της αποκλειστικής χρήσης του πληκτρολογίου είναι ότι η Όρκα δεν αντιλαμβάνεται τις ενέργειες του πληκτρολογίου, και άρα η Όρκα δεν μπορεί να λειτουργήσει κανονικά.

Επιλέγοντας "Απενεργοποίηση αποκλειστικής χρήσης πληκτρολογίου από gksu", απενεργοποιείτε την συμπεριφορά αυτή, επιτρέποντας στην Όρκα να λειτουργεί κανονικά όταν εκτελείτε εφαρμογές διαχείρισης του συστήματος.

Η αποκλειστική χρήση του πληκτρολογίου είναι ένα χαρακτηριστικό ασφαλείας του gksu που Αν φοβάστε να απενεργοποιήσετε αυτό το χαρακτηριστικό, μπορείτε πάντα να χρησιμοποιείτε το λογαριασμό root για τη διαχείριση του συστήματός σας. Σε αυτήν την περίπτωση θα πρέπει να ενεργοποιήσετε την είσοδο ως root. Έτσι, όποτε θέλετε να εκτελέσετε μια εντολή διαχείρισης του συστήματος, θα πρέπει να αποσυνδέεστε και να κάνετε νέα είσοδο ως root.

###### Εμφάνιση συμβουλών οθόνης

Όταν είναι σημειωμένη, η επιλογή αυτή ζητά από την Όρκα να παρουσιάζει τις πληροφορίες των συμβουλών οθόνης όταν αυτές εμφανίζονται επειδή το ποντίκι παραμένει πάνω από ένα αντικείμενο για κάποιο χρονικό διάστημα. Οι άλλοι τρόποι εμφάνισης των συμβουλών οθόνης (όπως η συντόμευση Ctrl F1 όταν είναι εστιασμένο το αντικείμενο) εξακολουθούν να ισχύουν, ανεξάρτητα από τη ρύθμιση αυτή.

###### Εκφώνηση του αντικειμένου κάτω από το ποντίκι

Όταν είναι σημειωμένη, η επιλογή αυτή ζητά από την Όρκα να παρουσιάζει πληροφορίες για το αντικείμενο κάτω από το ποντίκι, καθώς αυτό μετακινείται στην οθόνη. Σημειώστε ότι η επιλογή αυτή μπορεί να οδηγήσει σε κατάρρευση των εκδόσεων 2.x (ή προγενέστερων) των Firefox και Thunderbird· το πρόβλημα αυτό έχει εξαλειφθεί στις εκδόσεις 3.x (ή μεταγενέστερων) των Firefox και Thunderbird.

###### Εκκίνηση της Όρκας κατά την είσοδο

Όταν είναι σημειωμένη, η επιλογή αυτή ζητά από το σύστημα να εκκινεί αυτόματα την Όρκα κατά την είσοδό σας.

##### Ομιλία

Όρκα Γραφικό περιβάλλον ρύθμισης - Ομιλία

Η σελίδα Ομιλίας σας επιτρέπει να τροποποιήσετε το πώς η Όρκα χρησιμοποιεί τη σύνθεση ομιλίας.

###### Ενεργοποίηση ομιλίας

Η πρώτη σημαντική επιλογή στη σελίδα Ομιλίας είναι το κουτάκι επιλογής "Ενεργοποίηση ομιλίας". Αυτό το κουτάκι καθορίζει το αν η Όρκα θα χρησιμοποιεί συνθέτη ομιλίας. Αυτή η επιλογή, μαζί με τις δυνατότητες ενεργοποίησης της Μπράιγ και του μεγεθυντή, επιτρέπει στην Όρκα να προσαρμόζεται στις εξειδικευμένες ανάγκες πολλών διαφορετικών χρηστών.

###### Σύστημα ομιλίας και συνθέτης ομιλίας

Οι δύο επόμενοι έλεγχοι σας επιτρέπουν να επιλέξετε το σύστημα και το συνθέτη ομιλίας. Η Όρκα υποστηρίζει ένα συνεχώς αυξανόμενο αριθμό συστημάτων φωνής. Κατά τη συγγραφή αυτού του εγχειριδίου υποστηρίζονταν το GNOME-speech, το Emacspeak και ένα πειραματικό σύστημα υποστήριξης του Speech Dispatcher. Ανάλογα με τις ρυθμίσεις του συστήματός σας, μπορεί να είναι διαθέσιμες όλες ή καμία από αυτές τις επιλογές. Συνήθως, η μόνη διαθέσιμη επιλογή είναι το GNOME-speech.

Αρχικά, αποφασίστε ποιο σύστημα ομιλίας θα χρησιμοποιήσετε· προς το παρόν το GNOME-speech λειτουργεί καλύτερα από τα υπόλοιπα. Αφού επιλέξετε το σύστημα, πατήστε το στηλοθέτη για να μεταβείτε στο πολυδύναμο πλαίσιο του συνθέτη φωνής και επιλέξτε έναν από τους διαθέσιμους συνθέτες.

###### Ρυθμίσεις φωνής

Αν ο συνθέτης το υποστηρίζει, η Όρκα μπορεί να χρησιμοποιεί διαφορετικές φωνές για να διακρίνει μεταξύ διαφορετικών περιπτώσεων, όπως είναι οι σύνδεσμοι και τα κεφαλαία. Τα πολυδύναμα πλαίσια για τις ρυθμίσεις φωνής και τα ονόματα των φωνών σας επιτρέπουν να επιλέξετε τις ρυθμίσεις που προτιμάτε. Για παράδειγμα, αν χρησιμοποιείτε το Fonix DECtalk και θέλετε να χρησιμοποιήσετε τη φωνή της Μπέτι για τα κεφαλαία, ακολουθήστε τις εξής οδηγίες:

1. Πατήστε το στηλοθέτη για να μεταβείτε στο πολυδύναμο πλαίσιο των ρυθμίσεων φωνής και πατήστε το κάτω βέλος όσες φορές χρειάζεται, μέχρι να επιλεγεί η φωνή των κεφαλαίων.

2. Πατήστε το στηλοθέτη για να μεταβείτε στο πολυδύναμο πλαίσιο του ονόματος και πατήστε το κάτω βέλος όσες φορές χρειάζεται, μέχρι να επιλεγεί η φωνή της Μπέτι.

Οι τρεις μπάρες αυξομείωσης που ακολουθούν, σας επιτρέπουν να ρυθμίσετε την ταχύτητα, το ύψος και την ένταση του συνθέτη, αντίστοιχα.

###### Απόδοση σημείων στίξης

Η ομάδα κουμπιών επιλογής για την απόδοση των σημείων στίξης σας επιτρέπει να ρυθμίσετε το ποσοστό των σημείων στίξης που εκφωνούνται από το συνθέτη. Οι διαθέσιμες επιλογές είναι Καθόλου, Ορισμένα, Τα περισσότερα, Όλα.

###### Αναλυτικότητα περιγραφής

Η αναλυτικότητα περιγραφής σας επιτρέπει να ρυθμίσετε την ποσότητα των πληροφοριών που εκφωνούνται σε ορισμένες περιπτώσεις. Για παράδειγμα, αν επιλέξετε την αναλυτική επιλογή, ο συνθέτης θα εκφωνεί τις συντομεύσεις των στοιχείων των μενού· αν επιλέξετε τη σύντομη, οι συντομεύσεις δεν θα εκφωνούνται.

###### Εκφώνηση γραμμής πίνακα

Η επιλογή εκφώνησης γραμμής πίνακα ρυθμίζει το πώς η Όρκα θα εκφωνεί τα στοιχεία ενός πίνακα. Οι διαθέσιμες επιλογές είναι "Εκφώνηση τρέχουσας γραμμής" και "Εκφώνηση τρέχοντος κελιού". Η δυνατότητα τροποποίησης της συμπεριφοράς αυτής μπορεί να αποβεί χρήσιμη σε αρκετές περιπτώσεις. Για παράδειγμα, ας υποθέσουμε ότι διαβάζετε τα ηλεκτρονικά σας μηνύματα στο Evolution. Ίσως είναι προτιμότερο να επιλέξετε την "Εκφώνηση τρέχουσας γραμμής", για να εκφωνούνται αυτόματα όλα τα στοιχεία κάθε ηλεκτρονικού μηνύματος, όπως ο αποστολέας, το θέμα ή τα συνημμένα, καθώς μετακινείστε στη λίστα των μηνυμάτων. Βεβαίως, όταν είναι επιλεγμένη η εκφώνηση της τρέχουσας γραμμής, διατηρείτε τη δυνατότητα ανάγνωσης μεμονωμένων κελιών χρησιμοποιώντας το δεξί και το αριστερό βέλος.

Μπορείτε εύκολα να εναλλάσσετε τις δύο συμπεριφορές, πατώντας Πλήκτρο_Όρκας F11.

###### Εκφώνηση κενών γραμμών

Ορισμένοι χρήστες επιθυμούν να ακούν τη λέξη "κενή", όταν πλοηγούνται στις κενές γραμμές ενός εγγράφου, ενώ άλλοι όχι. Αν το κουτάκι "Εκφώνηση κενών γραμμών" είναι επιλεγμένο, τότε η Όρκα θα εκφωνεί τις κενές γραμμές.

###### Εκφώνηση μεμονωμένων λέξεων σε αλφαριθμητικά με πεζά και κεφαλαία

Όταν έχετε να κάνετε με κώδικα, μπορεί να συναντήσετε μια "λέξη" που περιλαμβάνει μικρότερες λέξεις γραμμένες με πεζά και κεφαλαία γράμματα, π.χ. "ΑλφαριθμητικόΜεΠεζάΚαιΚεφαλαία". Οι συνθέτες φωνής δεν προφέρουν πάντα με το σωστό τρόπο αυτά τα αλφαριθμητικά. Αν λοιπόν σημειώσετε την επιλογή Εκφώνηση μεμονωμένων λέξεων σε αλφαριθμητικά με πεζά και κεφαλαία, η Όρκα θα χωρίζει τη λέξη "ΑλφαριθμητικόΜεΠεζάΚαιΚεφαλαία" σε μεμονωμένες λέξεις ("Αλφαριθμητικό", "Με", "Πεζά", "Και" και "Κεφαλαία") πριν την αποστείλει στο συνθέτη φωνής.

###### Εκφώνηση μηνυμάτων εκμάθησης

Όταν μετακινείστε μεταξύ των συστατικών της διεπαφής, η επιλογή αυτή εκφωνεί μηνύματα εκμάθησης για το πώς μπορείτε να εργαστείτε με το συστατικό.

###### Εκφώνηση των μνημονικών τεχνασμάτων των αντικειμένων

Χάρη σε αυτή την επιλογή η Όρκα θα εκφωνεί το μνημονικό τέχνασμα (επιταχυντή) που έχει συνδυαστεί με το εστιασμένο αντικείμενο (π.χ. "Alt Ο" για το κουμπί Εντάξει).

###### Χρήση παύσεων για κατάτμηση της ομιλίας σε τμήματα

Ανάλογα με τις ρυθμίσεις ομιλίας που έχουν ενεργοποιηθεί, η Όρκα μπορεί να έχει αρκετά να πει για κάθε αντικείμενο, π.χ. το όνομά του, το ρόλο, την κατάσταση, το μνημονικό του τέχνασμα, το μήνυμα εκμάθησης, κτλ. Αν σημειώσετε την επιλογή Χρήση παύσεων για κατάτμηση της ομιλίας σε τμήματα, η Όρκα θα προσθέτει σύντομες παύσεις στο τέλος καθεμιάς από τις παραπάνω πληροφορίες.

###### Εκφώνηση θέσης θυγατρικού

Αν σημειώσετε την επιλογή Εκφώνηση θέσης θυγατρικού, η Όρκα θα εκφωνεί τη θέση του εστιασμένου αντικειμένου σε σχέση με τα υπόλοιπα αντικείμενα του μενού ή της λίστας (π.χ. "9 από 16").

###### Εκφώνηση εσοχών και στοίχισης

Όταν επεξεργάζεστε έγγραφα ή πηγαίο κώδικα, συνήθως είναι χρήσιμο να γνωρίζετε τι συμβαίνει με τη στοίχιση και τις εσοχές. Επιλέγοντας το κουτάκι Εκφώνηση εσοχών και στοίχισης", ζητάτε από την Όρκα να σας παρέχει τις κατάλληλες πληροφορίες.

###### Εκφώνηση ενημερώσεων γραμμών προόδου

Όταν είναι ενεργοποιημένη αυτή η επιλογή, η Όρκα σας ενημερώνει περιοδικά για την κατάσταση των γραμμών προόδου. Το πόσο συχνά γίνεται η ενημέρωση εξαρτάται από την τιμή που θα επιλέξετε στο πλαίσιο αριθμού Απόσταση ενημερώσεων. Σημειώστε ότι το πλαίσιο αυτό ενεργοποιείται μόνο αν έχει σημειωθεί η επιλογή Εκφώνηση ενημερώσεων γραμμών προόδου.

###### Περιορισμός ενημερώσεων γραμμών προόδου

Αυτή η ρύθμιση ελέγχει για ποιες γραμμές προόδου θα γίνεται εκφώνηση, αν έχει επιλεγεί το κουτάκι . Οι διαθέσιμες επιλογές είναι Όλες, Εφαρμογής και Παραθύρου. Αν επιλέξετε Όλες, η Όρκα θα εκφωνεί ενημερώσεις για όλες τις γραμμές προόδου, ανεξάρτητα από το πού ανήκουν. Αν επιλέξετε Εφαρμογής, η Όρκα θα εκφωνεί ενημερώσεις μόνο για τις γραμμές προόδου της εστιασμένης εφαρμογής, ανεξάρτητα από το αν περιέχονται στο εστιασμένο παράθυρο της εφαρμογής. Τέλος, αν επιλέξετε Παραθύρου, η Όρκα θα εκφωνεί ενημερώσεις μόνο για το εστιασμένο παράθυρο της εφαρμογής. Η προεπιλεγμένη τιμή είναι Εφαρμογής.

###### Εκφώνηση όλων ανά

Από αυτό το πολυδύναμο πλαίσιο καθορίζετε αν η λειτουργία "εκφώνησης όλων" της Όρκας θα εκφωνεί το κείμενο ανά πρόταση ή ανά γραμμή. Ανατρέξτε στη Διάταξη πληκτρολογίου επιτραπέζιου υπολογιστή (orca-desktop-keys) ή στη Διάταξη πληκτρολογίου φορητού υπολογιστή (orca-laptop-keys) για τον τρόπο ενεργοποίησης της "εκφώνησης όλων".

##### Μπράιγ

Όρκα Γραφικό περιβάλλον ρύθμισης - Μπράιγ

Η σελίδα Μπράιγ σας επιτρέπει να ρυθμίσετε αρκετές πλευρές της εξόδου σε Μπράιγ.

Η Όρκα δεν εκκινεί αυτόματα το BrlTTY. Συνήθως, πρέπει να το εκκινήσετε εσείς, πιθανότητα κατά την εκκίνηση του λειτουργικού συστήματος.

###### Ενεργοποίηση υποστήριξης Μπράιγ

Ο πρώτος έλεγχος στη σελίδα Μπράιγ είναι το κουτάκι επιλογής "Ενεργοποίηση υποστήριξης Μπράιγ", το οποίο ρυθμίζει το αν η Όρκα θα χρησιμοποιεί πινακίδα Μπράιγ. Αυτή η επιλογή, μαζί με τις δυνατότητες ενεργοποίησης της ομιλίας και του μεγεθυντή, επιτρέπει στην Όρκα να προσαρμόζεται στις εξειδικευμένες ανάγκες πολλών διαφορετικών χρηστών. Η προεπιλογή είναι να είναι σημειωμένο το συγκεκριμένο κουτάκι. Αν δεν εκτελείται το BrlTTY, η Όρκα θα λειτουργήσει χωρίς πρόβλημα, αλλά δεν θα επικοινωνεί με την πινακίδα Μπράιγ. Αν ρυθμίσετε το BrlTTY αργότερα, θα πρέπει να επανεκκινήσετε την Όρκα για να μπορέσετε να χρησιμοποιήσετε Μπράιγ.

###### Ενεργοποίηση οθόνης Μπράιγ

Η οθόνη Μπράιγ της Όρκας αναπαριστά στην οθόνη του υπολογιστή ό,τι αναγράφεται στην πινακίδα Μπράιγ. Πρόκειται κυρίως για λειτουργία επίδειξης, αλλά μπορεί να αποδειχθεί χρήσιμη για τους προγραμματιστες της Όρκας που δεν έχουν πρόσβαση σε πινακίδα Μπράιγ.

###### Συντμήσεις ρόλων αντικειμένων

Το κουτάκι επιλογής "Συντμήσεις ρόλων αντικειμένων" καθορίζει το πώς εμφανίζονται τα ονόματα των ρόλων που επιτελούν τα διάφορα αντικείμενα, κάτι που μπορεί να επιτρέψει την εξοικονόμηση χώρου στην πινακίδα Μπράιγ. Η χρήση της επιλογής "Συντμήσεις ρόλων αντικειμένων" εξηγείται καλύτερα με ένα παράδειγμα:Ας υποθέσουμε ότι είναι εστιασμένη μια μπάρα αυξομείωσης και ότι δεν είναι σημειωμένο το κουτάκι σύντμησης των ρόλων των αντικειμένων. Σε αυτήν την περίπτωση, στην πινακίδα εμφανίζεται η ένδειξη "μπάρα αυξομείωσης", υποδηλώνοντας ότι ο τρέχων έλεγχος είναι όντως μια μπάρα αυξομείωσης. Αν όμως ήταν σημειωμένο το κουτάκι σύντμησης των ρόλων των αντικειμένων, η ένδειξη "μπάρα αυξομείωσης" θα είχε μετατραπεί σε "αυξμει".

###### Απενεργοποίηση συμβόλου τέλους γραμμής

Όταν είναι σημειωμένη, αυτή η επιλογή ζητάει από την Όρκα να μην εμφανίζει το αλφαριθμητικό "$l" στο τέλος κάθε γραμμής.

###### Συντετμημένη Μπράιγ

Η Όρκα υποστηρίζει τη συντετμημένη Μπράιγ, χάρη στο έργο liblouis. Δείτε το Wiki της Όρκας για περισσότερες πληροφορίες σχετικά με τη χρήση του liblouis μαζί με την Όρκα.

###### Αναλυτικότητα περιγραφής

Σε ορισμένες περιπτώσεις, η εμφάνιση πληροφοριών σε Μπράιγ εξαρτάται από την ομάδα κουμπιών για την αναλυτικότητα περιγραφής. Αν έχει επιλεγεί η αναλυτική περιγραφή, εμφανίζεται η συντόμευση πληκτρολογίου και πληροφορίες για το ρόλο του αντικειμένου. Ωστόσο, οι πληροφορίες αυτές δεν εμφανίζονται στη σύντομη περιγραφή.

###### Ένδειξη επιλογής

Όταν επιλέγετε κείμενο, η Όρκα "υπογραμμίζει" αυτό το κείμενο στην πινακίδα Μπράιγ, χρησιμοποιώντας τις Κουκίδες 7 και 8. Αν προτιμάτε, μπορείτε να αλλάξετε την ένδειξη ώστε να χρησιμοποιείτι μόνο η Κουκίδα 7, μόνο η Κουκίδα 8, ή καμία.

###### Ένδειξη συνδέσμου

Όταν συναντάτε ένα σύνδεσμο, η Όρκα "υπογραμμίζει" αυτό το κείμενο στην πινακίδα Μπράιγ, χρησιμοποιώντας τις Κουκίδες 7 και 8. Αν προτιμάτε, μπορείτε να αλλάξετε την ένδειξη ώστε να χρησιμοποιείται μόνο η Κουκίδα 7, μόνο η Κουκίδα 8, ή καμία.

##### Ανακοίνωση πλήκτρων

Όρκα Γραφικό περιβάλλον ρύθμισης - Ανακοίνωση πλήκτρων

Η σελίδα ανακοίνωσης πλήκτρων σας επιτρέπει να ρυθμίσετε τη συμπεριφορά της Όρκας όταν πατάτε πλήκτρα στη σελίδα και όταν ολοκληρώνετε την εισαγωγή λέξεων (δυνατότητα εκφώνησης).

###### Ενεργοποίηση ανακοίνωσης πλήκτρων

Ο πρώτος έλεγχος στη σελίδα ανακοίνωσης πλήκτρων είναι το κουτάκι επιλογής "Ενεργοποίηση ανακοίνωσης πλήκτρων". Αν επιλεγεί, τότε ενεργοποιούνται έξι ακόμη κουτάκια επιλογής: "Ενεργοποίηση για αλφαριθμητικούς χαρακτήρες και σημεία στίξης", "Ενεργοποίηση για πλήκτρα τροποποίησης", "Ενεργοποίηση για πλήκτρα κλειδώματος", "Ενεργοποίηση για πλήκτρα λειτουργιών (F)", "Ενεργοποίηση για πλήκτρα ενεργειών", "Ενεργοποίηση για πλήκτρα πλοήγησης" και "Ενεργοποίηση για συνδυαζόμενα διακριτικά σημεία".

Η λειτουργία των αλφαριθμητικών πλήκτρων και των πλήκτρων λειτουργιών είναι προφανής.

Τα πλήκτρα τροποποίησης περιλαμβάνουν μεταξύ άλλων τα Shift, Control και Alt.

Τα πλήκτρα κλειδώματος περιλαμβάνουν τα Caps Lock, Scroll Lock και Num Lock.

Η ομάδα των πλήκτρων ενεργειών περιλαμβάνει πλήκτρα που εκτελούν κάποια λογική ενέργεια, όπως τα Backspace, Return και Tab.

Η ομάδα των πλήκτρων πλοήγησης περιλαμβάνει τα τέσσερα βέλη, καθώς και οποιονδήποτε συνδυασμό πλήκτρων για τον οποίο πρέπει να κρατάτε πατημένο το πλήκτρο τροποποίησης της Όρκας. Στόχος των συνδυασμών αυτών είναι να μην ανακοινώνει η Όρκα τις εντολές επίπεδης επισκόπησης.

Τα πλήκτρα των συνδυαζόμενων διακριτικών σημείων είναι τα "νεκρά πλήκτρα" που χρησιμοποιούνται για την εμφάνιση τονισμένων γραμμάτων.

###### Ενεργοποίηση ανακοίνωσης χαρακτήρων

Το επόμενο κουτάκι στη σελίδα ανακοίνωσης πλήκτρων είναι το "Ενεργοποίηση ανακοίνωσης χαρακτήρων", που χρησιμοποιείται για την ανακοίνωση του χαρακτήρα που μόλις πληκτρολογήσατε. Αν και αυτή η επιλογή μοιάζει με την επιλογή ανακοίνωσης αλφαριθμητικών χαρακτήρων και σημείων στίξης, παρουσιάζουν ορισμένες σημαντικές διαφορές, ειδικά όσον αφορά τους τονισμένους χαρακτήρες και άλλα σύμβολα που δε διαθέτουν ξεχωριστό πλήκτρο. Κατά την ανακοίνωση πλήκτρων η Όρκα ανακοινώνει τι πατήσατε· κατά την ανακοίνωση χαρακτήρων ανακοινώνει τι εισήχθηκε στο κείμενο. Αυτή η επιλογή παραμένει πάντα διαθέσιμη, ανεξάρτητα από το αν είναι σημειωμένες άλλες επιλογές ανακοίνωσης πλήκτρων.

###### Ενεργοποίηση ανακοίνωσης λέξεων

Το επόμενο κουτάκι στη σελίδα ανακοίνωσης πλήκτρων είναι το "Ενεργοποίηση ανακοίνωσης λέξεων", που χρησιμοποιείται για την ανακοίνωση της λέξης που μόλις πληκτρολογήσατε. Αυτή η επιλογή παραμένει πάντα διαθέσιμη, ανεξάρτητα από το αν είναι σημειωμένες άλλες επιλογές ανακοίνωσης πλήκτρων.

###### Ενεργοποίηση ανακοίνωσης προτάσεων

Το τελευταίο κουτάκι στη σελίδα ανακοίνωσης πλήκτρων είναι το "Ενεργοποίηση ανακοίνωσης προτάσεων", που χρησιμοποιείται για την ανακοίνωση της πρότασης που μόλις πληκτρολογήσατε. Αυτή η επιλογή παραμένει πάντα διαθέσιμη, ανεξάρτητα από το αν είναι σημειωμένες άλλες επιλογές ανακοίνωσης πλήκτρων.

Συμπερασματικά, οι δυνατότητες ανακοίνωσης πλήκτρων προσφέρουν ιδιαίτερη ευελιξία. Για παράδειγμα, ένας χρήστης μπορεί να έχει επιλεγμένες όλες τις επιλογές ανακοίνωσης πλήκτρων, ενώ ένας άλλος μπορεί να προτιμά την ανακοίνωση λέξεων, σε συνδυασμό με την ανακοίνωση των πλήκτρων κλειδώματος.

##### Μεγεθυντής

Όρκα Γραφικό περιβάλλον ρύθμισης - Μεγεθυντής

Η σελίδα μεγεθυντή σας επιτρέπει να ενεργοποιείτε ή να απενεργοποιείτε τη μεγέθυνση, και να καθορίζετε τον τρόπο λειτουργίας της.

###### Ενεργοποίηση μεγεθυντή

Ο πρώτος έλεγχος στη σελίδα μεγεθυντή είναι το κουτάκι επιλογής "Ενεργοποίηση μεγεθυντή", το οποίο καθορίζει το αν θα η Όρκα θα παρέχει μεγέθυνση. Αυτή η επιλογή, μαζί με τις δυνατότητες ενεργοποίησης της Μπράιγ και της ομιλίας, επιτρέπει στην Όρκα να προσαρμόζεται στις εξειδικευμένες ανάγκες πολλών διαφορετικών χρηστών.

###### Ρυθμίσεις μεγεθυντή

Δύο γραφικοί έλεγχοι καθορίζουν τα χαρακτηριστικά της μεγέθυνσης:

- Ο "συντελεστής κλιμάκωσης", που ορίζει το βαθμό μεγέθυνσης. Οι επιτρεπόμενες τιμές είναι μεταξύ 1.0x και 16.0x, ενώ υποστηρίζονται και οι κλασματικές τιμές.

- Η "Τοποθέτηση", που καθορίζει τη θέση και το μέγεθος του παραθύρου του μεγεθυντή: "Πλήρης οθόνη", "Αριστερό μισό", "Δεξί μισό", "Πάνω μισό", "Κάτω μισό" και "Προσαρμοσμένη". Η προεπιλεγμένη θέση είναι αυτή της "Πλήρους οθόνης". Αν επιλέξετε την "Προσαρμοσμένη", θα εμφανιστούν τέσσερα πλαίσια αριθμού: "Πάνω", "Αριστερά", "Δεξιά" και "Κάτω". Αυτά τα πλαίσια αριθμού σας επιτρέπουν να ορίσετε την τοποθέτηση κάθε πλευράς του μεγεθυντή. Οι μονάδες εκφράζονται σε εικονοστοιχεία.

###### Ρυθμίσεις περιγράμματος

Οι επιλογές αυτές δεν είναι διαθέσιμες στη λειτουργία "Πλήρους οθόνης".

###### Ενεργοποίηση περιγράμματος

Αυτή η επιλογή καθορίζει αν το παράθυρο του μεγεθυντή θα περιβάλλεται από ορατό περίγραμμα.

###### Μέγεθος περιγράμματος

Καθορίζει το μέγεθος του περιγράμματος σε εικονοστοιχεία.

###### Ρυθμίσεις δρομέα

Οι παρακάτω έλεγχοι χρησιμοποιούνται για την προσαρμογή του μεγέθους και του χρώματος του δρομέα του μεγεθυντή.

###### Ενεργοποίηση δρομέα

Αν είναι σημειωμένη αυτή η επιλογή, τότε εμφανίζεται ορατός δρομέας και ενεργοποιούνται οι επιλογές μεγέθους και χρώματος.

###### Προσαρμοσμένο μέγεθος

Σημειώστε αυτή την επιλογή αν θέλετε να αυξήσετε το μέγεθος του δείκτη του ποντικιού. Το προεπιλεγμένο μέγεθος του δρομέα είναι 32 εικονοστοιχεία.

###### Προσαρμοσμένο χρώμα

Αν είναι ενεργοποιημένος ο δρομέας, μπορείτε επίσης να επιλέξετε ένα προσαρμοσμένο χρώμα.

###### Ρυθμίσεις στοχάστρου

Οι παρακάτω έλεγχοι σας επιτρέπουν να προσαρμόζετε το προαιρετικό στόχαστρο του μεγεθυντή.

###### Ενεργοποίηση στοχάστρου

Αν είναι σημειωμένη η επιλογή, μπορείτε να ρυθμίσετε τη συμπεριφορά ψαλιδίσματος, το μέγεθος και το χρώμα του στοχάστρου.

###### Ενεργοποίηση ψαλιδίσματος στοχάστρου

Αν είναι ενεργοποιημένη η επιλογή, το στόχαστρο θα εμφανίζεται "ψαλιδισμένο" (αποκομμένο) από την περιοχή που συνορεύει με το δείκτη του ποντικιού.

###### Μέγεθος στοχάστρου

Αυτός ο έλεγχος ορίζει το πάχος του στοχάστρου σε εικονοστοιχεία.

###### Χρώμα στοχάστρου

Αυτός ο έλεγχος επιτρέπει την επιλογή προσαρμοσμένου χρώματος για το στόχαστρο.

###### Ρυθμίσεις χρωμάτων

Σας επιτρέπει να προσαρμόσετε ορισμένα γενικά χαρακτηριστικά των χρωμάτων της μεγεθυσμένης περιοχής.

###### Αντιστροφή χρωμάτων

Εμφανίζει μια αντίστροφη εικόνα (ένα αρνητικό).

###### Φωτεινότητα

Κυμαίνεται μεταξύ -1 και 1 (το -1 αντιστοιχεί στο μαύρο/μηδενική φωτεινότητα· το 1 στο λευκό/απόλυτη φωτεινότητα· το 0 στην "κανονική"/μη τροποποιημένη).

###### Αντίθεση

Κυμαίνεται μεταξύ -1 και 1 (το -1 αντιστοιχεί στο γκρι/μηδενική αντίθεση· το 1 στη μέγιστη αντίθεση· το 0 στην "κανονική"/μη τροποποιημένη).

###### Ρυθμίσεις παρακολούθησης και ευθυγράμμισης

Αυτές οι ρυθμίσεις ελέγχουν την παρακολούθηση του δρομέα του ποντικιού.

###### Δείκτης ποντικιού

Επιλέξτε από τις παρακάτω επιλογές:

###### Στο κέντρο

Όπου δυνατόν, διατηρεί το δείκτη του ποντικιού στο κέντρο της οθόνης. Πρόκειται για την προεπιλεγμένη επιλογή.

###### Κατ' αναλογία

Η θέση του δείκτη στο παράθυρο του μεγεθυντή είναι ανάλογη της πραγματικής του θέσης (χωρίς μεγέθυνση). Για παράδειγμα, αν ο δείκτης του ποντικιού απέχει κατά 25% από την αριστερή πλευρά της επιφάνειας εργασίας, η Όρκα τοποθετεί το μεγεθυσμένο δείκτη σε απόσταση 25% από την αριστερή πλευρά του παραθύρου του μεγεθυντή.

###### Στο σπρώξιμο

Μετακινεί το παράθυρο του μεγεθυντή όσο το δυνατό λιγότερο, αρκεί να παραμένει ο δείκτης του ποντικιού στην οθόνη.

###### Χωρίς

Η μετακίνηση του δείκτη του ποντικιού δεν έχει καμία επίδραση στα περιεχόμενα του παραθύρου του μεγεθυντή.

###### Ο δείκτης ακολουθεί το μεγεθυντή

Αυτή η επιλογή είναι προεπιλεγμένη. Αν ο δείκτης του ποντικιού δεν βρίσκεται στην οθόνη όταν κινείτε για πρώτη φορά το ποντίκι, τότε μεταφέρεται μέσα στο παράθυρο του μεγεθυντή, έτσι ώστε να εξακολουθήσετε να βλέπετε την περιοχή που εργαζόσασταν. Αν η επιλεγμένη λειτουργία παρακολούθησης του δείκτη του ποντικιού είναι 'στο κέντρο', τότε ο δείκτης μεταφέρεται στο κέντρο· διαφορετικά μεταφέρεται στο εστιασμένο αντικείμενο.

###### Έλεγχοι και στοιχεία μενού

Αυτές οι επιλογές ελέγχουν ορισμένα πρόσθετα χαρακτηριστικά του μεγεθυντή.

###### Στο κέντρο

Όταν πλοηγείστε μέσω πληκτρολογίου, ο εστιασμένος έλεγχος ή στοιχείο μενού διατηρούνται στο κέντρο της οθόνης (στο μέτρο του δυνατού).

###### Στο σπρώξιμο

Όταν πλοηγείστε μέσω πληκτρολογίου, το παράθυρο του μεγεθυντή μετακινείται όσο το δυνατό λιγότερο, αρκεί να παραμένει στην οθόνη ο εστιασμένος έλεγχος ή το στοιχείο μενού. Πρόκειται για την προεπιλεγμένη επιλογή.

###### Χωρίς

Η χρήση του πληκτρολογίου για την πλοήγηση σε ελέγχους και στοιχεία μενού δεν έχει καμία επίδραση στα περιεχόμενα του παραθύρου του μεγεθυντή.

###### Ο δείκτης ακολουθεί τα εστιαζόμενα στοιχεία

Αν είναι ενεργοποιημένη αυτή η επιλογή, ο δείκτης του ποντικιού σας ακολουθεί καθώς μετακινείστε μεταξύ στοιχείων μενού και ελέγχων. Η προεπιλεγμένη ρύθμιση είναι να είναι απενεργοποιημένη αυτή η επιλογή.

###### Δρομέας κειμένου

Αυτές οι επιλογές ελέγχουν τη συμπεριφορά του δρομέα κειμένου.

###### Στο κέντρο

Στο μέτρο του δυνατού, ο δρομέας κειμένου διατηρείται στο κέντρο της οθόνης.

###### Στο σπρώξιμο

Όταν μετακινείται ο δρομέας κειμένου, το παράθυρο του μεγεθυντή μετακινείται όσο το δυνατό λιγότερο, αρκεί να παραμένει στην οθόνη ο δρομέας. Πρόκειται για την προεπιλεγμένη επιλογή.

###### Χωρίς

Η μετακίνηση του δρομέα κειμένου δεν έχει καμία επίδραση στα περιεχόμενα του παραθύρου του μεγεθυντή.

###### Περιθώριο στα άκρα

Το περιθώριο αυτό αναφέρεται στο πόσο κοντά στα άκρα της οθόνης επιτρέπεται να φτάσει ο δρομέας πριν αρχίσει να "σπρώχνεται" το παράθυρο του μεγεθυντή. Η τιμή του μπορεί να κυμαίνεται μεταξύ 0 και 50%, όπου το 50% αντιστοιχεί στην επιλογή "στο κέντρο". Η προεπιλεγμένη τιμή είναι 0.

Αυτή η επιλογή είναι διαθέσιμη μόνο αν έχετε επιλέξει τη λειτουργία "Στο σπρώξιμο" για την παρακολούθηση του δρομέα κειμένου.

###### Ρυθμίσεις για προχωρημένους

Αν πατήσετε το κουμπί Ρυθμίσεις για προχωρημένους, στο κάτω μέρος της σελίδας του μεγεθυντή, θα εμφανιστεί ο ακόλουθος διάλογος.

Όρκα Γραφικό περιβάλλον ρύθμισης - Μεγεθυντής - Ρυθμίσεις για προχωρημένους

###### Εξομάλυνση

Διγραμμική ή καθόλου.

###### Φωτεινότητα

Κόκκινο, Πράσινο, Μπλε: Μεμονωμένοι έλεγχοι για την επιλογή προσαρμοσμένων επιπέδων φωτεινότητας. Η επιλογή διαφορετικών επιπέδων φωτεινότητας για κάθε χρώμα σας επιτρέπει να δημιουργήσετε το σχήμα χρωμάτων που σας εξυπηρετεί καλύτερα.

###### Αντίθεση

Κόκκινο, Πράσινο, Μπλε: Μεμονωμένοι έλεγχοι για την επιλογή προσαρμοσμένων επιπέδων αντίθεσης. Αν και δεν έχουν τόσο μεγάλη επίδραση όσο οι αλλαγές στα επίπεδα φωτεινότητας, η επιλογή διαφορετικών επιπέδων φωτεινότητας για κάθε χρώμα σας επιτρέπει να δημιουργήσετε το σχήμα χρωμάτων που σας εξυπηρετεί καλύτερα.

###### Φίλτρα χρωμάτων

Σας επιτρέπει να επιλέξετε ένα από τα φίλτρα αχρωματοψίας της libcolorblind.

Για να χρησιμοποιήσετε αυτή τη λειτουργία πρέπει να εγκαταστήσετε τη libcolorblind και να επανακατασκευάσετε το gnome-mag.

###### Ρυθμίσεις πολλαπλών οθονών - Οθόνη πηγή

Η ΟΘΟΝΗ (DISPLAY) του συστήματος παραθύρων Χ που θα μεγεθυνθεί. Έχει τη μορφή ":0.x", όπου x είναι ο αριθμός της οθόνης τα περιεχόμενα της οποίας θα μεγεθυνθούν.

###### Ρυθμίσεις πολλαπλών οθονών - Οθόνη προορισμού

Η ΟΘΟΝΗ (DISPLAY) του συστήματος παραθύρων Χ όπου θα εμφανιστεί το παράθυρο του μεγεθυντή. Έχει τη μορφή ":0.y", όπου y είναι ο αριθμός της οθόνης στην οποία θα εμφανιστεί το παράθυρο του μεγεθυντή.

##### Αντιστοιχίες πλήκτρων

Όρκα Γραφικό περιβάλλον ρύθμισης - Αντιστοιχίες πλήκτρων

Η σελίδα αντιστοιχιών πλήκτρων σας επιτρέπει να εντοπίζετε και να τροποποιείτε της αντιστοιχίες πλήκτρων της Όρκας.

###### Πλήκτρο/α τροποποίησης της Όρκας

Ο πρώτος έλεγχος στη σελίδα αντιστοιχιών πλήκτρων σας επιτρέπει να εντοπίζετε ποιο ή ποια πλήκτρα λειτουργούν ως "πλήκτρα τροποποίησης της Όρκας". Το πλήκτρο τροποποίησης της Όρκας είναι το πλήκτρο που πατάτε σε συνδυασμό με άλλα πλήκτρα για να δίνετε εντολές στην Όρκα. Για διατάξεις επιτραπέζιου υπολογιστή, το προεπιλεγμένο πλήκτρο της Όρκας είναι το Insert. Για διατάξεις φορητών είναι το Caps Lock. Ανατρέξτε στη Διάταξη πληκτρολογίου επιτραπέζιου υπολογιστή (orca-desktop-keys) ή στη Διάταξη πληκτρολογίου φορητού υπολογιστή (orca-laptop-keys) για τις προεπιλεγμένες τιμές.

Προς το παρόν, δεν μπορείτε να αλλάζετε τα πλήκτρα τροποποίησης της Όρκας μέσω του γραφικού περιβάλλοντος ρύθμισης.

###### Πίνακας αντιστοιχιών πλήκτρων

Ο πίνακας αντιστοιχιών πλήκτρων περιλαμβάνει μία λίστα με τις ενέργειες της Όρκας και τα πλήκτρα που αντιστοιχούν σε καθεμιά από αυτές.

Η στήλη "Λειτουργία" περιγράφει την ενέργεια της Όρκας που θα εκτελεστεί.

Η στήλη "Αντιστοιχία" είναι ο βασικός τρόπος εκτέλεσης της συγκεκριμένης λειτουργίας από το πληκτρολόγιο. Σημειώστε ότι αν στην περιγραφή περιέχεται η λέξη "Όρκα", αυτό σημαίνει ότι πρέπει να πατήσετε το πλήκτρο τροποποίησης της Όρκας μαζί με τα υπόλοιπα πλήκτρα.

Η στήλη "Εναλλακτική αντ." παρέχει έναν εναλλακτικό τρόπο εκτέλεσης της λειτουργίας από το πληκτρολόγιο.

Για να τροποποιήσετε την "Αντιστοιχία" ή την "Εναλλακτική αντ.", χρησιμοποιήστε τα βέλη για να μεταβείτε στο κατάλληλο κελί και πατήστε Return. Στη συνέχεια πατήστε ένα συνδυασμό πλήκτρων και μετά πατήστε ξανά Return για να επιβεβαιώσετε το νέο συνδυασμό. Η νέα αντιστοιχία αποθηκεύεται, και σημειώνεται το κουτάκι επιλογής στην τελευταία στήλη (στήλη "Τροποποιήθηκε"), υποδεικνύοντας ότι τροποποιήθηκε η αντιστοιχία.

Για να αναιρέσετε την τροποποίηση μιας αντιστοιχίας πλήκτρων, χρησιμοποιήστε τα βέλη για να μεταβείτε στη στήλη "Τροποποιήθηκε", αποεπιλέξτε το κουτάκι επιλογής και πατήστε το κουμπί "Εφαρμογή" (Alt A).

Κάτω από τη λίστα των αντιστοιχιών της Όρκας βρίσκεται μια ομάδα εντολών "χωρίς αντιστοιχία":

Όρκα Γραφικό περιβάλλον ρύθμισης - Αντιστοιχίες πλήκτρων - Ομάδα εντολών 'χωρίς αντιστοιχία'

Πρόκειται για εντολές που θα μπορούσαν να είναι ιδιαίτερα χρήσιμες για ορισμένους χρήστες, αλλά είναι περιττές για τους περισσότερους. Αντί να "δεσμεύσουμε" κάποια πλήκτρα για αυτές τις εντολές, τις έχουμε αφήσει χωρίς αντιστοιχίες. Μπορείτε να προσθέσετε μία αντιστοιχία σε οποιαδήποτε από αυτές τις εντολές, σύμφωνα με τη διαδικασία που περιγράφηκε παραπάνω. Επιπλέον, κατά τον ίδιο τρόπο μπορείτε να αφαιρέσετε οποιαδήποτε αντιστοιχία εντολής επιθυμείτε: πατήστε Return για να επεξεργαστείτε την αντιστοιχία και, όταν σας ζητηθεί η νέα αντιστοιχία, πατήστε Delete ή Backspace. Θα ενημερωθείτε για την αφαίρεση της αντιστοιχίας και θα πρέπει να πατήσετε Return για να την επιβεβαιώσετε.

##### Προφορά

Όρκα Γραφικό περιβάλλον ρύθμισης - Προφορά

Ορισμένες φορές ο συνθέτης ομιλίας απλά εκφωνεί λέξεις με λάθος τρόπο. Για παράδειγμα, ίσως θέλετε να ακούτε "Σαββατοκύριακο" αντί για "ΣΚ". Ή μπορεί ο συνθέτης να προφέρει λανθασμένα ένα όνομα ή έναν τεχνικό όρο. Η σελίδα προφοράς σας επιτρέπει να προσθέτετε, να επεξεργάζεστε και να διαγράφετε την προφορά των καταχωρήσεων του λεξικού της Όρκας. Επειδή η σελίδα προφοράς εμφανίζεται και στο διάλογο ρύθμισης μεμονωμένων εφαρμογών που εκκινείται όταν εστιάζετε σε μία εφαρμογή και πατάτε Πλήκτρο_Όρκας Ctrl Διάστημα, μπορείτε να προσαρμόζετε την προφορά ανάλογα με τις απαιτήσεις σας για κάθε μεμονωμένη εφαρμογή.

###### Προσθήκη νέας καταχώρησης στο λεξικό

1. Πατήστε το κουμπί Νέα καταχώρηση (Alt N).

2. Πληκτρολογήστε το κείμενο της νέας καταχώρησης και πατήστε Return για να ολοκληρώσετε την επεξεργασία του αλφαριθμητικού που σας ενδιαφέρει να προσθέσετε.

3. Πηγαίνετε στη στήλη Αλφαριθμητικό αντικατάστασης και πατήστε Return για να το επεξεργαστείτε.

4. Πληκτρολογήστε το κείμενο που θέλετε να εκφωνείται και πατήστε Return για να ολοκληρώσετε την επεξεργασία του αλφαριθμητικού αντικατάστασης.

###### Επεξεργασία υπάρχουσας καταχώρησης λεξικού

1. Μετακινηθείτε στο κελί που επιθυμείτε να επεξεργαστείτε και πατήστε Return για να ξεκινήσετε την επεξεργασία.

2. Αφού κάνετε τις επιθυμητές αλλαγές, πατήστε Return για να ολοκληρώσετε την επεξεργασία.

###### Διαγραφή υπάρχουσας καταχώρησης λεξικού

1. Μετακίνηθείτε στην καταχώρηση που επιθυμείτε να διαγράψετε.

2. Πατήστε το κουμπί Delete ή Alt D.

##### Γνωρίσματα κειμένου

Όρκα Γραφικό περιβάλλον ρύθμισης - Γνωρίσματα κειμένου

Η Όρκα εκφωνεί τις διαθέσιμες πληροφορίες για τα γνωρίσματα κειμένου ενός αντικειμένου, αν πατήσετε Insert F (διάταξη επιτραπέζιων υπολογιστών) ή Caps Lock F (διάταξη φορητών υπολογιστών). Επειδή ο αριθμός των γνωρισμάτων κειμένου είναι μεγάλος και πιθανόν να μη σας ενδιαφέρουν όλα, η καρτέλα "Γνωρίσματα κειμένου" του γραφικού περιβάλλοντος ρύθμισης σας επιτρέπει να προσαρμόζετε τα γνωρίσματα κειμένου που θα παρουσιάζει η Όρκα.

Σε αυτή την καρτέλα περιέχεται μια λίστα γνωρισμάτων κειμένου με τέσσερις στήλες:

- Το όνομα του γνωρίσματος κειμένου.

- Ένα κουτάκι επιλογής που ο χρήστης σημειώνει, αν επιθυμεί την εκφώνηση του συγκεκριμένου γνωρίσματος κειμένου.

- Ένα κουτάκι επιλογής που ο χρήστης σημειώνει, αν επιθυμεί την "υπογράμμιση" του συγκεκριμένου γνωρίσματος κειμένου στην πινακίδα Μπράιγ.

- Μία τροποποιήσιμη αλφαριθμητική τιμή "Παρουσίαση εκτός αν". Οι προεπιλεγμένες ρυθμίσεις δεν προβλέπουν πάντα τιμή για αυτή τη στήλη. Αν υπάρχει τιμή, και αν ο χρήστης έχει επιλέξει την παρουσίαση του συγκεκριμένου γνωρίσματος, η τιμή του γνωρίσματος παρουσιάζεται μόνο αν είναι διαφορετική από την τιμή αυτής της στήλης.

  Για παράδειγμα, η προεπιλογή για το γνώρισμα κειμένου "υπογράμμιση" είναι "όχι". Αν ο χρήστης έχει επιλέξει αυτό το γνώρισμα και το κείμενο δεν είναι υπογραμμισμένο, τότε δεν εκφωνείται το γνώρισμα όταν ο χρήστης πατάει Πλήκτρο_Όρκας F. Αν όμως ο χρήστης επιθυμεί την εκφώνηση του γνωρίσματος σε κάθε περίπτωση, ανεξάρτητα από το αν είναι υπογραμμισμένο το κείμενο, τότε θα πρέπει να επιλέξει το κουτάκι του γνωρίσματος και να εκκαθαρίσει τη στήλη "Παρουσίαση εκτός αν".

- Υπάρχει επίσης και ένα κουμπί Επαναφορά (Alt R) που επαναφέρει τις τιμές της λίστας στην κατάσταση όπου βρίσκονταν την πρώτη φορά που εμφανίστηκε ο διάλογος.

Όταν εμφανίζεται για πρώτη φορά η σελίδα γνωρισμάτων κειμένου, όλα τα σημειωμένα γνωρίσματα τοποθετούνται στην κορυφή της λίστας. Τα γνωρίσματα εμφανίζονται με τη σειρά που θα εκφωνούνται ή θα αποδίδονται σε Μπράιγ.

Αν αποφασίσετε να σημειώσετε και άλλα γνωρίσματα ή να αλλάξετε τη σειρά τους, μπορείτε να χρησιμοποιήσετε τα ακόλουθα τέσσερα κουμπιά:

- Μετακίνηση στην αρχή ( Alt T) - μετακινεί το επιλεγμένο γνώρισμα στην κορυφή της λίστας.

- Μετακίνηση μία θέση πάνω ( Alt U) - μετακινεί το επιλεγμένο γνώρισμα μία θέση προς τα πάνω.

- Μετακίνηση μία θέση κάτω ( Alt D) - μετακινεί το επιλεγμένο γνώρισμα μία θέση προς τα κάτω.

- Μετακίνηση στο τέλος ( Alt B) - μετακινεί το επιλεγμένο γνώρισμα στο τέλος της λίστας.

Κάτω από αυτά τα κουμπιά είναι η ομάδα κουμπιών επιλογής Ένδειξη Μπράιγ. Εδώ μπορείτε να επιλέξετε το κελί ή τα κελιά που θα χρησιμοποιούνται για να υποδεικνύουν ότι το κείμενο διαθέτει τουλάχιστον ένα από τα επιλεγμένα γνωρίσματα. Έχετε τις εξής επιλογές:

- Κανένα (προεπιλογή)

- Κουκίδα 7

- Κουκίδα 8

- Κουκίδες 7 και 8

Μπορείτε να επιλέξετε γνωρίσματα κειμένου για μεμονωμένες εφαρμογές. Η σελίδα γνωρισμάτων κειμένου συμπεριλαμβάνεται στο διάλογο ρυθμίσεων κάθε μεμονωμένης εφαρμογής που εμφανίζεται όταν εστιάζετε στην εφαρμογή και πατάτε Πλήκτρο_Όρκας Ctrl Διάστημα.

#### Εντολές πληκτρολογίου Όρκας

Μπορείτε να βρείτε μία λίστα με όλες τις διαθέσιμες εντολές πληκτρολογίου στη σελίδα Αντιστοιχιών πλήκτρων του γραφικού περιβάλλοντος ρύθμισης της Όρκας (orca-keybindings-page). Για να εμφανίσετε το γραφικό περιβάλλον ρύθμισης της Όρκας, πατήστε Πλήκτρο_Όρκας Διάστημα, όπου το `Πλήκτρο_Όρκας` είναι το Insert για τη διάταξη επιτραπέζιου υπολογιστή και το Caps_Lock για τη διάταξη φορητού υπολογιστή. Σημειώστε ότι μπορείτε, επίσης, να εισέλθετε στη "λειτουργία εκμάθησης" της Όρκας, ενώ εκτελείτε την Όρκα, πατώντας Πλήκτρο_Όρκας H. Στη λειτουργία εκμάθησης η Όρκα παρακρατεί όλα τα πλήκτρα που εισάγετε και σας ενημερώνει για τη λειτουργία τους. Για να εγκαταλείψετε τη λειτουργία εκμάθησης, πατήστε το πλήκτρο Escape.

Η Όρκα προσφέρει ορισμένες επιπλέον εντολές για μεμονωμένες εφαρμογές, όπως το Firefox. Για να δείτε τις επιπλέον εντολές μιας εφαρμογής, πατήστε Ctrl Πλήκτρο_Όρκας Διάστημα, ενώ είναι εστιασμένη η εφαρμογή. Έτσι, εμφανίζεται το γραφικό περιβάλλον ρύθμισης της Όρκας σε λειτουργία "μεμονωμένης εφαρμογής". Οι επιπλέον εντολές εμφανίζονται στη σελίδα Αντιστοιχιών πλήκτρων.

Η επιφάνεια εργασίας GNOME περιέχει και αυτή ορισμένες ενσωματωμένες εντολές πληκτρολογίου που χρησιμοποιούνται για τον έλεγχο της επιφάνειας εργασίας και των εφαρμογών.

ΠΡΟΣΟΧΗ: η λειτουργία MouseKeys του AccessX μπορεί να προκαλέσει παρεμβολές στο πλήκτρο τροποποίησης της Όρκας (δείτε σφάλμα 548169), οδηγώντας σε περίεργες συμπεριφορές. Συγκεκριμένα, το MouseKeys χρησιμοποιεί το πλήκτρο KP_Insert για να εξομοιώνει το πάτημα των κουμπιών του ποντικιού. Αν είναι ενεργοποιημένο το MouseKeys, μπορεί να υπάρξει σύγκρουση μεταξύ KP_Insert και πλήκτρου τροποποίησης Όρκας, με αποτέλεσμα να κολλάει το πλήκτρο τροποποίησης της Όρκας. Μία λύση είναι να χρησιμοποιήσετε τις αντιστοιχίες πλήκτρων της διάταξης φορητού υπολογιστή, που δεν χρησιμοποιούν το αριθμητικό πληκτρολόγιο για τις εντολές της Όρκας. Αν ενεργοποιήσατε το MouseKeys κατά λάθος, μπορείτε να το απενεργοποιήσετε από την εφαρμογή gnome-keyboard-properties.

##### Διάταξη επιφάνειας εργασίας

Ακολουθεί μια λίστα βασικών εντολών πληκτρολογίου της Όρκας για πληκτρολόγια επιτραπέζιων υπολογιστών, ταξινομημένων ανά κατηγορία:

###### Εντολές επίπεδης επισκόπησης

- 7 αριθμ. πληκτρολογίου: Μετακίνηση του δρομέα επίπεδης επισκόπησης στην προηγούμενη γραμμή και ανάγνωση της γραμμής.

- 8 αριθμ. πληκτρολογίου: Ανάγνωση της τρέχουσας γραμμής.

- 9 αριθμ. πληκτρολογίου: Μετακίνηση του δρομέα επίπεδης επισκόπησης στην επόμενη γραμμή και ανάγνωση της γραμμής.

- 4 αριθμ. πληκτρολογίου: Μετακίνηση του δρομέα επίπεδης επισκόπησης στην προηγούμενη λέξη και ανάγνωση της λέξης.

- 5 αριθμ. πληκτρολογίου: Ανάγνωση της τρέχουσας λέξης.

- 6 αριθμ. πληκτρολογίου: Μετακίνηση του δρομέα επίπεδης επισκόπησης στην επόμενη λέξη και ανάγνωση της λέξης.

- 1 αριθμ. πληκτρολογίου: Μετακίνηση του δρομέα επίπεδης επισκόπησης στον προηγούμενο χαρακτήρα και ανάγνωση του χαρακτήρα.

- 2 αριθμ. πληκτρολογίου: Ανάγνωση του τρέχοντος χαρακτήρα.

- 3 αριθμ. πληκτρολογίου: Μετακίνηση του δρομέα επίπεδης επισκόπησης στον επόμενο χαρακτήρα και ανάγνωση του χαρακτήρα.

- / αριθμ. πληκτρολογίου: Αριστερό κλικ στο σημείο όπου βρίσκεται ο δρομέας επίπεδης επισκόπησης.

- * αριθμ. πληκτρολογίου: Δεξί κλικ στο σημείο όπου βρίσκεται ο δρομέας επίπεδης επισκόπησης.

- - αριθμ. πληκτρολογίου: Εναλλαγή μεταξύ των λειτουργιών επίπεδης επισκόπησης και παρακολούθησης εστίασης.

Οι παραπάνω εντολές ισχύουν είτε εργάζεστε με αντικείμενα είτε εργάζεστε με κείμενο. Για παράδειγμα, αν ο δρομέας επίπεδης επισκόπησης βρίσκεται στη γραμμή μενού και πατήσετε την εντολή για "ανάγνωση τρέχουσας γραμμής", θα εκφωνηθούν τα ονόματα όλων των ορατών μενού. Κατά τον ίδιο τρόπο, αν πατήσετε "ανάγνωση επόμενης λέξης" θα εκφωνηθεί το αντικείμενο στα δεξιά του δρομέα επίπεδης επισκόπησης, αν υπάρχει άλλο αντικείμενο στην ίδια γραμμή, ή, διαφορετικά, το πρώτο αντικείμενο της επόμενης γραμμής.

###### Εντολές σελιδοδεικτών

- Alt Insert[1-6]: προσθήκη σελιδοδείκτη για αυτόν τον αριθμό. Αν ο σελιδοδείκτης υπάρχει ήδη, αντικαθίσταται.

- Insert[1-6]: μετάβαση στη θέση στην οποία αντιστοιχεί ο σελιδοδείκτης για αυτόν τον αριθμό.

- Alt Shift[1-6]: "Πού βρίσκομαι;" πληροφορίες για τη θέση του σελιδοδείκτη σε σχέση με τη θέση του δείκτη.

- Insert B και Insert Shift B: μετακίνηση μεταξύ των σελιδοδεικτών μιας συγκεκριμένης εφαρμογής ή σελίδας.

- Alt Insert B: αποθήκευση των σελιδοδεικτών της τρέχουσας εφαρμογής ή σελίδας.

###### Διάφορες λειτουργίες

- Insert Αριθμ. πληκτρολόγιο+: εντολή "εκφώνησης όλων"· διαβάζει το κείμενο από την τρέχουσα θέση του δρομέα μέχρι το τέλος του εγγράφου.

- Insert Αριθμ. πληκτρολόγιο Enter: εντολή "Πού βρίσκομαι;"· εκφωνεί πληροφορίες όπως ο τίτλος του παραθύρου της τρέχουσας εφαρμογής και ο τίτλος του εστιασμένου ελέγχου.

- Insert H: είσοδος στη λειτουργία εκμάθησης της Όρκας (πατήστε Escape για έξοδο).

- Insert F: εκφώνηση πληροφοριών για τη γραμματοσειρά και τα υπόλοιπα γνωρίσματα του τρέχοντος χαρακτήρα.

- Insert Διάστημα: εκκίνηση του διαλόγου ρύθμισης της Όρκας.

- Insert Ctrl Διάστημα: επαναφόρτωση των ρυθμίσεων του χρήστη και, αν χρειάζεται, επανεκκίνηση των υπηρεσιών. Επίσης, εκκίνηση του διαλόγου ρύθμισης της Όρκας για την τρέχουσα εφαρμογή.

- Insert S: ενεργοποίηση ή απενεργοποίηση της ομιλίας.

- Insert F11: εναλλαγή της λειτουργίας ανάγνωσης πινάκων μεταξύ της εκφώνησης ανά κελί ή ανά γραμμή.

- Insert Q: έξοδος από την Όρκα.

###### Εντολές αποσφαλμάτωσης

- Ctrl Alt Insert Home: πληροφορίες για το σενάριο που είναι ενεργό αυτή τη στιγμή.

Οι τρεις εντολές που ακολουθούν χρησιμεύουν μόνο αν η Όρκα έχει εκκινηθεί από εικονική κονσόλα ή μέσω gnome-terminal. Η μόνη έξοδος είναι στην κονσόλα (και όχι σε ομιλία ή Μπράιγ).

- Ctrl Alt Insert End: εκτυπώνει μία λίστα αποσφαλμάτωσης για όλες τις γνωστές εφαρμογές στην κονσόλα όπου εκτελείται η Όρκα.

- Ctrl Alt Insert Page_Up: εκτυπώνει πληροφορίες αποσφαλμάτωσης για τα γονικά/θυγατρικά στοιχεία του εστιασμένου αντικειμένου.

- Ctrl Alt Insert Page_Down: εκτυπώνει πληροφορίες αποσφαλμάτωσης για την ιεραρχία των αντικειμένων της εστιασμένης εφαρμογής.

##### Διάταξη φορητού υπολογιστή

Ακολουθεί μια λίστα βασικών εντολών πληκτρολογίου της Όρκας για πληκτρολόγια φορητών υπολογιστών, ταξινομημένων ανά κατηγορία:

###### Εντολές επίπεδης επισκόπησης

- Caps_Lock U: Μετακίνηση του δρομέα επίπεδης επισκόπησης στην προηγούμενη γραμμή και ανάγνωση της γραμμής. Κάντε διπλό κλικ για να μετακινήσετε την επίπεδη επισκόπηση στην αρχή του τρέχοντος παραθύρου.

- Caps_Lock I: Ανάγνωση της τρέχουσας γραμμής. Κάντε διπλό κλικ για ανάγνωση της τρέχουσας γραμμής μαζί με τις λεπτομέρειες για τη μορφοποίηση και τα κεφαλαία γράμματα.

- Caps_Lock O: Μετακίνηση του δρομέα επίπεδης επισκόπησης στην επόμενη γραμμή και ανάγνωση της γραμμής. Κάντε διπλό κλικ για να μετακινήσετε την επίπεδη επισκόπηση στο τέλος του τρέχοντος παραθύρου.

- Caps_Lock J: Μετακίνηση του δρομέα επίπεδης επισκόπησης στην προηγούμενη λέξη και ανάγνωση της λέξης. Κάντε διπλό κλικ για να μετακινήσετε την επίπεδη επισκόπηση στη λέξη πάνω από την τρέχουσα.

- Caps_Lock K: Ανάγνωση της τρέχουσας λέξης. Κάντε διπλό κλικ για συλλαβισμό της λέξης. Κάντε τριπλό κλικ για φωνητικό συλλαβισμό της λέξης.

- Caps_Lock L: Μετακίνηση του δρομέα επίπεδης επισκόπησης στην επόμενη λέξη και ανάγνωση της λέξης. Κάντε διπλό κλικ για να μετακινήσετε την επίπεδη επισκόπηση στη λέξη κάτω από την τρέχουσα.

- Caps_Lock M: Μετακίνηση του δρομέα επίπεδης επισκόπησης στον προηγούμενο χαρακτήρα και ανάγνωση του χαρακτήρα. Κάντε διπλό κλικ για να μετακινήσετε την επίπεδη επισκόπηση στο τέλος της τρέχουσας γραμμής.

- Caps_Lock Κόμμα: Ανάγνωση του τρέχοντος χαρακτήρα. Κάντε διπλό κλικ για να ακούσετε τη φωνητική εκφορά του χαρακτήρα, αν πρόκειται για γράμμα.

- Caps_Lock Τελεία: Μετακίνηση του δρομέα επίπεδης επισκόπησης στον επόμενο χαρακτήρα και ανάγνωση του χαρακτήρα.

- Caps_Lock 7: Αριστερό κλικ στο σημείο όπου βρίσκεται ο δρομέας επίπεδης επισκόπησης.

- Caps_Lock 8: Δεξί κλικ στο σημείο όπου βρίσκεται ο δρομέας επίπεδης επισκόπησης.

- Caps_Lock p: Εναλλαγή μεταξύ των λειτουργιών επίπεδης επισκόπησης και παρακολούθησης εστίασης.

Οι παραπάνω εντολές ισχύουν είτε εργάζεστε με αντικείμενα είτε εργάζεστε με κείμενο. Για παράδειγμα, αν ο δρομέας επίπεδης επισκόπησης βρίσκεται στη γραμμή μενού και πατήσετε την εντολή για "ανάγνωση τρέχουσας γραμμής", θα εκφωνηθούν τα ονόματα όλων των ορατών μενού. Κατά τον ίδιο τρόπο, αν πατήσετε "ανάγνωση επόμενης λέξης" θα εκφωνηθεί το αντικείμενο στα δεξιά του δρομέα επίπεδης επισκόπησης, αν υπάρχει άλλο αντικείμενο στην ίδια γραμμή, ή, διαφορετικά, το πρώτο αντικείμενο της επόμενης γραμμής.

###### Εντολές σελιδοδεικτών

- Alt Caps_Lock[1-6]: προσθήκη σελιδοδείκτη για αυτόν τον αριθμό. Αν ο σελιδοδείκτης υπάρχει ήδη, αντικαθίσταται.

- Caps_Lock[1-6]: μετάβαση στη θέση στην οποία αντιστοιχεί ο σελιδοδείκτης για αυτόν τον αριθμό.

- Alt Shift[1-6]: "Πού βρίσκομαι;" πληροφορίες για τη θέση του σελιδοδείκτη σε σχέση με τη θέση του δείκτη.

- Caps_Lock B και Caps_Lock Shift B: μετακίνηση μεταξύ των σελιδοδεικτών μιας συγκεκριμένης εφαρμογής ή σελίδας.

- Alt Caps_Lock B: αποθήκευση των σελιδοδεικτών της τρέχουσας εφαρμογής ή σελίδας.

###### Διάφορες λειτουργίες

- Caps_Lock Τόνος: Εντολή "εκφώνησης όλων"· διαβάζει το κείμενο από την τρέχουσα θέση του δρομέα μέχρι το τέλος του εγγράφου.

- Caps_Lock Enter: Εντολή "πού βρίσκομαι;"· εκφωνεί πληροφορίες όπως ο τίτλος του παραθύρου της τρέχουσας εφαρμογής και ο τίτλος του εστιασμένου ελέγχου.

- Caps_Lock H: είσοδος στη λειτουργία εκμάθησης (πατήστε Escape για έξοδο).

- Caps_Lock F: εκφώνηση πληροφοριών για τη γραμματοσειρά και τα υπόλοιπα γνωρίσματα του τρέχοντος χαρακτήρα.

- Caps_Lock Διάστημα: εκκίνηση του διαλόγου ρύθμισης της Όρκας.

- Caps_Lock Ctrl Διάστημα: επαναφόρτωση των ρυθμίσεων του χρήστη και, αν χρειάζεται, επανεκκίνηση των υπηρεσιών. Επίσης, εκκίνηση του διαλόγου ρύθμισης της Όρκας για την τρέχουσα εφαρμογή.

- Caps_Lock S: ενεργοποίηση ή απενεργοποίηση της ομιλίας.

- Caps_Lock F11: εναλλαγή της λειτουργίας ανάγνωσης πινάκων μεταξύ της εκφώνησης ανά κελί ή ανά γραμμή.

- Caps_Lock Q: έξοδος από την Όρκα.

###### Εντολές αποσφαλμάτωσης

- Caps_Lock Alt Ctrl Home: πληροφορίες για το σενάριο που είναι ενεργό αυτή τη στιγμή.

Οι τρεις εντολές που ακολουθούν χρησιμεύουν μόνο αν η Όρκα έχει εκκινηθεί από εικονική κονσόλα ή μέσω gnome-terminal, καθώς η μόνη έξοδος θα είναι στην κονσόλα (και όχι σε ομιλία ή Μπράιγ).

- Caps_Lock Alt Ctrl End: εκτυπώνει μία λίστα αποσφαλμάτωσης για όλες τις γνωστές εφαρμογές στην κονσόλα όπου εκτελείται η Όρκα.

- Caps_Lock Alt Ctrl Page_Up: εκτυπώνει πληροφορίες αποσφαλμάτωσης για τα γονικά/θυγατρικά στοιχεία του εστιασμένου αντικειμένου.

- Caps_Lock Alt Ctrl Page_Down: εκτυπώνει πληροφορίες αποσφαλμάτωσης για την ιεραρχία των αντικειμένων της εστιασμένης εφαρμογής.

#### Πληροφορίες για μεμονωμένες εφαρμογές

##### Προσιτές εφαρμογές

Η Όρκα έχει σχεδιαστεί έτσι ώστε να μπορεί να συνεργαστεί με όλες τις εφαρμογές και τα βοηθήματα που υποστηρίζουν το AT-SPI (Διεπαφή Παροχής Υπηρεσιών Βοηθητικών Τεχνολογιών). Αυτό ισχύει για την επιφάνεια εργασίας GNOME και τις εφαρμογές που τη συνοδεύουν: OpenOffice, Firefox, και πλατφόρμα Java. Ορισμένες εφαρμογές λειτουργούν καλύτερα από άλλες, πάντως η κοινότητα της Όρκας εργάζεται σκληρά προκειμένου να προσφέρει υψηλή ποιότητα πρόσβασης για όλο και περισσότερες εφαρμογές.

##### Ρύθμιση μεμονωμένων εφαρμογών

Για να προσαρμόσετε τις ρυθμίσεις σας για μια μεμονωμένη εφαρμογή, πρέπει πρώτα να εκκινήσετε την εφαρμογή. Βεβαιωθείτε ότι είναι εστιασμένη η εφαρμογή και πατήστε Πλήκτρο_Όρκας Ctrl Διάστημα (η προεπιλογή είναι Insert Ctrl Διάστημα αν χρησιμοποιείτε διάταξη επιτραπέζιου υπολογιστή).

Έτσι, εμφανίζεται ένα παράθυρο διαλόγου με καρτέλες, που μοιάζει αρκετά με το διάλογο ρύθμισης της Όρκας, αλλά παρουσιάζει τις εξής διαφορές:

1. Δε διαθέτει την αρχική σελίδα Γενικά.

2. Τα πολυδύναμα πλαίσια Σύστημα ομιλίας και Συνθέτης ομιλίας της σελίδας ομιλίας θα είναι απενεργοποιημένα (γκρίζα).

3. Οι αντιστοιχίες πλήκτρων της συγκεκριμένης εφαρμογής εμφανίζονται στην κορυφή της λίστας της σελίδας αντιστοιχιών πλήκτρων.

4. Στο τέλος των καρτελών μπορεί να υπάρχει μια νέα καρτέλα με ρυθμίσεις για τη συγκεκριμένη επιλογή. Θυμηθείτε ότι αν πατήσετε το πλήκτρο End, ενώ έχετε εστιάσει στη λίστα καρτελών, θα μεταβείτε απευθείας στη δεξιότερη καρτέλα.

Ρυθμίστε τις προτιμήσεις της συγκεκριμένης εφαρμογής με τον ίδιο τρόπο που ρυθμίσατε και τις γενικές προτιμήσεις της Όρκας. Για παράδειγμα, μπορεί γενικά στην Όρκα να έχετε απενεργοποιήσει την Ανακοίνωση πλήκτρων, αλλά να θέλετε να την ενεργοποιήσετε συγκεκριμένα για το gcalctool (Αριθμομηχανή GNOME).

Αφού επιλέξετε τις ρυθμίσεις της αρεσκείας σας για την εφαρμογή, πατήστε το κουμπί Εντάξει. Οι ρυθμίσεις θα αποθηκευτούν στον κατάλογο `~/.orca/app-settings` σε ένα αρχείο με το όνομα `<ΟΝΟΜΑΕΦΑΡΜ>.py`, όπου το `<ΟΝΟΜΑΕΦΑΡΜ>` αντιστοιχεί στο όνομα της εφαρμογής.

Τα αρχεία αυτά δημιουργούνται αυτόματα από την Όρκα. Τα περιεχόμενα τους αντικαθίστανται κάθε φορά που αλλάζετε τις ρυθμίσεις μιας εφαρμογής.

Αν θέλετε να έχετε ορισμένες επιπλέον εξειδικευμένες ρυθμίσεις για μια εφαρμογή ή να βεβαιωθείτε ότι δεν θα χάσετε τον κώδικα, τότε μπορείτε να τα τοποθετήσετε σε αρχείο με το όνομα `~/.orca/app-settings/<ΟΝΟΜΑΕΦΑΡΜ>-customizations.py`. Το αρχείο αυτό θα διαβάζεται αυτόματα όποτε φορτώνονται οι ρυθμίσεις για την εφαρμογή `<ΟΝΟΜΑΕΦΑΡΜ>`.

Σημειώστε ότι αυτή είναι μια προχωρημένη λειτουργία που δεν ενδιαφέρει τους περισσότερους χρήστες. Απλά, είναι στη διάθεσή σας σε περίπτωση που σας χρειαστεί.

Υπάρχει ένα γνωστό σφάλμα (χαρακτηριστικό θα το αποκαλούσαν κάποιοι) που προσπαθούμε να εντοπίσουμε και να διορθώσουμε:

Αν αλλάξετε μία ή περισσότερες αντιστοιχίες πλήκτρων μεμονωμένης εφαρμογής, οι αλλαγές δεν θα εφαρμοστούν αν δεν πατήσετε το κουμπί Εντάξει. Η προσωρινή λύση είναι να επανεκκινήσετε την Όρκα, ή να χρησιμοποιήσετε το Alt-Tab, πρώτα για να μεταβείτε σε άλλη εφαρμογή, και μετά για να επιστρέψετε στην εφαρμογή της οποίας αλλάξατε τις αντιστοιχίες πλήκτρων.

#### Μπράιγ

Η Orca χρησιμοποιεί το BrlTTY για την υποστήριξη Μπράιγ. Σε συστήματα Linux το BrlTTY χρησιμοποιείται για πρόσβαση στη λειτουργία κειμένου της πλατφόρμας. Σε μια συνηθισμένη εγκατάσταση Linux που υποστηρίζει Μπράιγ, το BrlTTY εκτελείται ήδη και παρέχει πρόσβαση στις κονσόλες κειμένου. Όταν εκκινείται η Όρκα, συνδέεται στο BrlTTY. Αν μεταβείτε από την κονσόλα κειμένου σε συνεδρία X Windows, η πινακίδα Μπράιγ θα σας ακολουθήσει αυτομάτως και θα προβάλει το περιεχόμενο που σας παρουσιάζει η Όρκα.

Η Orca προσπαθεί να υποστηρίζει διάφορες εκδόσεις του BrlTTY. Επί του παρόντος η Όρκα λειτουργεί καλύτερα με την έκδοση BrlTTY 3.8 ή νεότερες, ενώ λειτουργεί ικανοποιητικά και με το BrlTTY 3.7.2. Στη συνέχεια του εγγράφου περιέχονται πληροφορίες για τη χρήση της Όρκας με το BrlTTY 3.8.

Ακολουθούν οδηγίες για την εγκατάσταση/ρύθμιση του BrlTTY για Ubuntu και Solaris. Και στις δύο περιπτώσεις, πρέπει πρώτα να λάβετε το brltty-3.8.tar.gz από την ιστοσελίδα του BrlTTY.

##### BrlTTY 3.8 σε Ubuntu

Καταρχάς, ρυθμίστε το περιβάλλον build για να κάνει το build του BrlTTY. Πολλές από αυτές τις ρυθμίσεις γίνονται αυτομάτως στο Ubuntu, καθώς ήδη υπάρχουν πακέτα όπως το G++. Επιπλέον, πρέπει να εγκαταστήσετε τα tcl, Pyrex, και το περιβάλλον προγραμματισμού του Python (Python developer environment). Για αυτό, εκτελέστε τις ακόλουθες εντολές ως `root`:

    apt-get build-dep brltty
    apt-get install tcl8.4 python-pyrex python-dev

Αφού ολοκληρώσετε το build του BrlTTY, καλό θα ήταν να μη ρυθμίσετε το πακέτο με το --prefix=/usr. Είναι προτιμότερο να χρησιμοποιήσετε την τυπική διαδικασία, εκτελώντας τις ακόλουθες εντολές ως `root`:

    gunzip -c brltty-3.8.tar.gz | tar xvf -
    cd brltty-3.8
    ./autogen
    ./configure
    make
    make install

Εκτελέστε το BrlTTY ως `root`:

    /bin/brltty -bauto -d/dev/ttyUSB0

Αν το επιθυμείτε , μπορείτε να αφαιρέσετε το υπάρχον `/sbin/brltty` και να το αντικαταστήσετε με το `/bin/brltty`, είτε αντιγράφοντας το `/bin/brltty` στο `/sbin/brltty` είτε χρησιμοποιώντας συμβολικό σύνδεσμο. Φυσικά, αναλαμβάνετε όλη την ευθύνη για αυτή την αλλαγή.

#### Συνηθισμένα προβλήματα

##### Η επιφάνεια εργασίας δεν ανταποκρίνεται. Τι να κάνω;

Πατήστε Alt F2 ή Meta R για να ανοίξετε το διάλογο Εκτέλεσης και επανεκκινήστε την Όρκα, επαναπληκτρολογώντας `orca` και πατώντας Enter. Αυτό θα αναγκάσει όλες τις υπάρχουσες διεργασίες της Όρκας σε έξοδο και θα επανεκκινήσει την Όρκα. Αυτή η εντολή ίσως να επιτρέψει στην επιφάνεια εργασίας να ξεκολλήσει (το πρόβλημα συνήθως οφείλεται στη συμπεριφορά κάποιας εφαρμογής).

Αν δεν μπορείτε να μεταβείτε σε τερματικό, δοκιμάστε να πατήσετε Ctrl Alt Backspace για να αποσυνδεθείτε από τον εξυπηρετητή X. Κανονικά, έτσι επιστρέφετε στην οθόνη εισόδου.

## Κινητικά προβλήματα

Τα κινητικά προβλήματα μπορεί να οφείλονται, μεταξύ άλλων, σε αρθρίτιδα, εγκεφαλικό, εγκεφαλική παράλυση, Πάρκινσον, σκλήρυνση κατά πλάκας, απώλεια μελών ή δακτύλων. Εξαιτίας της μειωμένης ικανότητας ελέγχου ή της εξασθένισης των μυών, η χρήση απλών πληκτρολογίων και ποντικιών καθίσταται δυσχερής. Για παράδειγμα, ορισμένα άτομα δεν μπορούν να πατήσουν δύο πλήκτρα ταυτόχρονα, ενώ άλλα τείνουν να πατούν πολλά πλήκτρα μαζί ή να ξαναπατούν κατά λάθος το ίδιο πλήκτρο. Τέλος, τα άτομα που χρησιμοποιούν μόνο το ένα χέρι μπορεί να αντιμετωπίζουν προβλήματα με ορισμένες ενέργειες που εκτελούνται μέσω πληκτρολογίου και ποντικιού.

Οι τεχνολογίες που μπορούν να βοηθήσουν τα άτομα με κινητικά προβλήματα είναι οι εξής:

- Πληκτρολόγιο οθόνης - Επιτρέπει στους χρήστες να επιλέγουν πλήκτρα χρησιμοποιώντας διάφορες μεθόδους κατάδειξης, όπως συσκευές κατάδειξης, διακόπτες, συσκευές σημάτων Μορς.

- Βελτιώσεις ποντικιού και πληκτρολογίου - Χρήσιμες για χρήστες που αντιμετωπίζουν προβλήματα στην πληκτρολόγηση και τον έλεγχο του ποντικιού και/ή του πληκτρολογίου.

### Πληκτρολόγιο Οθόνης GNOME (gok)

Η εφαρμογή Πληκτρολόγιο Οθόνης προβάλλει εικονικά πληκτρολόγια στην επιφάνεια εργασίας. Μπορείτε να χρησιμοποιήσετε ένα απλό ποντίκι ή μια εναλλακτική συσκευή κατάδειξης για να χρησιμοποιήσετε τα πληκτρολόγια αυτά. Το Πληκτρολόγιο Οθόνης προβάλλει τους ακόλουθους τύπους πληκτρολογίων:

- Πληκτρολόγια σύνθεσης, που σας επιτρέπουν να συνθέτετε κείμενο. Για να εισάγετε αλφαριθμητικούς χαρακτήρες, επιλέγετε τους χαρακτήρες από το πληκτρολόγιο σύνθεσης.

- Δυναμικά πληκτρολόγια, που αντιστοιχούν στις εφαρμογές που εκτελούνται τη συγκεκριμένη χρονική στιγμή. Για παράδειγμα, το Πληκτρολόγιο Οθόνης δημιουργεί δυναμικά πληκτρολόγια που περιέχουν πλήκτρα για τις εφαρμογές και τα μενού των εφαρμογών που εκτελούνται στην επιφάνεια εργασίας.

Για να χρησιμοποιήσετε τα περισσότερα από τα διαθέσιμα εργαλεία προσιτότητας, θα πρέπει πρώτα να ενεργοποιήσετε τις υπηρεσίες βοηθητικών τεχνολογιών.

1. Επιλέξτε Σύστημα Προτιμήσεις Βοηθητικές τεχνολογίες.

2. Επιλέξτε Ενεργοποίηση βοηθητικών τεχνολογιών και μετά πατήστε Κλείσιμο και αποσύνδεση.

3. Συνδεθείτε και πάλι. Οι υπηρεσίες βοηθητικών τεχνολογιών ενεργοποιούνται αυτόματα.

### Μεγιστοποίηση παραθύρων εφαρμογών για χρήστες πληκτρολογίου οθόνης

Αν χρησιμοποιείτε το Πληκτρολόγιο οθόνης, δεν μπορείτε να χρησιμοποιείτε καμία εφαρμογή σε λειτουργία πλήρους οθόνης, γιατί τότε το παράθυρο της εφαρμογής θα κρύβει το Πληκτρολόγιο οθόνης.

Για να αλλάξετε το μέγεθος του παραθύρου της εφαρμογής σας, έτσι ώστε να το συνδυάσετε με το Πληκτρολόγιο οθόνης, ακολουθήστε τα παρακάτω βήματα:

1. Αφήστε απενεργοποιημένη τη λειτουργία πλήρους οθόνης της εφαρμογής.

2. Εστιάστε στο παράθυρο της εφαρμογής.

3. Πατήστε F10 για να μεγιστοποιήσετε την εφαρμογή.

### Βελτιώσεις ποντικιού και πληκτρολογίου

Αυτή η ενότητα περιγράφει πώς μπορούν να τροποποιηθούν οι ρυθμίσεις του ποντικιού και του πληκτρολογίου για να είναι προσιτές σε περισσότερους χρήστες.

#### Ρύθμιση ποντικιού

Χρησιμοποιήστε το εργαλείο προτιμήσεων Ποντίκι για να ρυθμίσετε το ποντίκι έτσι ώστε να ανταποκρίνεται στις απαιτήσεις σας. Για να ανοίξετε το εργαλείο προτιμήσεων Ποντίκι, επιλέξτε Σύστημα Προτιμήσεις Ποντίκι. Θα εμφανιστεί ο διάλογος Προτιμήσεις ποντικιού.

##### Ρύθμιση συμπεριφοράς ποντικιού

Οι ακόλουθες ενότητες περιγράφουν πώς μπορείτε να τροποποιήσετε τη συμπεριφορά του ποντικιού, έτσι ώστε να ανταποκρίνεται στις απαιτήσεις σας.

###### Ρύθμιση ποντικιού για αριστερόχειρη χρήση

Για να ρυθμίσετε το ποντίκι για αριστερόχειρη χρήση, κάνετε κλικ στην καρτέλα Γενικά του διαλόγου Προτιμήσεις ποντικιού και σημειώστε την επιλογή Προσανατολισμός ποντικιού για αριστερόχειρες. Το σύστημα ανταλλάσσει αμέσως τις λειτουργίες του αριστερού κουμπιού του ποντικιού με αυτές του δεξιού, και αντίστροφα.

###### Ρύθμιση συμπεριφοράς διπλού κλικ

Αν αντιμετωπίζετε προβλήματα με το διπλό κλικ, μπορείτε να αυξήσετε το χρονικό διάστημα που περνάει μεταξύ του πρώτου και του δεύτερου κλικ ενός διπλού κλικ. Για παράδειγμα, αν το χρονικό περιθώριο είναι 0,4 δευτερόλεπτα, τότε το δεύτερο κλικ θα πρέπει να γίνει πριν περάσουν 0,4 δευτερόλεπτα από το πρώτο κλικ. Αν το δεύτερο κλικ καθυστερήσει περισσότερο από 0,4 δευτερόλεπτα, τότε το σύστημα θα θεωρήσει ότι έγιναν δύο μονά κλικ.

Για να ρυθμίσετε το χρονικό περιθώριο για το διπλό κλικ, εκτελέστε τα παρακάτω βήματα:

1. Κάνετε κλικ στην καρτέλα Γενικά στο διάλογο Προτιμήσεις ποντικιού.

2. Χρησιμοποιήστε το πλήκτρο αυξομείωσης Διάρκεια διπλού κλικ για να καθορίσετε τον αριθμό των δευτερολέπτων που μεσολαβούν μεταξύ των δύο κλικ ενός διπλού κλικ. Μετακινώντας το πλήκτρο αυξομείωσης προς τα δεξιά, η διάρκεια αυξάνεται κατά διαστήματα των 0,1 δευτερολέπτων τη φορά. Κατά τον ίδιο τρόπο, μετακινώντας το πλήκτρο αυξομείωσης προς τα αριστερά, η διάρκεια μειώνεται κατά διαστήματα των 0,1 δευτερολέπτων τη φορά.

3. Κάνετε διπλό κλικ στο φωτάκι στα δεξιά της μπάρας αυξομείωσης για να δοκιμάσετε τη νέα ρύθμιση. Αν κάνετε τα δύο κλικ του διπλού κλικ εντός του καθορισμένου χρονικού περιθωρίου, το φωτάκι ανάβει πλήρως και φωτίζει και την περιοχή γύρω του. Αν δεν κάνετε το διπλό κλικ εντός του καθορισμένου χρονικού περιθωρίου, το φωτάκι δεν θα ανάψει πλήρως. Σε αυτή την περίπτωση θα πρέπει να αυξήσετε το χρονικό περιθώριο και να δοκιμάσετε ξανά. Όταν το φωτάκι ανάψει πλήρως, τότε θα έχετε ορίσει το κατάλληλο χρονικό περιθώριο για τις απαιτήσεις σας.

###### Αλλαγή μεγέθους δείκτη ποντικιού

Για να τροποποιήσετε το μέγεθος του δείκτη του ποντικιού που εμφανίζεται στην επιφάνεια εργασίας, ακολουθήστε τα παρακάτω βήματα:

1. Στην καρτέλα Θέμα του διαλόγου Προτιμήσεις θέματος, κάνετε κλικ στο κουμπί Προσαρμογή. Στο διάλογο που εμφανίζεται, επιλέξτε την καρτέλα Δείκτης.

2. Θα εμφανιστεί μια λίστα των διαθέσιμων θεμάτων και μεγεθών για τους δείκτες.

3. Κανονικά, το GNOME δεν περιλαμβάνει επιπλέον θέματα δεικτών. Για πληροφορίες σχετικά με την εγκατάσταση και χρήση δεικτών, συμβουλευθείτε τον Οδηγό χρήστη.

Σε ορισμένες πλατφόρμες απαιτείται να γίνει αποσύνδεση και νέα είσοδος για να εφαρμοστούν οι αλλαγές αυτές.

###### Εντοπισμός δείκτη ποντικιού

Αν δυσκολεύεστε να εντοπίσετε το δείκτη του ποντικιού στην οθόνη, μπορείτε να ενεργοποιήσετε τη δυνατότητα επισήμανσης του δείκτη, όποτε πατάτε το πλήκτρο Control. Για να ενεργοποιήσετε αυτή την επιλογή, κάνετε κλικ στην καρτέλα Γενικά του διαλόγου Προτιμήσεις ποντικιού και επιλέξτε Προβολή της θέσης του δρομέα όταν πατιέται το πλήκτρο Control. Έτσι, όποτε πατέτε το Control, το σύστημα θα εμφανίζει έναν κινούμενο στόχο για να επισημάνει τη θέση του δείκτη.

Σε ορισμένες πλατφόρμες απαιτείται να γίνει αποσύνδεση και νέα είσοδος για να εφαρμοστούν οι αλλαγές αυτές.

###### Ρύθμιση ταχύτητας και ευαισθησίας ποντικιού

Για να ρυθμίσετε την ταχύτητα και την ευαισθησία του ποντικιού, εκτελέστε τα παρακάτω βήματα:

1. Κάνετε κλικ στην καρτέλα Γενικά στο διάλογο Προτιμήσεις ποντικιού.

2. Επιλέξτε ρυθμίσεις για τις παρακάτω επιλογές:

   Ταχύτητα

3. Χρησιμοποιήστε το πλήκτρο αυξομείωσης για να καθορίσετε την ταχύτητα με την οποία ο δείκτης κινείται στην οθόνη, όταν κινείται το ποντίκι.

   Αν επιλεγεί χαμηλή ταχύτητα, ο δείκτης μετακινείται με ταχύτητα κοντά στην ταχύτητα της πραγματικής μετακίνησης του ποντικιού. Άρα, θα πρέπει να διανύετε μεγάλες αποστάσεις με το ποντίκι σας για να καλύψετε ολόκληρη την οθόνη. Αν επιλεγεί υψηλή ταχύτητα, ο δείκτης μετακινείται ταχύτερα από το πραγματικό ποντίκι. Άρα, θα πρέπει να διανύετε μικρές αποστάσεις με το ποντίκι σας για να καλύψετε ολόκληρη την οθόνη.

Ευαισθησία

- Χρησιμοποιήστε το πλήκτρο αυξομείωσης για να καθορίσετε την ευαισθησία του δείκτη στις μετακινήσεις του ποντικιού. Αν μετακινήσετε το πλήκτρο προς τα δεξιά η ευαισθησία αυξάνεται, ενώ αν το μετακινήσετε προς τα αριστερά η ευαισθησία μειώνεται.

Κατώφλι

- Χρησιμοποιήστε το πλήκτρο αυξομείωσης για να καθορίσετε την απόσταση που πρέπει να διανύσει ένα αντικείμενο πριν η ενέργεια αυτή θεωρηθεί ως ενέργεια συρσίματος και απόθεσης.

##### Ρύθμιση δρομέα

Η παρακάτω ενότητα περιγράφει τον τρόπο τροποποίησης της εμφάνισης του δρομέα.

###### Διακοπή αναβοσβησίματος δρομέα

Για να μην αναβοσβήνει ο δρομέας όταν βρίσκεται σε πλαίσια κειμένου ή αλλού, εκτελέστε τα παρακάτω βήματα:

1. Επιλέξτε Σύστημα Προτιμήσεις Πληκτρολόγιο για να εκκινήσετε το εργαλείο προτιμήσεων Πληκτρολόγιο.

2. Στην καρτέλα Γενικά, αποεπιλέξτε την επιλογή Αναβοσβήνει σε πεδία και πλαίσια κειμένου.

##### Χρήση πληκτρολογίου για εξομοίωση του ποντικιού

Αν αντιμετωπίζετε δυσκολίες στη χρήση ποντικιού, μπορείτε να χρησιμοποιήσετε το πληκτρολόγιο για να επιτελέσετε τις λειτουργίες του ποντικιού. Δείτε την dtconfig-14 του οδηγού για περισσότερες πληροφορίες.

#### Ρύθμιση προσιτού πληκτρολογίου

Χρησιμοποιήστε το εργαλείο προτιμήσεων Πληκτρολόγιο για να ρυθμίσετε τις επιλογές προσιτότητας του πληκτρολογίου. Για να ανοίξετε το εργαλείο προτιμήσεων Πληκτρολόγιο, επιλέξτε Σύστημα Προτιμήσεις Πληκτρολόγιο.Μπορείτε να ενεργοποιήσετε τις επιλογές προσιτότητας από την καρτέλα Προσιτότητα.

Η καρτέλα προσιτότητα παρέχει τις ακόλουθες επιλογές:

"Να επιτρέπεται η ενεργοποίηση/απενεργοποίηση των λειτουργιών προσιτότητας από το πληκτρολόγιο" (Alt-A): Καθορίζει το αν θα μπορούν να ενεργοποιούνται ή απενεργοποιούνται οι λειτουργίες προσιτότητας του πληκτρολογίου μέσω ενός συνδυασμού πλήκτρων.

Προσομοίωση ταυτόχρονων πατημάτων πλήκτρων (Alt-S): Σας επιτρέπει να εισάγετε ένα ένα πολλαπλά πλήκτρα τροποποίησης, τα οποία θα εκλαμβάνονται ως ένας ενιαίος συνδυασμός πλήκτρων. Αυτή η λειτουργία προσιτότητας του πληκτρολογίου είναι γνωστή ως "διαδοχικά πλήκτρα".

Απενεργοποίηση αν δύο πλήκτρα πατηθούν ταυτόχρονα (Alt-B): Αυτόματη έξοδος από τη λειτουργία διαδοχικών πλήκτρων όποτε εισάγετε κανονικά ένας συνδυασμός πλήκτρων (δηλαδή, όταν τα πλήκτρα εισάγονται ταυτόχρονα και όχι διαδοχικά).

Αποδοχή μόνο μακρών πατημάτων πλήκτρων (Alt-O): Σε αυτή τη λειτουργία, τα πλήκτρα θα πρέπει να παραμένουν πατημένα για συγκεκριμένο χρονικό διάστημα, πριν γίνουν αποδεκτά. Αυτή η λειτουργία προσιτότητας είναι γνωστή ως "αργά πλήκτρα". Σε αυτό το τμήμα της καρτέλας Προσιτότητα υπάρχει και ένα πλήκτρο αυξομείωσης της Καθυστέρησης (Alt-D) για να επιλέξετε το χρονικό διάστημα που θα πρέπει να καθυστερήσει το πάτημα μέχρι να γίνει αποδεκτό το πλήκτρο.

Να αγνοούνται τα γρήγορα διπλά πατήματα πλήκτρων (Alt-I): Σε αυτή τη λειτουργία, τα διαδοχικά πατήματα του ίδιου πλήκτρου ερμηνεύονται ως ένα μόνο πάτημα του πλήκτρου. Αυτή η λειτουργία προσιτότητας είναι γνωστή ως "πλήκτρα αναπήδησης". Σε αυτό το τμήμα της καρτέλας Προσιτότητα υπάρχει και ένα πλήκτρο αυξομείωσης της Καθυστέρησης (Alt-Ε) για να επιλέξετε το χρονικό διάστημα κατά το οποίο αγνοούνται τα διαδοχικά πατήματα πλήκτρων.

#### Ρύθμιση ποντικιού πληκτρολογίου

Χρησιμοποιήστε το εργαλείο προτιμήσεων Πληκτρολόγιο για να επιλέξετε την προσομοίωση του ποντικιού. Για να ανοίξετε το εργαλείο προτιμήσεων Πληκτρολόγιο, επιλέξτε Σύστημα Προτιμήσεις Πληκτρολόγιο. Μπορείτε να ενεργοποιήσετε τις επιλογές της προσομοίωσης από την καρτέλα Προσομοίωση ποντικιού.

"Να επιτρέπεται ο έλεγχος του δείκτη με το πληκτρολόγιο" (Alt-A): καθορίζει αν το πληκτρολόγιο θα μπορεί να χρησιμοποιείται για τον έλεγχο του δείκτη του ποντικιού.

Επιτάχυνση (Alt-C): Καθορίζει πόσο γρήγορα θα επιταχύνεται η κίνηση του ποντικιού όταν πιέζονται τα πλήκτρα κατεύθυνσης του πληκτρολογίου.

Ταχύτητα (Alt-S): Καθορίζει πόσα γρήγορα θα κινείται ο δείκτης του ποντικιού όταν πιέζονται τα πλήκτρα κατεύθυνσης του πληκτρολογίου.

Καθυστέρηση: καθορίζει κατά πόσο θα μειώνεται το αποτέλεσμα ενός πατήματος πλήκτρου (από καθόλου ως το να αγνοείται πλήρως), όταν πιέζονται τα πλήκτρα κατεύθυνσης του πληκτρολογίου.

#### MouseTweaks

Το MouseTweaks είναι μια συλλογή από λειτουργίες βελτίωσης της προσιτότητας για συσκευές κατάδειξης. Το πακέτο `mousetweaks` παρέχει τις λειτουργίες που εμφανίζονται στην καρτέλα Προσιτότητα του εργαλείου προτιμήσεων Ποντίκι. Επίσης, περιλαμβάνει δύο μικροεφαρμογές για τον πίνακα εφαρμογών που σχετίζονται με την προσιτότητα του ποντικιού. Συγκεκριμένα:

- Επιτρέπει στους χρήστες να πραγματοποιούν ένα δευτερεύον κλικ, πατώντας και κρατώντας πατημένο το πρωτεύον κουμπί του ποντικιού.

- Προσφέρει μια δυνατότητα πραγματοποίησης διαφόρων κλικ χωρίς της χρήση κανενός υλικού κουμπιού. Στο πλαίσιο αυτό μπορεί να χρησιμοποιηθεί η μικροεφαρμογή Κλικ παραμονής για την επιλογή του τύπου κλικ.

- Προσφέρει τη μικροεφαρμογή Σύλληψης δείκτη. Αυτή η μικροεφαρμογή ορίζει μια περιοχή του πίνακα εφαρμογών μέσα στην οποία συλλαμβάνεται και περιορίζεται ο δείκτης, μέχρι να τον απελευθερώσει ο χρήστης χρησιμοποιώντας έναν προκαθορισμένο συνδυασμό πλήκτρων και κουμπιών.

Μπορείτε να βρείτε τις περισσότερες από τις ρυθμίσεις προσιτότητας του ποντικιού επιλέγοντας Σύστημα Προτιμήσεις Ποντίκι και μεταβαίνοντας στην καρτέλα Προσιτότητας. Προαιρετικά, μπορείτε επίσης να προσθέσετε δύο μικροεφαρμογές στη γραμμή μενού ή τον πίνακα εφαρμογών του GNOME (δείτε τις ενότητες που ακολουθούν). Για περισσότερες λεπτομέρειες, μπορείτε να διαβάσετε το εγχειρίδιο, επιλέγοντας Βοήθεια από το σχετικό μενού της μικροεφαρμογής Κλικ παραμονής.

##### Προσομοίωση δευτερεύοντος κλικ

Μπορείτε να πραγματοποιείτε δευτερεύον (δεξί) κλικ χρησιμοποιώντας το πρωτεύον κουμπί, το οποίο θα κρατάτε πατημένο για συγκεκριμένο χρονικό διάστημα.

##### Κλικ παραμονής

Μπορείτε να πραγματοποιείτε κλικ αναγκάζοντας το δείκτη του ποντικιού να παραμείνει σε ένα δοσμένο σημείο για δοσμένο χρονικό διάστημα. Σε αυτή τη λειτουργία, ο τύπος του κλικ καθορίζεται από το παράθυρο Τύπου κλικ, από τη μικροεφαρμογή Κλικ παραμονής ή από την κατεύθυνση προς την οποία θα μετακινήσετε το ποντίκι σας μετά το πέρας του χρόνου παραμονής. Οι διαθέσιμοι τύποι είναι απλό, διπλό, συρσίματος και δευτερεύον (δεξί) κλικ.

Μπορείτε να εγκαταστήσετε τη μικροεφαρμογή Κλικ παραμονής με δεξί κλικ στη γραμμή μενού ή τον πίνακα εφαρμογών και επιλογή Προσθήκη στον πίνακα εφαρμογών, Κλικ παραμονής, Προσθήκη.

##### Σύλληψη δείκτη

Μπορείτε να κλειδώσετε το δείκτη του ποντικιού σε μια περιοχή της οθόνης, ώστε η συσκευή κατάδειξης να είναι ελεύθερη να χρησιμοποιηθεί για άλλες λειτουργίες. Για παράδειγμα, αυτή η δυνατότητα επιτρέπει σε χρήστες ηλεκτροκίνητων αμαξιδίων να ελέγχουν τόσο το αμαξίδιο όσο και το δείκτη του ποντικιού με το ίδιο joystick.

Η μικροεφαρμογή Σύλληψης δείκτη δημιουργεί μια τέτοια περιοχή στον πίνακα εφαρμογών. Ο χρήστης μπορεί λοιπόν να κλειδώνει το δείκτη και να τον απελευθερώνει με συγκεκριμένη ενέργεια.

Μπορείτε να εγκαταστήσετε τη μικροεφαρμογή Σύλληψη δείκτη με δεξί κλικ στη γραμμή μενού ή τον πίνακα εφαρμογών και επιλογή Προσθήκη στον πίνακα εφαρμογών, Σύλληψη δείκτη, Προσθήκη.

Μπορείτε να ρυθμίσετε τις προτιμήσεις σας επιλέγοντας Προτιμήσεις από το σχετικό μενού της μικροεφαρμογής Σύλληψης δείκτη:

Στην ενότητα Σύλληψη δείκτη, μπορείτε να ορίσετε υπό ποιες συνθήκες θα γίνεται η σύλληψη του δείκτη και η μεταφορά του στην περιοχή σύλληψης. Για παράδειγμα, αν έχει επιλεγεί το πλήκτρο τροποποίησης Ctrl, ο δείκτης συλλαμβάνεται μόνο όταν βρίσκεται στην περιοχή σύλληψης και πατηθεί το πλήκτρο τροποποίησης Ctrl. Αν δεν είναι επιλεγμένο κάποιο πλήκτρο τροποποίησης και το επιλεγμένο κουμπί του ποντικιού είναι το 0, αρκεί η είσοδος του δείκτη στην περιοχή σύλληψης για να γίνει η σύλληψή. Μπορείτε, επίσης, να ορίσετε ένα συνδυασμό πλήκτρων τροποποίησης και κουμπιού ποντικιού.

Στην ενότητα Απελευθέρωση δείκτη, μπορείτε να ορίσετε το πλήκτρο τροποποίησης ή το κουμπί του ποντικιού που απελευθερώνει το δείκτη. Μπορείτε, επίσης, να ορίσετε ένα συνδυασμό πλήκτρων τροποποίησης και κουμπιού ποντικιού.

Στην ενότητα Μέγεθος περιοχής σύλληψης, μπορείτε να καθορίσετε το πλάτος που θα καταλαμβάνει η περιοχή σύλληψης στον πίνακα εφαρμογών του GNOME.

#### Dasher

Το Dasher είναι μια διεπαφή εισαγωγής κειμένου που βασίζεται στην αποδοτική χρήση πληροφοριών και χρησιμοποιεί φυσικές, συνεχείς χειρονομίες κατάδειξης. Το Dasher αποτελεί ανταγωνιστική μέθοδο εισαγωγής κειμένου σε περιπτώσεις όπου δεν είναι δυνατή η χρήση πληκτρολογίου κανονικών διαστάσεων. Για παράδειγμα, σε υπολογιστές τσέπης, καθώς και σε υπολογιστές που κατευθύνονται μόνο με το ένα χέρι (μέσω joystick, οθόνης αφής ή ποντικιού) ή με κανένα χέρι (μέσω ποντικιού κεφαλής ή ανιχνευτή κίνησης ματιού).

1. Επιλέξτε Εφαρμογές Βοηθήματα Τερματικό.

2. Εισάγετε: `sudo apt-get install dasher`

3. Εισάγετε: `dasher`

Επίσης, μπορείτε να εγκαταστήσετε το Dasher από το διάλογο Εφαρμογές Προσθαφαίρεση. Σε κάθε περίπτωση, μπορείτε στη συνέχεια να το εκκινήσετε με τους εξής τρόπους:

- Πατήστε Alt F2 ή Meta R για να εμφανίσετε το διάλογο Εκτέλεσης, εισάγετε `dasher` και πατήστε Enter.

- Επιλέξτε Εφαρμογές Βοηθήματα Τερματικό και εκτελέστε την εντολή `dasher`.

- Πατήστε Alt-F1 και επιλέξτε Εφαρμογές Καθολική πρόσβαση Dasher.