# Sanasto

sovelma

Sovelma on pieni, interaktiivinen sovellus joka sijaitsee paneelissa, esimerkiksi Äänenvoimakkuuden säädin. Jokaisella sovelmalla on yksinkertainen käyttöliittymä jota käytetään hiirellä tai näppäimistöllä.

työpöytä

Se osa Gnome-työpöydästä jossa ei ole graafisia kohteita kuten paneeleita tai ikkunoita.

työpöydän tausta

Kuva tai väri joka näytetään työpöydällä.

työpöytäkohde

Työpöydällä oleva kuvake jota voidaan käyttää tiedostojen, kansioiden ja sovellusten avaamiseen. Työpöytäkohteilla mahdollistetaan helppo pääsy usein käytettyihin tiedostoihin, kansioihin ja sovelluksiin.

DNS-nimi

Uniikki kirjainmerkeistä koostuva tunniste verkossa olevalle tietokoneelle.

vetolaatikko

Vetolaatikko on paneeliin lisättävä lisäosa, jonka voi avata ja sulkea vetolaatikkokuvakkeesta.

tiedostopääte

Viimeinen osa tiedoston nimeä, viimeisen pisteen (.) jälkeen. Esimerkiksi tiedoston `picture.jpeg` tiedostopääte on `jpeg`.

Tiedostopääte voi kertoa tiedoston tyypin. Nautilus-tiedostonhallinta käyttää tätä tietoa määrittämään mitä tehdä tiedostoa avattaessa. Katso lisätietoja: nautilus-open-file.

alustus

Median alustus tarkoittaa median valmistamista tietyn tiedostojärjestelmän käyttöön. Kun media alustetaan, kaikki medialla oleva tieto ylikirjoitetaan.

GNOME-yhteensopiva sovellus

Standardeja Gnome-ohjelmointikirjastoja käyttävää sovellusta kutsutaan Gnome-yhteensopivaksi sovellukseksi. Esimerkiksi Nautilus-tiedostonhallinta ja gedit-tekstieditori ovat Gnome-yhteensopivia sovelluksia.

IP-osoite

Uniikki numeroista koostuva tunniste verkossa olevalle tietokoneelle.

pikanäppäin

Pikanäppäin on näppäin tai näppäinyhdistelmä joka tarjoaa vaihtoehtoisen tavan suorittaa jokin toiminto.

käynnistin

Käynnistin käynnistää tietyn sovelluksen, suorittaa komennon tai avaa tiedoston. Käynnistin voi olla paneelissa tai valikossa.

valikkopalkki

Valikkopalkki on sovellusikkunan yläreunassa ja sisältää sovelluksen valikot.

MIME-tyyppi

Multipurpose Internet Mail Extension (MIME) -tyyppi kertoo tiedoston muodon. Sovellukset voivat lukea tiedoston MIME-tyypin avulla. Esimerkiksi sähköpostiohjelma voi käyttää `image/png`-MIME-tyyppiä havaitakseen että Portable Networks Graphic (PNG) -tiedosto on liitettynä sähköpostiin.

liittää

Liittäminen tarkoittaa tiedostojärjestelmän saataville asettamista. Kun tiedostojärjestelmä liitetään, sen sijainniksi määritellään jokin nykyisen tiedostojärjestelmän alahakemisto josta uuteen tiedostojärjestelmään on jatkossa pääsy.

paneeli

Paneeleiksi, tai ruuduiksi, kutsutaan muun muassa ikkunan osia. Esimerkiksi Nautilus-ikkunassa on sekä sivupaneeli että varsinainen tiedostonäkymä.

asetustyökalu

Ohjelmatyökalu jolla voidaan hallita Gnome-työpöydän toiminnallisuuden jotain osa-aluetta.

pikanäppäimet

Pikanäppäimet ovat näppäinpainalluksia joilla voidaan nopeasti toteuttaa erilaisia toimintoja.

pinoamisjärjestys

Pinoamisjärjestys on järjestys jossa ikkunat ovat työpöydällä toistensa päällä.

tilarivi

Tilarivi on ikkunan alareunassa oleva rivi, jossa kerrotaan ikkunassa näytettävän tiedon tilasta.

symbolinen linkki

Erityinen tiedostotyyppi joka osoittaa toiseen tiedostoon tai kansioon. Kun symboliselle linkille tehdään jokin toiminto, toiminto tehdään sille tiedostolle tai kansiolle johon symbolinen linkki osoittaa.

työkalupalkki

Työkalupalkki on rivi joka sisältää painikkeita sovelluksen yleisimmille toiminnoille. Työkalupalkki sijaitsee yleensä valikkopalkin alapuolella.

Uniform Resource Identifier

Uniform Resource Identifier (URI) on merkkijono, joka määrittelee tietyn sijainnin tiedostojärjestelmässä tai Internetissä. Esimerkiksi WWW-sivun osoite on URI.

Uniform Resource Locator

Uniform Resource Locator (URL) on osoite, joka merkitsee tiettyä sijaintia Internetissä.

näkymä

Nautilus-komponentti joka mahdollistaa kansion näyttämisen tietyllä tavalla. Esimerkiksi Nautilus sisältää kuvakenäkymän jolloin kansion sisältö näytetään kuvakkeina. Nautilus sisältää myös luettelonäkymän jonka avulla kansion sisältö näytetään luettelona.

työtila

Työtila on Gnome-työpöydällä oleva erillinen tila jossa voidaan työskennellä.