# การใช้แถบเมนูหลัก

บทนี้จะอธิบายถึงวิธีการใช้แถบเมนูบนพาเนล GNOME

แถบเมนูบนพาเนลเป็นจุดหลักที่คุณจะเข้าใช้ GNOME ได้ เมนู โปรแกรม ใช้สำหรับเรียกโปรแกรมต่าง ๆ เมนู ที่หลัก ๆ ใช้เปิดแหล่งเก็บต่าง ๆ ในคอมพิวเตอร์หรือในเครือข่ายของคุณ และเมนู ระบบ ใช้สำหรับปรับแต่งระบบ อ่านวิธีใช้ GNOME และออกจาก GNOME หรือปิดเครื่องคอมพิวเตอร์

หัวข้อต่อไปนี้จะอธิบายเมนูทั้งสามนี้

โดยปกติแล้ว แถบเมนูพาเนลจะอยู่อยู่ที่ พาเนลขอบบน แต่คุณก็สามารถย้ายแถบเมนูไปยังพาเนลอื่น หรือมีแถบเมนูมากกว่าหนึ่งแถบบนพาเนลได้ เหมือน ๆ กับวัตถุพาเนลอื่นทั่วไป ดูข้อมูลเพิ่มเติมเกี่ยวกับเรื่องนี้ได้ที่ panel-menus

## เมนูโปรแกรม

เมนู โปรแกรม จะบรรจุเมนูย่อยเป็นลำดับชั้น ซึ่งคุณสามารถใช้เรียกโปรแกรมต่าง ๆ ที่ติดตั้งไว้ในระบบของคุณได้

เมนูย่อยแต่ละเมนู จะตรงกับหัวข้อย่อยหัวข้อหนึ่ง ตัวอย่างเช่น ในเมนูย่อย เสียงและวีดิทัศน์ จะมีโปรแกรมสำหรับเล่นซีดีและอัดเสียง

การเรียกโปรแกรม ทำได้ตามขั้นตอนต่อไปนี้:

1. เปิดเมนู โปรแกรม ด้วยการคลิกที่ตัวเมนู

2. เลื่อนเมาส์ลงมาที่หัวข้อที่บรรจุโปรแกรมที่คุณต้องการ แต่ละเมนูย่อยจะเปิดออกเมื่อคุณเลื่อนเมาส์ผ่านหัวข้อนั้น ๆ

3. คลิกที่รายการเมนูของตัวโปรแกรม

เมื่อคุณติดตั้งโปรแกรมใหม่เพิ่ม ก็จะมีการติดตั้งเมนูของโปรแกรมนั้นใต้เมนู โปรแกรม ภายใต้หัวข้อที่เหมาะสมโดยอัตโนมัติ ตัวอย่างเช่น เมื่อคุณติดตั้งโปรแกรมข้อความทันใจ โปรแกรม VoIP หรือโปรแกรมลูกข่าย FTP คุณก็จะพบรายการเมนูของโปรแกรมดังกล่าวอยู่ภายใต้เมนูย่อย อินเทอร์เน็ต

## เมนูที่หลัก ๆ

เมนู ที่หลัก ๆ เป็นวิธีที่รวดเร็วที่จะไปยังตำแหน่งต่าง ๆ ในคอมพิวเตอร์และเครือข่ายของคุณ เมนู ที่หลัก ๆ จะให้คุณเปิดรายการต่าง ๆ ต่อไปนี้ได้:

- โฟลเดอร์บ้านของคุณ

- โฟลเดอร์พื้นโต๊ะ ซึ่งเป็นที่เก็บของรายการต่าง ๆ ที่แสดงอยู่บนพื้นโต๊ะ

- ที่คั่นหน้าต่าง ๆ ของคุณใน Nautilus ดูข้อมูลเพิ่มเติมเกี่ยวกับเรื่องนี้ได้ที่ nautilus-bookmarks

- คอมพิวเตอร์ของคุณ ซึ่งจะแสดงไดรว์ต่าง ๆ ทั้งหมดในเครื่องของคุณ

- เครื่องมือเขียนซีดี/ดีวีดีของ Nautilus ดูข้อมูลเพิ่มเติมเกี่ยวกับเรื่องนี้ได้ที่ nautilus-cdwriter

- เครือข่ายข้างเคียง ดูข้อมูลเพิ่มเติมเกี่ยวกับเรื่องนี้ได้ที่ nautilus-accessnetwork

สามรายการสุดท้ายในเมนู จะเป็นการสั่งกระทำการมากกว่าการเปิดตำแหน่งต่าง ๆ

- เชื่อมต่อไปยังเซิร์ฟเวอร์ ให้คุณเลือกเซิร์ฟเวอร์ในเครือข่ายของคุณ ดูข้อมูลเพิ่มเติมเกี่ยวกับเรื่องนี้ได้ที่ nautilus-server-connect

- ค้นหาแฟ้ม ให้คุณค้นหาแฟ้มในเครื่องของคุณ ดูข้อมูลเพิ่มเติมเกี่ยวกับเรื่องนี้ได้ที่ คู่มือเครื่องมือค้นหา

- เมนูย่อย เอกสารล่าสุด จะแสดงรายชื่อเอกสารล่าสุดที่คุณเปิด โดยมีรายการสุดท้ายสำหรับล้างรายชื่อดังกล่าว

## เมนูระบบ

เมนู ระบบ ช่วยให้คุณตั้งค่าปรับแต่งสำหรับเดสก์ท็อป GNOME อ่านวิธีใช้ GNOME และออกจากระบบหรือปิดเครื่องได้

- รายการ ศูนย์ควบคุม บรรจุเครื่องมือปรับแต่งสำหรับตั้งค่าระบบของคุณ ดูข้อมูลเพิ่มเติมเกี่ยวกับเรื่องนี้ได้ที่ prefs

- รายการ วิธีใช้ ใช้เรียกโปรแกรมอ่านวิธีใช้

- รายการ เกี่ยวกับ GNOME จะแนะนำข้อมูล GNOME อย่างย่อ พร้อมทั้งลิงก์ไปยังเว็บไซต์ของ GNOME และกิติกรรมประกาศ

- คำสั่ง ล็อคหน้าจอ จะเรียกโปรแกรมรักษาหน้าจอพร้อมทั้งล็อคหน้าจอของคุณด้วยรหัสผ่าน ดูข้อมูลเพิ่มเติมเกี่ยวกับเรื่องนี้ได้ที่ lock-screen

- เลือก ออกจากระบบ ถ้าต้องการออกจาก GNOME หรือสลับไปเป็นผู้ใช้อื่น

- เลือก ปิดเครื่อง ถ้าต้องการจบวาระ GNOME ของคุณ แล้วปิดเครื่อง หรือเริ่มเปิดเครื่องใหม่

ดูข้อมูลเพิ่มเติมเกี่ยวกับการออกจากระบบและการปิดเครื่องได้ที่ shutdown

## การปรับแต่งแถบเมนูบนพาเนล

คุณสามารถดัดแปลงเนื้อหาของเมนูต่อไปนี้ได้:

- เมนู โปรแกรม

- เมนูย่อย ระบบ ปรับแต่งพื้นโต๊ะ

- เมนูย่อย ระบบ ดูแลระบบ

การแก้ไขรายการต่าง ๆ ในเมนูดังกล่าว ทำได้โดยคลิกขวาบนแถบเมนูพาเนล แล้วเลือก แก้ไขเมนู จะปรากฏหน้าต่าง เมนูหลัก สำหรับแก้ไข

หน้าต่าง เมนูหลัก จะแสดงรายชื่อของเมนูต่าง ๆ ที่ช่องด้านซ้าย คุณสามารถคลิกที่ลูกศรขยายเพื่อแสดงหรือซ่อนเมนูย่อยได้ เมื่อเลือกเมนูในช่องด้านซ้าย ที่ช่องด้านขวาจะแสดงรายการต่าง ๆ ของเมนูที่เลือก

หากต้องการลบรายการใดออกจากเมนู ก็คลิกเลิกการายการนั้นในรายชื่อ รายการที่ลบออกสามารถเพิ่มกลับเข้ามาใหม่ได้โดยคลิกการายการนั้นอีกครั้ง

คู่มือดูแลระบบ มีข้อมูลเพิ่มเติมเกี่ยวกับวิธีการจัดทำเมนูของ GNOME และวิธีที่ผู้ดูแลระบบจะสามารถปรับแต่งเมนูได้